(കലാകൗമുദി വാരിക, 1986-08-10-ൽ പ്രസിദ്ധീകരിച്ചതു്)\nഇരുട്ടിനു കനം കൂടുന്നു. തണുത്ത കാറ്റു വീശുകയാണു്. ഞാൻ തണുപ്പിൽ നിന്നു രക്ഷ നേടാനായി സ്വെറ്റർ എടുത്തിട്ടു ചാരുകസേരയിലേക്കു് ചരിഞ്ഞു. സ്വെറ്ററിനു കാപ്പിപ്പൊടിയുടെ നിറമാണു്. ഇതേനിറമുള്ള വേറൊരു സ്വെറ്ററിട്ടു തണുപ്പുകാലത്തു് കെ. ബാലകൃഷ്ണനു മായി ഒരു സമ്മേളനത്തിനു പോയപ്പോൾ അദ്ദേഹം എന്നെ സൂക്ഷിച്ചു നോക്കിയിട്ടു പറഞ്ഞു: “ഇതു പോലൊരു സ്വെറ്റർ എനിക്കുണ്ടല്ലോ. ഇതേ നിറം. എന്റേതുതന്നെയോ ഇതു് എന്നു സംശയം”. ഇതു് കമ്പിളിയുടുപ്പിനെസ്സംബന്ധിച്ച ഒരോർമ്മ മാത്രം. മറ്റൊരോർമ്മയുണ്ടു്. അന്നും തണുപ്പു കാലം. വയറ്റിൽ ശസ്ത്രക്രിയ നടത്തി ആശുപത്രിയിൽ ഞാൻ കിടക്കുകയാണു്. പാറപ്പുറത്തും കെ. സുരേന്ദ്രനും എന്നെക്കാണാൻ ആശുപത്രിയിലെത്തി. കമ്പിളിയുടുപ്പു നോക്കിക്കൊണ്ടു് പാറപ്പുറത്തു ചോദിച്ചു: “ഇത്ര വലിയ തണുപ്പോ? ഞങ്ങൾക്കു വിയർക്കുന്നു”. ഞാൻ മറുപടി നൽകി. ശസ്ത്രക്രിയ നടത്തിയതല്ലേ. ശരീരം ക്ഷീണിച്ചതു കൊണ്ടാവാം തണുപ്പു കൂടുതൽ തോന്നുന്നതു്. ഞാൻ അല്പം മുൻപു് താങ്കളെക്കുറിച്ചു വിചാരിച്ചതേയുള്ളൂ. നേഴ്സ് വന്നു മരുന്നു കുത്തിവച്ചിട്ടു് പോയി. ഉടനെ താങ്കളെഴുതിയ നേഴ്സിന്റെ കഥ ഞാനോർമ്മിച്ചു. നോവലല്ല, ചെറുകഥ. പാറപ്പുറത്തും സുരേന്ദ്രനും ചിരിച്ചു. അവർ കുറച്ചു നേരമിരുന്നു് സംസാരിച്ചതിനു ശേഷം യാത്ര പറഞ്ഞു. പ്രിയപ്പെട്ട വായനക്കാർ “നാലാൾ നാലു വഴി” എന്ന കഥാസമാഹാരത്തിലെ ആ കഥ ഓർമ്മിക്കുന്നുണ്ടാവും. എന്റെ ഓർമ്മയിൽ അതിന്റെ സ്ഥൂലരേഖകളേയുള്ളു. കഥയുടെ പേരു പോലും മറന്നിരിക്കുന്നു. സ്ഥൂലരേഖകൾ വീണ്ടും വരയ്ക്കുമ്പോൾ തെറ്റുണ്ടെങ്കിൽ പൊറുക്കണം. കഥ പറയുന്ന ആൾ തീവണ്ടിയിൽ സഞ്ചരിക്കുന്നു. അദ്ദേഹത്തിനു് അഭിമുഖമായി കാണാൻ കൊള്ളാവുന്ന ചെറുപ്പക്കാരി. നേരേ ഇരിക്കുന്ന പുരുഷന്റെ നോട്ടത്തിൽനിന്നു രക്ഷപ്പെടാനാവാം അവൾ ഒരു വാരികയെടുത്തു വായന തുടങ്ങി. വായിക്കുന്നതു് ഒരു തുടർക്കഥയുടെ ഭാഗമാണെന്നു മനസ്സിലാക്കിയിട്ടു് അദ്ദേഹം ചോദിച്ചു: “എന്തേ ഈ കഥാകാരന്റെ കഥ വായിക്കുന്നതു്?” അവൾ: “എനിക്കു് ഈ കഥയെഴുത്തുകാരനെ ഇഷ്ടമാണു്. കാരണം ഇദ്ദേഹം ഞങ്ങളുടെ കഥകൾ എഴുതുന്ന ആളാണു്”. അദ്ദേഹം: “ഞങ്ങളുടെ കഥകളെന്നു പറഞ്ഞാലോ?” അവൾ “നേഴ്സുകളുടെ കഥകൾ. ഞാൻ പട്ടാളത്തിൽ നേഴ്സാണു്. അപ്പച്ചനു സുഖമില്ലെന്നറിഞ്ഞു നാട്ടിൽ പോയിട്ടു് തിരിച്ചു ജോലിസ്ഥലത്തേക്കു പോവുകയാണു്. നാട്ടിൽ പോയ സമയത്തു് കഥ വായിക്കുന്നതു മുടങ്ങിപ്പോയി”. തീവണ്ടി പായുന്നു. നേരം ഉച്ചയായി. അദ്ദേഹം ഊണു കഴിഞ്ഞ് ഒരു പൊതിയുമായി തിരിച്ചു വന്നു. “കുട്ടി ഊണുകഴിക്കൂ” എന്നു് അദ്ദേഹം. അവൾ ലജ്ജിച്ചു് ഇരിക്കുന്നതു കണ്ടപ്പോൾ അദ്ദേഹം മാറി നിന്നു. അവൾ ഊണു കഴിച്ചു. കഥ പറയുന്ന ആൾ പെട്ടി തുറന്നു് ഒരു പുതിയ പുസ്തകമെടുത്തുകൊടുത്തിട്ടു പറഞ്ഞു: “ഈ എഴുത്തുകാരന്റെ ഏറ്റവും പുതിയ നോവലാണിതു്”. അവൾ വായന തുടങ്ങി. തീവണ്ടിയുടെ പ്രയാണവും ആ മനുഷ്യന്റെ സാന്നിദ്ധ്യവും അവളറിഞ്ഞതേയില്ല. പെട്ടെന്നു പുസ്തകമടച്ചുകൊണ്ടു് അവൾ പറഞ്ഞു: “എനിക്കിറങ്ങേണ്ട തീവണ്ടിയാപ്പീസ് അടുക്കാറായി. ഇതാ പുസ്തകം”. അദ്ദേഹം: “കുട്ടി എടുത്തോളു ഇതു്”. അവൾ: “അയ്യോ എനിക്കു വേണ്ട. പുതിയ പുസ്തകം”. അദ്ദേഹം അതു വാങ്ങി എന്തോ എഴുതി അവൾക്കു തിരിച്ചു നൽകി. അപ്പോൾ തീവണ്ടി നിന്നു. തിടുക്കത്തിൽ അവൾ പ്ലാറ്റ്ഫോമിലേക്കു് ഇറങ്ങി. എഴുതിയതിൽ കണ്ണോടിച്ചു. “അജ്ഞാതയായ പെൺകുട്ടിക്കു്. പാറപ്പുറത്തു്” താൻ അത്രയും സമയം സഞ്ചരിച്ചതു് പ്രസിദ്ധനും താൻ ആരാധിക്കുന്നവനുമായ കഥാകാരനോടുകൂടിയാണല്ലോ എന്നതു മനസ്സിലാക്കിയിട്ടു് ആദരാദ്ഭുതങ്ങൾകൊണ്ടു കൂടുതൽ വിടർന്ന കണ്ണുകളോടു കൂടി അവൾ നിൽക്കുമ്പോൾ തീവണ്ടി പതുക്കെപ്പതുക്കെ നീങ്ങുന്നു. പാറപ്പുറത്തു് കഥ അവസാനിപ്പിക്കുന്നു. “അജ്ഞാതയായ പെൺകുട്ടീ നിന്റെ കഥ ഞാനെഴുതി. നീ ഇതു വായിക്കുമോ എന്നെനിക്കു് അറിഞ്ഞുകൂടാ”.\nഈ രണ്ടു വ്യക്തികളിലും നമ്മൾ നമ്മളെത്തന്നെ കാണുന്നു. അവർ നമ്മൾ കണ്ടിട്ടില്ലാത്ത സ്ഥലത്തു തീവണ്ടിയിൽ സഞ്ചരിച്ചു. നമ്മുടെ കാലമല്ല അവരുടെ കാലം. എങ്കിലും അവർ നമ്മൾ തന്നെയാണെന്നു തോന്നുന്നു. കഥാകാരൻ വർണ്ണിക്കുന്ന പരിതഃസ്ഥിതിയിൽ ഓരോ യുവതിയും ഓരോ യുവാവും അദ്ദേഹം ചിത്രീകരിച്ച മട്ടിലേ പ്രവർത്തിക്കൂ. രവിവർമ്മ വരച്ച ശകുന്തളയുടെ ചിത്രം കണ്ടിട്ടില്ലേ? പ്രേമത്തോടെ അവൾ തിരിഞ്ഞു നോക്കുന്നു. കാലിൽ ദർഭമുന കൊണ്ടു എന്ന നാട്യം. ശകുന്തള മാത്രമല്ല സവിശേഷതയാർന്ന ആ പരിതഃസ്ഥിതിയിൽപ്പെട്ട ഏതു ചെറുപ്പക്കാരിയും കാലിൽ എന്തോ കൊണ്ടു എന്നു ഭാവിക്കും. ഇലപ്പടർപ്പിൽ സാരി ഉടക്കിയെന്നു നടിക്കും. മാനുഷികബന്ധങ്ങൾ സത്യാത്മകമായി ആലേഖനം ചെയ്യുമ്പോഴാണു് ഈ തോന്നലുണ്ടാകുന്നതു്. പൈങ്കിളി എന്നു പരിഹസിക്കപ്പെടുന്ന കഥകളോ നോവലുകളോ വായിച്ചാൽ ഈ തോന്നൽ ജനിക്കുകയില്ല. അവിടെ മാനുഷിക ബന്ധങ്ങൾക്കു സത്യാത്മകതയില്ല എന്നതു സ്പഷ്ടം.\nസ്വെറ്ററിന്റെ കാര്യം പറഞ്ഞുകൊണ്ടാണല്ലോ ഈ ലേഖനം തുടങ്ങിയതു്. കുട്ടികൃഷ്ണമാരാർ അതു് ധരിച്ചു് പുളയുന്നതു് എനിക്കൊരിക്കൽ കാണാനിടയായി. മുണ്ടശ്ശേരി യുടെ വീടു്. തകഴി ശിവശങ്കരപ്പിള്ള, പി. കേശവദേവ്, കെ. ബാലകൃഷ്ണൻ ഇവർ ഒരു മുറിയിലിരിക്കുന്നു. കുട്ടികൃഷ്ണമാരാരും ഞാനും മറ്റൊരു മുറിയിൽ. അദ്ദേഹം ‘തിരിയുകയും പിരിയുകയും ചെയ്യുന്നു’. ‘എന്താ മാഷേ’ എന്നു എന്റെ ചോദ്യം. കുട്ടികൃഷ്ണമാരാർ പുഞ്ചിരിയോടെ പറഞ്ഞു “മഴക്കാലമല്ലേ. തണുപ്പു കാണുമെന്നു വിചാരിച്ചു് ഷർട്ടിനടിയിൽ സ്വെറ്റർ എടുത്തിട്ടു. ഇപ്പോൾ ഉഷ്ണിച്ചിട്ടു് ഇരിക്കാൻ വയ്യ” “അതങ്ങു മാറ്റരുതോ?” എന്നു് എന്റെ ചോദ്യം. എന്റെ മുൻപിൽവച്ചു് ഷർട്ട് അഴിക്കാൻ അദ്ദേഹത്തിനു മടി. ഞാനതു മനസ്സിലാക്കി വരാന്തയിലേക്കു് ഇറങ്ങി നിന്നു. അല്പം കഴിഞ്ഞു തിരിച്ചു ചെന്നപ്പോൾ സ്വസ്ഥതയോടെ ഇരിക്കുന്നു മാരാർ. അടുത്തു് ഒരു സ്വെറ്റർ ഭംഗിയായി മടക്കിവച്ചിരിക്കുന്നു. പ്രിയപ്പെട്ട വായനക്കാർക്കു് അറിയാമോ? രചനകളിൽ ഉദ്ധതനായി കാണപ്പെട്ട കുട്ടികൃഷ്ണമാരാർ കുഞ്ഞിനെപ്പോലെ നിഷ്കളങ്കനായിരുന്നു. മൃദുലമനസ്കർ എഴുതുമ്പോൾ ഔദ്ധത്യമുള്ളവരായി മാറും. കഠിനഹൃദയത്തിന്റെ ഉടമസ്ഥർ രചനകളിൽ വിനയസമ്പന്നരായി കാണപ്പെടും. സ്വത്വത്തിന്റെ സമനില പാലിക്കാൻവേണ്ടിയാണതു്.\nവടക്കൊരു കോളേജിൽ ജോലി നോക്കിയിരുന്നു ഞാൻ. ഹോട്ടലിലാണു് താമസം. കാലത്തു കഴിയുന്നതും വേഗം അവിടെനിന്നു രക്ഷപ്പെടും. ഇല്ലെങ്കിൽ സ്നേഹം ഭാവിച്ചു ചിലയാളുകൾ മുറിയിൽ കയറിവരും. അവർക്കു ഹോട്ടലിന്റെ താഴത്തെ നിലയിലുള്ള ബാറിൽ നിന്നു വിസ്കി വാങ്ങികൊടുക്കേണ്ടി വരും. വാങ്ങിക്കൊടുത്താൽ വീക്കെൻഡിൽ ബില്ലിന്റെ പണം കൊടുക്കാൻ സാധിക്കാതെ വന്നേക്കും. അങ്ങനെ കാലത്തു് കോളേജിലെത്തിയപ്പോൾ ഒരു പ്രൊഫസർ സ്വന്തം ഡിപ്പാർട്ട്മെന്റിൽ എത്തിയിരിക്കുന്നതായി കണ്ടു. കാണാൻ കൊള്ളാവുന്ന തൂപ്പുകാരിയുടെ കൈയിൽനിന്നു ചൂലു വാങ്ങിക്കുന്നു. അതുകൊണ്ടു് മച്ചിൽ രണ്ടു തട്ടു തട്ടുന്നു. ചൂലു് അവളുടെ കൈയിൽ കൊടുക്കുന്നു. പിന്നീടും വാങ്ങുന്നു. പിന്നീടും കൊടുക്കുന്നു. അവിരാമമായ പ്രവർത്തനം.\nഇങ്ങു തെക്കു് ഒരു കോളേജിൽ ജോലിയായിരുന്ന കാലം. ബോട്ടണി ഡിപ്പാർട്ട്മെന്റിൽ പുതുതായി എത്തിയ സുന്ദരിയായ ജൂനിയർ ലെക്ചററുടെ കൈയിൽനിന്നു് പ്രിൻസിപ്പൽ, മറ്റൊരു കോളേജിൽനിന്നു് അവർ കൊണ്ടുവന്ന റിലീവിങ് ഓർഡർ വാങ്ങുന്നു. ഒപ്പിടുന്നു. തിരിച്ചുകൊടുക്കുന്നു. പിന്നെയും വാങ്ങുന്നു. തീയതി നോക്കുന്നു. തിരിച്ചു നൽകുന്നു. തൂപ്പുകാരിക്കു സന്തോഷമേയുള്ളു പ്രൊഫസറുടെ ഹസ്താഭിമർദ്ദത്തിൽ. ജൂനിയർ ലെക്ചറർക്കു പ്രിൻസിപ്പലിന്റെ ജഠരഹസ്തസ്പർശം സന്തോഷാവഹമായിരിക്കാനിടയില്ല. എങ്കിലും കൃത്രിമപ്പുഞ്ചിരി അവരുടെ ചുണ്ടുകളിൽ ഉണ്ടായിരുന്നുവെന്നാണു് ചിറ്റൂർ കോളേജിലെ ഇന്നത്തെ തമിഴു് പ്രൊഫസർ ആർ. എച്ച്. എസ്. മണി എന്നോടു പറഞ്ഞതു്.\nസുന്ദരികളുടെ കരങ്ങൾ കണ്ടാൽ തൊടാതിരിക്കുന്നതെങ്ങനെ? കുങ്കുമം വാരിക ചേതോഹരാംഗിയുടെ സുന്ദരകരമാണെന്നു പറഞ്ഞാൽ അതു കല്പനാഭാസമായിയെന്നു് ആരെങ്കിലും ഉദ്ഘോഷിച്ചേക്കുമോ? അറിഞ്ഞുകൂടാ. എങ്കിലും അങ്ങനെയെഴുതട്ടെ. ആ കരംകണ്ടു ദേവസ്സി ചിറ്റമ്മൽ ആക്രമണം നടത്തുന്നു. കാഴ്ചക്കാരായ ഞങ്ങൾക്കു ജുഗുപ്സയും. ‘സഞ്ജയ്നഗറി’ലുണ്ടായ ലഹളയെക്കുറിച്ചാണു് കഥ. ലഹളയുടെ ഒരു പ്രതീതിയുമില്ല. ആകെക്കൂടിയുള്ളതു് വാക്കുകളുടെ ലഹള. ആവേശത്തിന്റെ ഫലമായിട്ടുള്ള ചൂലുവാങ്ങലും തിരിച്ചുകൊടുക്കലും. അപ്പോഴൊക്കെയുള്ള അമർത്തിപ്പിടിക്കലും.\nതലമുടിയാകെ നരച്ച ഒരറുപതു വയസ്സുകാരി പനിനീർപ്പൂ തലയിൽ ചൂടി അമ്പലത്തിലേക്കു പോകുന്നു. അതു കാണുന്ന ഞാൻ പൂവണിയാത്ത ചെറുപ്പക്കാരിയുടെ കറുത്തതലമുടിയുടെ ഭംഗി മനസ്സിൽ കാണുന്നു. ഇന്നലെ ഒരാവശ്യമായി ആശുപത്രിയിൽ പോകേണ്ടി വന്നു. തലവേദനകൊണ്ടു പിടയുന്ന ഒരുത്തന്റെ തലയിൽ എന്തോവയ്ക്കുന്നു നേഴ്സ്. ഐസായിരിക്കും. അതു കണ്ടപ്പോൾ ആരോഗ്യമുള്ള യുവാവിനെ എന്റെ അന്തർനേത്രം കണ്ടു. അമ്പലപ്പുഴയ്ക്കടുത്തു് ഒരു സമ്മേളനത്തിനു പോയപ്പോൾ തോട്ടിനരികെ കരുമാടിക്കുട്ടന്റെ പ്രതിമ. ആദ്ധ്യാത്മികശോഭ പ്രസരിപ്പിക്കുന്ന ശ്രീനാരായണന്റെ പ്രതിമ തോട്ടപ്പള്ളിയിലുള്ളതു്. കുറിച്ചിയിലുള്ളതു് ഞാൻ ഓർമ്മിച്ചു. സ്നേഹം ലഭിക്കാത്ത ഊർമ്മിള ഭ്രാന്തിയായിമാറുന്ന ചെറുകഥ മനോരമ ആഴ്ചപ്പതിപ്പിൽ വായിച്ച ഞാൻ (വേരുകളിൽ കുരുങ്ങിയവർ—മീന) ലോകസാഹിത്യത്തിലെ ഉത്കൃഷ്ടങ്ങളായ പ്രേമകഥകളെക്കുറിച്ചു് ഓർത്തുപോയി; കർസൻ മാക്കല്ലേഴ്സി ന്റെ The Sojourner, ഡി. എച്ച്. ലോറൻസി ന്റെ The Lady Bird, പെർഹൽസ്ട്രോമിന്റെ Amor, ടർജനീവി ന്റെ (തുർഗന്യഫ്) First Love ഇവരൊക്കെ പദങ്ങൾ എടുത്തെറിഞ്ഞു് അനുഭവത്തിന്റെ തരംഗങ്ങൾ ഉളവാക്കി. മീന വാക്കുകളെറിഞ്ഞു് വായനക്കാരുടെ നെറ്റിപൊട്ടിക്കുന്നു. മനോരമയുടെ താളുകൊണ്ടുതന്നെ ചോരയൊപ്പിയാലും.\nമാറാദോന ഇടതുകാലുകൊണ്ടു് പന്തടിക്കുമ്പോൾ ടെലിവിഷൻ സെറ്റിന്റെ മുൻപിലിരിക്കുന്നവരിൽ ചിലരും കളി നേരിട്ടു കണ്ടുകൊണ്ടിരിക്കുന്നവരിൽ പലരും തങ്ങളറിയാതെ ഇടതുകാലു പൊക്കിപ്പോകും. വേറൊരുത്തന്റെ അനുഭൂതി അതേ മട്ടിൽ ദൃഷ്ടാവിനുണ്ടാകുമ്പോൾ അതിനെ ഇംഗ്ലീഷിൽ ‘എംപതി’ എന്നു വിളിക്കും. പ്രൊഫസർ എസ്. ഗുപ്തൻനായരു ടെ നിഘണ്ടുവിൽ ഇതിനു് ‘തദനുഭൂതി’ എന്നു തർജ്ജമ നല്കിയിരിക്കുന്നു. സിനിമയിൽ നായകൻ നായികയെ ആലിംഗനം ചെയ്യുമ്പോൾ അതുകണ്ടുകൊണ്ടിരിക്കുന്ന സ്ത്രീയും പുരുഷനും ആശ്ലേഷത്തിലമരുന്നതു് എംപതിയാണു്. സിംപതി—സഹാനുഭൂതി—ഇതിൽനിന്നു വിഭിന്നമാണു്. കഷ്ടപ്പെടുന്നവനെ നോക്കി ദുഃഖിക്കുന്നതു് സഹാനുഭൂതിയത്രേ. സാഹിത്യത്തിൽ എംപതിയും സിംപതിയുമുണ്ടു്. ചടുലമായ ആഖ്യാനത്തിൽ പ്രഗല്ഭനാണു് തുളസി. അദ്ദേഹം മനോരാജ്യം വാരികയിലെഴുതിയ “പുതിയശാപം” എന്ന കഥയിൽ ഏതാണ്ടു കിറുക്കനായ ഒരു യുവാവിനെ കാണാം. അവൻ തനിക്കു ദോശ വാങ്ങിക്കൊടുക്കുന്നവനെ അച്ഛനെന്നു വിളിക്കുന്നു. മസാലദോശ വാങ്ങാൻ രണ്ടു രൂപ കൊടുക്കുന്ന മുതലാളിയെ അച്ഛനെന്നു വിളിക്കുന്നു. സ്വന്തം നാട്ടിൽനിന്നു് ഒരു കാറിൽക്കയറിപ്പോന്ന അവനെ ഡ്രൈവർ ചതിച്ചു കൊണ്ടുപോന്നതാണെന്നു വിചാരിച്ച അവന്റെ അമ്മ ബഹളത്തിനെത്തുന്നു. അച്ഛാ എന്ന വിളികേട്ടു് സഹിഷ്ണുത നശിച്ച മുതലാളിയാണു് അവന്റെ തിരോധാനത്തിനു കാരണക്കാരൻ എന്നു ധരിച്ച അവന്റെ അമ്മ മുതലാളിയെ അമ്പലത്തിൽ വച്ചു ശപിക്കുന്നു. അരക്കിറുക്കന്റെ സ്വഭാവചിത്രീകരണം വിശ്വാസ്യത ഉളവാക്കുന്നു. അവന്റെ ഭ്രാന്തു കണ്ടു് അന്യർക്കുണ്ടാകുന്ന റിയാക്ഷൻ സ്വാഭാവികമത്രേ. ആഖ്യാനത്തിന്റെ ചടുലത ആദരണീയം. പക്ഷേ, എംപതിയുണ്ടോ? ഇല്ല. സിംപതിയോ? അതുമില്ല. ഭ്രാന്തന്റെ തിരോധാനമോ അവന്റെ അമ്മയുടെ ദുഃഖമോ നമ്മളെ ചലിപ്പിക്കില്ല. സാഹിത്യസൃഷ്ടിയുടെ മൂല്യമിരിക്കുന്നതു് ഞാൻ പലപ്പോഴും പറയാറുള്ള ഉൾക്കാഴ്ചയുടെ ആഴത്തിലാണു്. ഇതിന്റെ കുറവാണു് തുളസിയെ രണ്ടാംതരം കഥാകാരനാക്കിമാറ്റുന്നതു്.\nകീറ്റ്സുംഷെല്ലി യും പാടിയപ്പോൾ ബ്രൗണിങ് ഗർജ്ജിച്ചതേയുള്ളു എന്നതു് പ്രസിദ്ധമോ കുപ്രസിദ്ധമോ ആയ ചൊല്ലാണു്. ബ്രൗണിങ് വെറും ഗർജ്ജനക്കാരനാണോ? ആണെങ്കിൽ ആയിക്കൊള്ളട്ടെ. പക്ഷെ, ഇനിപ്പറയുന്നവരികൾ സഹജാവബോധമുള്ള മഹാകവിക്കേ എഴുതാൻ പറ്റൂ.\nHe guides me and the bird”.\nവലിയ എഴുത്തുകാർ പക്ഷിയെപ്പോലെ സഞ്ചരിച്ചു ലക്ഷ്യത്തിലെത്തുന്നു. കാല്പാടുകൾ മാത്രം നോക്കി സഞ്ചരിക്കുന്നവർ ലക്ഷ്യത്തിലെത്തുന്നില്ല. അവർ അനുകർത്താക്കൾ മാത്രം.\nഒ. വി. വിജയൻ, ജെ. കൃഷ്ണമൂർത്തി\nജെ. കൃഷ്ണമൂർത്തി യോടു് ഒ. വി. വിജയൻ പറഞ്ഞു: ഇന്നത്തെ പ്രതിസന്ധിക്കു് നവീനതയുണ്ടോ എന്നു് എനിക്കു സംശയം. സ്ഥിരമായ പ്രതിസന്ധി സമകാലിക സ്വഭാവം ആവഹിച്ചിരിക്കുകയല്ലേ? സാന്മാർഗ്ഗികത്വത്തിനു തകർച്ച വരാൻ കാരണമെന്തു്?\nഇതിനു കൃഷ്ണമൂർത്തി സമാധാനം നല്കി. സാന്മാർഗ്ഗികത്വത്തിലോ മൂല്യങ്ങളിലോ അല്ല പ്രതിസന്ധി. ബോധമണ്ഡലത്തിലും (Consciousness) ജ്ഞാനത്തിലുമാണു് അതു സംഭവിച്ചിരിക്കുന്നതു്. മനുഷ്യർ ഈ ബോധമണ്ഡലത്തിനു മാറ്റം വരുത്തിയില്ലെങ്കിൽ എല്ലാം യുദ്ധത്തിലവസാനിക്കും. ജ്ഞാനമൊരിക്കലും മനുഷ്യനു പരിവർത്തനം വരുത്തിയിട്ടില്ല. ഇതാണു പ്രതിസന്ധി. ഇരുപത്തയ്യായിരം വർഷങ്ങളായി മനുഷ്യൻ ഇവിടെ ജീവിക്കുന്നു. ഇത്രയും കാലമായിട്ടും അവനു മാറ്റമില്ല. അവനു് ഉത്കണ്ഠയുണ്ടു്, പേടിയുണ്ടു്, നിരാശതയുണ്ടു്, സന്തോഷക്കുറവുണ്ടു്. അവൻ അക്രമണോൽസുകനാണു്. ഏകാന്തതയുടെ ദുഃഖമുണ്ടു് അവനു്. ഈ ഉത്കണ്ഠയും ഭയവുമൊക്കെയാണു് മനുഷ്യന്റെ ബോധമണ്ഡലം.\nതികച്ചും അസ്പഷ്ടമാണു് കൃഷ്ണമൂർത്തിയുടെ ഉത്തരം. മനുഷ്യനു് എങ്ങനെ ഉത്കണ്ഠയും ഭയവും നിരാശതയുമുണ്ടായി എന്ന ചോദ്യത്തിനു് സാംഗത്യമുണ്ടു്. അതിനു മറുപടിയില്ല കൃഷ്ണമൂർത്തിക്കു്. മനുഷ്യന്റെ ബോധമണ്ഡലമെന്നതു് ഉത്കണ്ഠയുടെയും ഭയത്തിന്റെയും മറ്റും സങ്കലനമാണു് എന്നതും ബഹിർഭാഗസ്ഥമായ ചിന്തയാണു് (വിജയന്റെ ചോദ്യവും കൃഷ്ണമൂർത്തിയുടെ ഉത്തരവും Illustrated Weekly, July 13–19 ലക്കത്തിൽ).\nജെയിംസ് ജോയിസി ന്റെ യുലിസീസ് വായിക്കുകയാണു് ഞാൻ. സിനോപ്റ്റിക് എഡിഷന്റെ 170-ാം പുറം വരെ എത്തിയപ്പോൾ വായിച്ച ചില വാക്യങ്ങൾ ഇവിടെ കുറിച്ചിടാൻ കൗതുകം.\n(പഴയ പ്രസാധനങ്ങളിൽ He isamale: എന്നേയുള്ളൂ. new എന്ന വാക്കു് ഇല്ല.)\n(ജനിക്കാത്ത മകൻ സൗന്ദര്യത്തിനു കെടുതി വരുത്തുന്നു. ജനിച്ചാൽ അവൻ വേദനയ്ക്കു കാരണക്കാരൻ. സ്നേഹം നശിപ്പിക്കുന്നു. ക്ലേശം വർദ്ധിപ്പിക്കുന്നു. അവൻ ഒരു പുതിയ പുരുഷപ്രജ: അവന്റെ വളർച്ച അച്ഛന്റെ താഴ്ച, അവന്റെ യൗവ്വനം അച്ഛന്റെ അസൂയയ്ക്കുകാരണം, അവന്റെ സ്നേഹിതൻ അച്ഛന്റെ ശത്രു.)\n“പിക്കാക്സ് കൊണ്ടെഴുതുന്ന ഈ അസിസ്റ്റന്റ് സെക്രട്ടറിയാരു്?” കൈയക്ഷരം വിരൂപമായി കണ്ടതുകൊണ്ടു് ദിവാൻ സർ. സി. പി. രാമസ്വാമിഅയ്യർ ഫയലിൽ എഴുതിയ ചോദ്യമാണിതു്. ചീഫ് സെക്രട്ടറി തന്റെ ബന്ധുവിനെ സെക്രട്ടറിയേറ്റിൽ കയറ്റാൻ കാത്തിരിക്കുകയായിരുന്നു. അയാൾ ആ പാവപ്പെട്ട അസിസ്റ്റൻറ് സെക്രട്ടറിയെ ഉടനെ സ്ഥലംമാറ്റി. പകരം സ്വന്തക്കാരനെ കൊണ്ടുവന്നു. വന്നയാൾ കോടാലികൊണ്ടു് എഴുതുന്നവനായിരുന്നു. നിക്കൊലസ് റോറിക്ക് ബ്രഷ് ചായത്തിൽ മുക്കി കൈകൊണ്ടു് ചിത്രങ്ങൾ വരച്ചു. നേരേമറിച്ചു് അദ്ദേഹം ചന്തിയിൽ ബ്രഷ് വച്ചുകെട്ടി വരച്ചിരുന്നെങ്കിലോ? ആരറിയുമായിരുന്നു അദ്ദേഹത്തെ? റോയി ചൌദ്രി ശില്പങ്ങൾ നിർമ്മിച്ചതു് കൈകൊണ്ടു്. അസംസ്കൃതവസ്തുവിന്റെ വേണ്ടാത്ത ഭാഗങ്ങൾ മാറാൻ അദ്ദേഹം ഓരോ ചാട്ടം ചാടി ഓരോ കടി നടത്തിയിരുന്നെങ്കിൽ? റോയി ചൌദ്രി എന്ന കലാകാരൻ ഉണ്ടാവുകയില്ലാരുന്നു. സൈഗാൾ വാ കൊണ്ടുപാടി. അതിനുപകരം അദ്ദേഹം… (ബാക്കി എഴുതാൻ വയ്യ). പിക്കാക്സ് കൊണ്ടു് സാഹിത്യാംഗനയുടെ ദേഹത്തു് വെട്ടുകയും പിറകുവശത്തു വച്ചുകെട്ടിയ ബ്രഷ്കൊണ്ടു് അവളുടെ ശരീരത്തിൽ ചായം തേക്കുകയും മാറി തെല്ലുനേരം നിന്നിട്ടു് ചാടി അവളെ കടിക്കുകയും ചെയ്യുന്നു തൃക്കൊടിത്താനം സുരേന്ദ്രൻ. എന്തിനു് നമ്മൾ പൈങ്കിളിക്കഥകളെ കുറ്റം പറയുന്നു? അവയേക്കാൾ ഹീനമാണു് അദ്ദേഹം ജനയുഗം വാരികയിലെഴുതിയ ‘ആറടി മണ്ണു്’ എന്ന കഥ. ഒരുത്തൻ വസ്തുവിറ്റു. അയാളുടെ മകൾ തൂങ്ങിച്ചത്തു. മകനെ അന്വേഷിച്ചുനടന്ന അയാളെ കള്ളനായിക്കരുതി പോലീസ് അറസ്റ്റ്ചെയ്തു് മർദ്ദിച്ചു. പക്ഷേ, പോലീസ് ഇൻസ്പെക്ടർ അയാളുടെ മകൻ തന്നെയായിരുന്നു. സാഹിത്യത്തിന്റെ പേരിലുള്ള ഈ നൃശംസതയ്ക്കു മാപ്പുകൊടുക്കാൻ വയ്യ.\nസാഹിത്യവാരഫലം പതിവായി വായിക്കുന്ന വെറ്റ്റിനറിഡോക്ടർ മോഹൻ എന്നോടു ചോദിച്ചു James Herriot ന്റെ പുസ്തകങ്ങൾ വായിച്ചിട്ടുണ്ടോ എന്നു്. രസകരങ്ങളായ ആ ഗ്രന്ഥങ്ങൾ വായിച്ചിട്ടുണ്ടെന്നു് ഞാൻ മറുപടി പറഞ്ഞു. വെറ്റ്റിനറി സർജനായ ആ ഗ്രന്ഥകാരൻ മൃഗങ്ങളെ അവതരിപ്പിക്കുന്നതുകണ്ടാൽ നമുക്കു് അവയോടു സ്നേഹം തോന്നും. രചനാവൈദഗ്ദ്ധ്യം കണ്ടു് അദ്ദേഹത്തോടു ബഹുമാനമുണ്ടാകും. “സാറിനു മൃഗങ്ങളെ ഇഷ്ടമാണോ?” എന്നു മോഹന്റെ ചോദ്യം വീണ്ടും. “ഇഷ്ടമില്ലെന്നു മാത്രമല്ല, വെറുപ്പുമാണു്. പശുവിനെപ്പോലും എനിക്കു വെറുപ്പാണു്. പട്ടിയുടെ കാര്യം പറയാനുമില്ല. വാതോരാതെ പട്ടി കുരയ്ക്കുന്നതു കേട്ടാൽ തലവേദനയുണ്ടാകുമെനിക്കു്”. ഈ മാനസികനില തകരാറുള്ളതാണെന്നു മോഹൻ പറഞ്ഞില്ല. പറഞ്ഞില്ലെങ്കിലും അദ്ദേഹത്തിന്റെ മുഖഭാവം അതു വ്യക്തമാക്കി. “അനിമൽ എക്സ്യൂഡേഷൻ’ എന്ന നിലയിൽ പാലുപോലും എനിക്കിഷ്ടമില്ല.” എന്നും കൂടി ഞാൻ അദ്ദേഹത്തെ അറിയിച്ചു. പക്ഷേ, മൃഗങ്ങളെക്കുറിച്ചുള്ള കഥകൾ എനിക്കിഷ്ടമാണു്. തകഴിയുടെ ‘വെള്ളപ്പൊക്കത്തിൽ’ എന്ന കഥയിലെ പട്ടി മരിച്ചതു് എന്നെ ദുഃഖിപ്പിച്ചു. വ്വാൻ റാമൊൻ ഹീമിനെത്തി ന്റെ (Juan Ramon Jimenez 1881–1958. നോബൽ സമ്മാനം 1956-ൽ) Platero and I എന്ന സുന്ദരമായ ഗദ്യ കാവ്യത്തിലെ കഴുതയുടെ അന്ത്യം എന്നെ ശോകാകുലനാക്കി. ഫാന്റസിയോടു പലപ്പോഴും അടുത്തു നിൽക്കുന്ന കഥകൾ എം. പി. നാരായണപിള്ള എഴുതുമ്പോൾ, മൃഗങ്ങൾ അവയിൽ പ്രത്യക്ഷപ്പെടുമ്പോൾ എനിക്കു സഹാനുഭൂതി ജനിക്കാറുണ്ടു്. അതിനു് ഹേതു കലാവൈദഗ്ദ്ധ്യമത്രേ. എസ്. ജയചന്ദ്രൻനായർ ‘കഥയ്ക്കു പിന്നിലെ മനുഷ്യൻ’ എന്ന ലേഖനത്തിൽ എടുത്തു കാണിക്കുന്ന ‘മൃഗാധിപത്യം’ എന്ന കഥയെ സംബന്ധിച്ചും എനിക്കു പറയാനുള്ളതു് ഇതുതന്നെ. ഡി. എഫ്. ഒ. യെ തിന്ന പുലിയെ റെയ്ഞ്ചർ കൊല്ലുന്നില്ല. കോടതി അയാളെ ശിക്ഷിച്ചേക്കും. തോക്കുണ്ടായിരുന്നിട്ടും അയാൾ പുലിയെ വധിച്ചില്ലല്ലോ. സാക്ഷിയായി പുലിയെത്തന്നെ വിളിക്കാമെന്നാണു് പ്രതിയുടെ നിർദ്ദേശം. എം. പി. നാരായണപിള്ളയുടെ തത്ത്വചിന്തയാണു് ഇക്കഥയിലുള്ളതു്. അതു് ജയചന്ദ്രൻനായർ സ്പഷ്ടമായി ആവിഷ്കരിച്ചിട്ടുണ്ടു്. മനുഷ്യരെയും മൃഗങ്ങളെയും വിഭിന്നരായി കാണുവാൻ നാരായണപിള്ളയ്ക്കു് കഴിയുകയില്ല. ഈ ഭൂമി മനുഷ്യരുടേതു മാത്രമല്ല. പക്ഷികൾക്കും മൃഗങ്ങൾക്കും മരങ്ങൾക്കും തുല്യമായ അവകാശമുണ്ടു്.\nഎം. പി. നാരായണപിള്ളയുടെ ‘പരിണാമം’ എന്ന നോവലിനു പൂർവപീഠികയെന്ന നിലയിൽ ജയചന്ദ്രൻ നായർ എഴുതിയ ഈ ലേഖനം നോവലിലേക്കും നോവലിസ്റ്റിന്റെ തത്ത്വചിന്തയിലേക്കും പ്രകാശം വീഴ്ത്തുന്നു.\nഅച്ഛനമ്മമാർക്കു മക്കളെക്കുറിച്ചും മക്കൾക്കു് അച്ഛനമ്മമാരെക്കുറിച്ചും ആർജ്ജവത്തോടെ നല്ല വാക്കുകൾ പറയാൻ കഴിയുന്നതാണു് വലിയ ഭാഗ്യം. ഈ ഭാഗ്യം ഈ ലോകത്തു പലർക്കുമില്ല. മകനും മകളും മാതാപിതാക്കന്മാരെ വിമർശിക്കാറില്ല. അതു് അച്ഛന്റെയും അമ്മയുടെയും നന്മകൊണ്ടാണെന്നു കരുതേണ്ടതില്ല. മകൻ അല്ലെങ്കിൽ മകൾ അച്ഛനെ വിമർശിക്കുമ്പോൾ തന്നെത്തന്നെയാണു് വിമർശിക്കുന്നതു്. അതിനാൽ അച്ഛന്റെ എല്ലാ കൊള്ളരുതായ്മകളെയും മനസ്സിലാക്കിക്കൊണ്ടു് മകൻ മൗനം അവലംബിക്കുന്നു. തെമ്മാടിയും ആഭാസനുമാണു് അച്ഛനെന്നു മകനു് അറിയാമെന്നിരിക്കട്ടെ. വേറൊരാൾ അതു പറയാൻ മകൻ അനുവദിക്കില്ല. കുടുംബത്തിന്റെ അഭിമാനം സംരക്ഷിക്കാൻ കൂടിയാണതു്. ഇക്കാര്യത്തിൽ മകനെക്കാൾ കൂടുതൽ നിർബ്ബന്ധം മകൾക്കാണു്. മകളുടെ ഭർത്താവു് അവളുടെ അച്ഛനെക്കുറിച്ചു് ദോഷം പറഞ്ഞാൽ അതു സത്യമാണെന്നു് അറിഞ്ഞുകൊണ്ടുതന്നെ അവൾ എതിർക്കാതിരിക്കില്ല. ശണ്ഠകൂടുകയും ചെയ്യും. കുടുംബത്തിന്റെ അഭിമാനമാണു് ഇവിടെയും “പ്രശ്നം” (പ്രശ്നത്തിനു ചോദ്യം എന്ന അർത്ഥമേയുള്ളൂ. എങ്കിലും മലയാളത്തിൽ പ്രയോഗിക്കുന്ന രീതിയിൽ ഇവിടെ പ്രയോഗിച്ചിരിക്കുന്നു.)\nഈ ഖണ്ഡികയുടെ ആദ്യം പറഞ്ഞമട്ടിൽ ലളിതാംബിക ഭാഗ്യശാലിനിയാണു്. അച്ഛൻ ഐ. എസ്. നാരായണപിള്ളയെക്കുറിച്ചു് അവർ അഭിമാനത്തോടെ എഴുതുന്നു. (കലാകൗമുദി—എന്റെ അച്ഛൻ) ഐ. എസ്. നാരായണപിള്ള പ്രഗ്ല്ഭനും സത്യസന്ധനുമായ ഉദ്യോഗസ്ഥനായിരുന്നു. അതെനിക്കു നേരിട്ടറിയാം. അദ്ദേഹത്തിന്റെ ഡിപ്പാർട്ട്മെന്റിൽ ഞാൻ ക്ലാർക്കായി കഴിഞ്ഞുകൂടിയിട്ടുണ്ടു്. ദിവാൻ സി. പി. രാമസ്വാമി അയ്യരുടെ ഇഷ്ടാനിഷ്ടങ്ങൾ നോക്കാതെ അദ്ദേഹം നിഷ്പക്ഷ ചിന്താഗതിയോടെ എഴുതിയ ഉജ്ജ്വലങ്ങളായ “നോട്ടുകൾ” ഞാൻ വായിച്ചിട്ടുണ്ടു്. അപ്പോഴൊക്കെ അദ്ദേഹത്തെ ബഹുമാനിച്ചിട്ടുണ്ടു്. ഒരോർമ്മ. ഞാൻ പബ്ലിക്‍ലൈബ്രറിയിലെ ഷെൽഫുകൾക്കിടയിൽ പുസ്തകം നോക്കിനടക്കുകയാണു്. പിറകിലൊരു ശബ്ദം “കൃഷ്ണൻനായർ, ഷെല്ലിയുടെ പ്രോസ് വർക്ക്സ് എവിടെയിരിക്കുന്നു?” “അറിഞ്ഞുകൂടാ സർ” എന്നു എന്റെ മറുപടി. “പിന്നെ നിങ്ങളെന്തിനു് ഇവിടെ ദിവസവും വരുന്നു?” എന്നു കനത്ത ശബ്ദത്തിൽ സ്നേഹത്തോടെയുള്ള ചോദ്യം. ഞാൻ പുസ്തകം കണ്ടുപിടിച്ചുകൊടുത്തു. ഒരു ചിരിയോടെ അദ്ദേഹം പോകുകയും ചെയ്തു. ഫയലുകളുമായി മല്ലിടുന്ന വെറുമൊരു ഉദ്യോഗസ്ഥനല്ല ഐ. എസ്. നാരായണപിള്ളയെന്നു് അപ്പോഴാണു് ഞാൻ മനസ്സിലാക്കിയതു്. പിതൃപിതാമഹബന്ധത്തെ ബന്ധുക്കൾ സംശയത്തോടെ നോക്കുന്ന കാലമാണിതു്. പിതാപുത്രബന്ധവും ശിഥിലം. മകൻ എതിർപ്പിനു തയ്യാറായി നില്ക്കുന്നു. ചിലപ്പോൾ അച്ഛൻ പ്രതികാരത്തിനും. അങ്ങനെയുള്ള കാലയളവിൽ ഒരു മകൾ അച്ഛനെ ബഹുമാനത്തോടും സ്നേഹത്തോടും സംവീക്ഷണം ചെയ്യുന്നതു് എന്നെപ്പോലുള്ളവർക്കു് ആഹ്ലാദദായകമത്രേ.\nജർമ്മൻ എക്സ്പ്രഷനിസ്റ്റ് നാടക കർത്താവു് കൈസറി ന്റെ Coral എന്ന നാടകത്തിൽ ഒരു കഥാപാത്രം: “Father and son strain away from one another. It is always struggle of life and death”.\nസാഹിത്യവാരഫലം എന്ന പംക്തി 1968-ലാണു് മലയാളനാടു വാരികയിൽ ആരംഭിച്ചതു്. അക്കാലത്തു് വാരികയിൽവന്ന ഒരു ‘നവീനകഥ’ എനിക്കു് ഒട്ടും മനസ്സിലായില്ല. ആയിടെ ഞാൻ മലയാളനാടു് ഓഫീസിൽ ചെന്നപ്പോൾ പത്രാധിപരോടു ചോദിച്ചു: “…എന്ന ചെറുകഥയുടെ അർത്ഥമെന്താണു്?” പത്രാധിപർ കൈമലർത്തിയിട്ടു പറഞ്ഞു: “എനിക്കും അറിഞ്ഞുകൂടാ”. സൂര്യഗോപൻ മാതൃഭൂമി ആഴ്ചപ്പതിപ്പിലെഴുതിയ “ജന്മദിനം” എന്ന കഥ മൂന്നു തവണ വായിച്ചിട്ടും എനിക്കൊന്നും മനസ്സിലായില്ല. അപ്പോഴാണു് മേല്പറഞ്ഞ സംഭവം ഓർമ്മവന്നതു്. ചീഫ് സബ്ബ് എഡിറ്റർ കെ. സി. നാരായണൻ എന്റെ ഉത്തമ സുഹൃത്താണു്. അദ്ദേഹത്തിനൊരു കത്തയച്ചു നോക്കട്ടെ പ്രിയപ്പെട്ട വായനക്കാരെ. അദ്ദേഹം അർത്ഥം പറഞ്ഞുതരികയാണെങ്കിൽ ഞാനിതിനെക്കുറിച്ചു പിന്നീടു് എഴുതിക്കൊള്ളാം. ഇപ്പോഴത്തെ നിലയിലാണെങ്കിൽ “പടച്ചവനാണെ എനിക്കിതു മനസ്സിലായില്ല”. അലക്സാണ്ടറു ടെ പ്രതിമയെടുത്തു് പോകുന്നുപോലും. കൊല്ലുന്നില്ല. അലക്സാണ്ടർക്കു് ഇതു വേണം. അയാൾ ചോരപ്പുഴ ഒഴുക്കിയവനല്ലേ. സൂര്യഗോപന്റെ പ്രതികാര നിർവ്വഹണം നന്നായി.\nചായക്കടയിൽ കയറി ഓഡർ ചെയ്യുന്നു: “നമ്മൾ കേൾക്കെ ചായ കൊണ്ടു തരുന്ന പയ്യൻ അകത്തോട്ടു വിളിച്ചുപറയുന്നു “ഒരു ലൈറ്റ് കോഫി, വിത്തൗട്ട്”. ആരെടാ പ്രമേഹരോഗി എന്ന മട്ടിൽ മറ്റുള്ളവർ തുറിച്ചുനോക്കുമ്പോൾ നമ്മൾ ലജ്ജിച്ചു തല കുനിക്കുന്നു. വിത്തൗട്ട് കാപ്പി കുടിച്ചുകൊണ്ടുപോകുന്നു. മഴ പെയ്യുകയില്ല എന്ന പറഞ്ഞു് കുടയെടുക്കാതെ പോയാൽ മഴ പെയ്യും. മഴയുണ്ടാകുമെന്നു കരുതി കുടയും ഭേസിപ്പോയാൽ മഴ പെയ്യുകയില്ല. പേരു കേട്ട വാരികയല്ലേ നല്ല കഥ കാണുമെന്നു വിചാരിച്ചു വായിച്ചാൽ എല്ലാക്കഥകളും ചവറുകളായിരിക്കും. ലിറ്റിൽ മാഗസിൻ! ഇതിലെവിടെ നല്ല കഥ എന്ന വിചാരത്തോടെ ദൂരെയെറിയുന്നു. അതു് വായിക്കു. ചിലപ്പോൾ കഥാരത്നങ്ങൾ കാണും. നമ്മൾ വിചാരിക്കുന്നതുപാലെയല്ല ഒന്നും ഈ ലോകത്തു നടക്കുന്നതു്.\nഎം. കൃഷ്ണൻനായരുടെ പത്മനാഭനെപ്പറ്റി\n‘ശ്രീരാഗം’ മാസികയുടെ ജൂൺ ലക്കത്തിൽ വി. നടരാജൻ ഒരു ലേഖനമെഴുതിയിട്ടുണ്ടു്. നടരാജനും ഞാനുമായി നടത്തിയ ഒരു അഭിമുഖസംഭാഷണമാണു് ലേഖനത്തിന്റെ വിഷയം. ഈ ലേഖനത്തിലൂടെ വന്ന എന്റെ ചില അഭിപ്രായങ്ങൾ – പ്രത്യേകിച്ചും കഥയെഴുത്തിന്റെ കാര്യത്തിൽ എം. ടി. വാസുദേവൻനായർ എന്റെ വളരെ പിറകിലാണു് എന്നു പറഞ്ഞതു് – എം. കൃഷ്ണൻനായരെ അസ്വസ്ഥനാക്കിയിരിക്കുന്നു. കലാകൗമുദിയുടെ 567-ആം ലക്കത്തിൽ സാഹിത്യവാരഫലത്തിൽ കൃഷ്ണൻനായർ പറയുന്നു:\n“പത്മനാഭൻ റൊമാൻസിനോടു് ചേർന്നുനില്ക്കുന്ന റിയലിസ്റ്റിക്ക് കഥകളെഴുതിയ സാഹിത്യകാരനാണു്. പലപ്പോഴും താൻ കവിയാണു് എന്നു വിളംബരം ചെയ്യുന്നു പത്മനാഭൻ തന്റെ കഥകളിലൂടെ. (പ്രകാശം പരത്തുന്ന ഒരു പെൺകുട്ടി, മഖൻസിങ്ങിന്റെ മരണം ഇവ രണ്ടുദാഹരണങ്ങൾ മാത്രം) ഇതാണു് സത്യം: ഇതു മാത്രമേ സത്യമായുള്ളുതാനും… ”\nഇതു വായിച്ചപ്പോൾ കഴിഞ്ഞ ഒട്ടേറെ കൊല്ലങ്ങളായി കൃഷ്ണൻനായർ ജനയുഗം, മലയാളനാടു്, കലാകൗമുദി എന്നീ പ്രസിദ്ധീകരണങ്ങളിൽ എന്നെക്കുറിച്ചു് എഴുതിവരാറുള്ളതു് ഓർമ്മയിലെത്തി. ഏറ്റവും ഒടുവിലായി കൃഷ്ണൻനായർ എഴുതിയതു് 1984 സെപ്റ്റംബർ 23-ആം തീയതിയിലെ കലാകൗമുദിയിലാണു്. ഞാൻ കണ്ടേടത്തോളം, കൃഷ്ണൻനായർ ആ ലക്കത്തിൽ എന്നെക്കുറിച്ചു് ഇങ്ങനെ പറയുന്നു:\n“…നമ്മുടെ കേരളത്തിൽ ആർട്ടിസ്റ്റുകൾ വളരെ വിരളം. ആർട്ടിസ്റ്റുകളായി ഭാവിക്കുന്ന ബാർബേറിയൻസ് വളരെ കൂടുതൽ. വൈരള ്യമുള്ള ആർട്ടിസ്റ്റുകളിൽ ശോഭയാർന്നു വിരാജിക്കുന്ന നക്ഷത്രമാണു് ടി. പത്മനാഭനെ ന്നു് ഈ കഥ വായിച്ചപ്പോൾ എനിക്കു തോന്നി … വായനക്കാരെ പ്രകമ്പനം കൊള്ളിക്കുന്ന ഈ ട്രാജഡിയിലെ ന്യൂനോക്തിയിലൂടെ പത്മനാഭൻ ചിത്രീകരിക്കുന്നതിന്റെ ചാരുത കാണണമെങ്കിൽ കഥ തന്നെ വായിക്കണം… ഓരോ കഥാപാത്രത്തിന്റെയും അന്തരംഗസ്ഥിതമായ കേന്ദ്രത്തിൽനിന്നു് ബഹിർഗമിക്കുന്ന ശക്തികളെ അനായാസമായി ചിത്രീകരിച്ചു് പത്മനാഭൻ വിശ്വസിക്കാവുന്ന – കലാപരമായ ദൃഢപ്രത്യയമുളവാക്കുന്ന – കഥാപാത്രങ്ങളെ സൃഷ്ടിച്ചിരിക്കുന്നു… ”\nഇതു വായിച്ചപ്പോൾ സ്വാഭാവികമായും എനിക്കു് വളരെയധികം സന്തോഷം തോന്നുകയുണ്ടായി. ഇതിലും നല്ലതായി ആർക്കെങ്കിലും ഒരു കഥാകൃത്തിനെക്കുറിച്ചു് എഴുതുവാൻ കഴിയുമോ? എന്തൊക്കെയാണു് കൃഷ്ണൻനായർ എന്നെക്കുറിച്ചു് പറഞ്ഞുവച്ചതു്? കേരളത്തിൽ യഥാർഥ ആർട്ടിസ്റ്റുകൾ വളരെക്കുറവു്. ഉള്ളതധികവും ബാർബേറിയൻസ് (മൃഗസമാനർ?). യഥാർത്ഥ ആർട്ടിസ്റ്റുകളുടെയിടയിൽ ഞാൻ ഒരു നക്ഷത്രമാണു്. വെറും നക്ഷത്രമോ? അല്ല, ശോഭയാർന്നുവിരാജിക്കുന്ന നക്ഷത്രം!\n(നക്ഷത്രങ്ങൾ രണ്ടുവിധം—തിളക്കമുള്ളവയും അല്ലാത്തവയും. രണ്ടും നക്ഷത്രങ്ങളെന്ന നിലയിൽ മികച്ചവതന്നെ. എങ്കിലും തിളക്കമുള്ള നക്ഷത്രം എന്നെടുത്തുപറയുമ്പോൾ ആ നക്ഷത്രത്തിന്റെ നിലയും വിലയും ഒന്നുകൂടി വർദ്ധിക്കുന്നു.)\nഈ നക്ഷത്രത്തെയാണു്, എന്നുവെച്ചാൽ ടി. പത്മനാഭൻ എന്നു കഥാകൃത്തിനെയാണു്, “ഇതാണു് സത്യം, ഇത്രമാത്രമേ സത്യമായുള്ളുതാനും” എന്നു തറപ്പിച്ചെഴുതി കൃഷ്ണൻനായർ ഇരുത്തിക്കളഞ്ഞതു്!\nകഥയിൽ റൊമാൻസ്, റിയലിസം, കവിത എന്നിവയൊക്കെ നിഷിദ്ധമാണോ? അല്ല, മികച്ച കഥാകൃത്താകണമെങ്കിൽ അയാൾ തന്റെ കഥകളിൽ ഇവയ്ക്കൊക്കെ പുറമേ വെറെയും എന്തെങ്കിലും അമൂല്യമായ ചേരുവകൾ ചേർക്കേണ്ടതുണ്ടോ? എന്തോ, എനിക്കു് നിശ്ചയമില്ല. ഞാൻ കഥ എഴുതാനേ ശീലിച്ചിട്ടുള്ളു; കഥയുടെ തത്ത്വശാസ്ത്രങ്ങളൊക്കെ എന്റെ പരിധിക്കു പുറത്താണു്.\nനമുക്കു് കൃഷ്ണൻനായരുടെ വാരഫലത്തിലേക്കുതന്നെ മടങ്ങുക. അദ്ദേഹം പറയുന്നു:\n“…തന്നെ ആരോ ഉപദ്രവിക്കുന്നെന്നോ ഉപദ്രവിച്ചെന്നോ ഉള്ള ഒരു വ്യാമോഹത്തിൽപ്പെട്ടിരിക്കുന്നു അദ്ദേഹം”.\nഇല്ല, ഇതു ശരിയല്ല. എനിക്കുണ്ടായ ഒരു തിക്താനുഭവത്തെക്കുറിച്ചാണു് ഞാൻ നടരാജനോടു പറഞ്ഞതു്. ഇത്തരം അനുഭവങ്ങൾ നമ്മുടെ വേറെയും പല എഴുത്തുകാർക്കുണ്ടായിട്ടുള്ളതായും എനിക്കറിയാം. ഇതിൽ വ്യാമോഹമോ സന്ദേഹമോ ഒന്നുമില്ല. കൂടുതൽ ഇതിനെക്കുറിച്ചു് പറയാതിരിക്കുന്നതാണു് നല്ലതു്. കൃഷ്ണൻനായർ തുടരുന്നു:\n“…ഔന്നത്യത്തിലേക്കു് തന്നെ വലിച്ചുകൊണ്ടു ചെല്ലുന്ന പത്മനാഭന്റെ സവിശേഷമായ മാനസികാവസ്ഥയുടെ ഫലമാണു് ഈ പ്രസ്താവം… ”\n(എന്നുവെച്ചാൽ കഥയുടെ കാര്യത്തിൽ വാസുദേവൻനായർ എന്റെ പിറകിലാണു് എന്നു പറഞ്ഞതു്.)\nഇതു വളരെ കടുപ്പമായിപ്പോയി. കൃഷ്ണൻനായർ ഒരിക്കലും ഇങ്ങനെ പറയരുതായിരുന്നു. ഔന്നത്യത്തിലേക്കു് എന്നെ വലിച്ചുകൊണ്ടുചെല്ലേണ്ട വല്ല ആവശ്യവും എനിക്കുണ്ടോ? ശോഭയാർന്നു വിരാജിക്കുന്ന നക്ഷത്രമാണു് ഞാനെന്നു് ഒന്നേമുക്കാൽ കൊല്ലംമുമ്പു് കൃഷ്ണൻനായർ തന്നെ പറഞ്ഞിട്ടുണ്ടല്ലോ. നക്ഷത്രത്തെ ആരെങ്കിലും പിടിച്ചു മുകളിലേക്കു് കയറ്റണമോ? നക്ഷത്രം എന്നും മുകളിൽത്തന്നെയല്ലേ?\nകൃഷ്ണൻനായർ എന്റെ വേറെ ചില കഥകളെക്കുറിച്ചു് എഴുതിയതു് ഞാനിപ്പോൾ ഓർക്കുന്നു:\n“ഒരു ചെറിയ കഥ” എന്ന പേരിൽ ഏതാനും കൊല്ലങ്ങൾക്കുമുമ്പു് ഞാനൊരു കഥയെഴുതുകയുണ്ടായി. ഈ കഥയെക്കുറിച്ചു് പരാമർശിക്കവേ, “മനോഹരമായ കരതലത്തിൽവച്ച ചുവന്ന കല്ലുപോലെ ഇതു തിളങ്ങുന്നു” എന്നാണു് അദ്ദേഹം 1972 സെപ്തംബർ 10-ആം തീയതിയിലെ മലയാളനാട്ടിൽ അഭിപ്രായപ്പെട്ടതു്.\nഇതു് വളരെ ശരിയാണു്. ലോകത്തിലെ ഏറ്റവും മികച്ച കഥകളിലൊന്നാണിതു്. കൃഷ്ണൻനായർതന്നെ പറഞ്ഞതു് ശ്രദ്ധിക്കുക: “ഇതു ചുവന്ന കല്ലു പോലെ തിളങ്ങുന്നു” എന്നല്ല അദ്ദേഹം പറഞ്ഞതു്; മനോഹരമായ കരതലത്തിൽവച്ച ചുവന്നകല്ലു പോലെ’ എന്നാണു്.\n(ഇതേ ലക്കത്തിൽത്തന്നെ എസ്. കെ. പൊറ്റെക്കാട്ടി ന്റെ ഒരു കഥയെ – ഈ കഥ എന്റെ കഥ വന്ന മാതൃഭൂമി ഓണപ്പതിപ്പിൽതന്നെ പ്രസിദ്ധീകരിച്ചതാണു് – അദ്ദേഹം പിച്ചിച്ചീന്തിയതും ഞാനോർക്കുന്നു. ഇതൊക്കെയും ഞാൻ നടരാജനോടു് പറഞ്ഞിരുന്നു. പക്ഷേ, അദ്ദേഹം ഇതിനെക്കുറിച്ചൊന്നും എഴുതിക്കണ്ടില്ല. ഇനിയും എഴുതാൻ സമയമുണ്ടു്.)\nഇനി വേറൊരു കഥയെക്കുറിച്ചു് കൃഷ്ണൻനായർ എഴുതിയതു് പറയാം. പേരു് ‘മരിക്കുന്നവർ.’ ഈ കഥയുടെ യോഗ്യതകളിലേക്കു് വരുന്നതിനു മുമ്പായി, താൻ പറയാൻപോകുന്ന കാര്യത്തിനു് തികച്ചും ഉചിതമായ ഒരന്തരീക്ഷം സൃഷ്ടിക്കുന്നതിനായിരിക്കാം, കാവാഫി എന്ന ഗ്രീക്ക് മഹാകവിയുടെയും ചെക്കോവി ന്റെയും മാർക്കേസി ന്റെയും (നമ്മുടെ മാജിക്ക് റിയലിസം മാർക്കേസ് തന്നെ) മികച്ച സൃഷ്ടികളെക്കുറിച്ചു് അദ്ദേഹം സവിസ്തരം പ്രതിപാദിക്കുന്നുണ്ടു്. (“സമീകരിച്ചു പറയുകയാണു് എന്നു വിചാരിക്കരുതു്” എന്നും കൃഷ്ണൻനായർ പറയുന്നു. 1981 ഒക്ടോബർ 11-ആം തീയതിയിലെ മലയാളനാടു്.)\nഇങ്ങനെ പറയാൻ തുടങ്ങിയാൽ ഇനിയുമുണ്ടു്. പക്ഷേ, ഇതൊക്കെത്തന്നെ പോരേ? പോരെങ്കിൽ ഒരനുഭവംകൂടി പറഞ്ഞുനിറുത്താം. 1962 ഏപ്രിൽ 8-ആം തീയതിയിലെ ജനയുഗം വാരികയിൽ വന്ന കൃഷ്ണൻനായരുടെ ലേഖനത്തെയാണു് ഞാൻ ഉദ്ദേശിക്കുന്നതു്. ഈ ലേഖനത്തെക്കുറിച്ചു് ഞാൻ ഒന്നും പറയുന്നില്ലെങ്കിൽ കൃഷ്ണൻനായരോടു് കാണിക്കുന്ന ഏറ്റവും വലിയ നന്ദികേടായിരിക്കും അതു്. ഈ ലേഖനത്തിൽ നമ്മുടെ തകഴി ശിവശങ്കരപിള്ള യുമായി കൃഷ്ണൻനായർ എന്നെ താരതമ്യപ്പെടുത്തുന്നുണ്ടു്. അദ്ദേഹം പറയുന്നതു് കേൾക്കുക:\n“…പത്മനാഭന്റെ കഥകൾക്കുള്ള അന്യൂനസൗഭഗം തകഴിയുടെ കഥയിലും എനിക്കു് കാണുവാൻ കഴിഞ്ഞിട്ടില്ല”.\nഎന്നുവെച്ചാൽ, 1962-ലെങ്കിലും ശിവശങ്കരപിള്ളയെക്കാളും വലിയ കഥാകൃത്തു് ഞാനാണെന്നു്!\nകൃഷ്ണൻനായർ ശ്രീരാഗത്തിൽ വന്ന ലേഖനത്തെക്കുറിച്ചു് തുടരുന്നു:… “ടി പത്മനാഭൻ അദ്ദേഹത്തിന്റെതായ രീതിയിൽ നല്ല കഥാകാരൻ. എം. ടി. വാസുദേവൻനായരും അദ്ദേഹത്തിന്റെതായ മട്ടിൽ നല്ല കഥാകാരൻ. ഈ പരമാർത്ഥത്തിൽ കവിഞ്ഞ ഏതു പ്രസ്താവവും അനിയതാവസ്ഥയുടെ സന്തതി മാത്രമാവും”.\nഎം. ടി. വാസുദേവൻനായരെക്കാൾ വലിയ കഥാകൃത്തു് ഞാനാണു് എന്നു പറഞ്ഞതിനെ ചൊല്ലിയാണല്ലോ കൃഷ്ണൻനായർ ഇത്രയൊക്കെ എഴുതിയതു്. ഞങ്ങൾ ഏതു തട്ടുകളിൽ നില്ക്കുന്നു എന്നു പറയുവാനുള്ള സ്വാതന്ത്ര്യം തീർച്ചയായും കൃഷ്ണൻനായർക്കുണ്ടു്. ഞാനതിനെ ഒരിക്കലും ചോദ്യം ചെയ്യുകയില്ല. ഇതൊക്കെ വളരെയധികം ആത്മനിഷ്ഠമായ കാര്യങ്ങളാണു്. ലബോറട്ടറിയിൽ അനലൈസ് ചെയ്യാൻ കഴിയുന്ന ഫിസിക്കൽ മാറ്ററല്ലല്ലോ സാഹിത്യം.\nപക്ഷേ, തന്റെ വിശ്വാസം മാത്രമാണു് പരമാർത്ഥമെന്നും, ഈ പരമാർത്ഥത്തിൽ കവിഞ്ഞ ഏതു പ്രസ്താവവും അനിയതാവസ്ഥയുടെ സന്തതി മാത്രമാണു് എന്നുമുള്ള അദ്ദേഹത്തിന്റെ അഭിപ്രായത്തോടു് യോജിക്കാൻ വയ്യ.\nഈ സന്ദർഭത്തിൽ ഒരു കാര്യം കൂടി പറഞ്ഞുകൊള്ളട്ടെ. വാസുദേവൻനായരേക്കാൾ വലിയ കഥാകൃത്താണു് ഞാനെന്നു് പറഞ്ഞതാണല്ലോ കൃഷ്ണൻനായർക്കു് രസിക്കാതെ പോയതു്. ഏതു സാഹചര്യത്തിലാണു് എനിക്കങ്ങനെ പറയേണ്ടിവന്നതു് എന്നു് ശ്രീരാഗത്തിലെ ലേഖനം വായിക്കുന്നവർക്കൊക്കെ മനസ്സിലാകും. അതിരിക്കട്ടെ. ഇങ്ങനെയൊരഭിപ്രായം വിവരമുള്ള വേറെയും ആളുകൾ പറഞ്ഞിട്ടില്ലേ? 1962-ലാണു് കൃഷ്ണൻനായർ തകഴിയെക്കാളും വലിയ കഥാകൃത്തു് ഞാനാണെന്നു് സൂചിപ്പിച്ചതു്. (ഈ ലേഖനത്തിൽ വാസുദേവൻനായരേയും എന്നോടൊപ്പം ബ്രാക്കറ്റ് ചെയ്തിട്ടുണ്ടെന്ന കാര്യം വിസ്മരിക്കുന്നില്ല.) ഇതിനും നാലു കൊല്ലങ്ങൾക്കു മുമ്പു് എം. പി. ശങ്കുണ്ണിനായർ സതേൺ ലാംഗ്വേജ്സ് ബുക്ക് ട്രസ്റ്റിനു വേണ്ടി മലയാള കഥകളുടെ ഒരു സമാഹാരം എഡിറ്റു ചെയ്യുകയുണ്ടായി. ഈ സമാഹാരത്തിൽ മറ്റു കഥാകൃത്തുകളോടൊപ്പം എന്റെയും വാസുദേവൻ നായരുടെയും കഥകളുണ്ടു്: ഓരോ കഥാകൃത്തിനെക്കുറിച്ചും ആമുഖമായി ഏതാനും വാചകങ്ങൾ ശങ്കുണ്ണിനായർ പറയുമ്പോൾ എന്നെക്കുറിച്ചു് പറഞ്ഞതു് “അഭിഭാഷകവൃത്തി നോക്കുന്ന ഈ യുവാവു് തന്റെ കഥകളാണു് ലോകോത്തരങ്ങളെന്നു പറയും. പറയുന്നതു വെറും ഭോഷ്കല്ല താനും” എന്നാണു്. ഇത്തരമൊരു പ്രശംസാവചനം വാസുദേവൻനായരെക്കുറിച്ചു് പറയുമ്പോൾ ശങ്കുണ്ണിനായർ ഈ പുസ്തകത്തിൽ ചെയ്തില്ല എന്നോർക്കണം. ഇതിന്റെ അർത്ഥം എന്താണു്? ശങ്കുണ്ണിനായരെപ്പോലെ പ്രഗല്ഭരല്ലാത്ത മറ്റു ചിലരെഴുതിയതു് – രണ്ടുപേരെയും താരതമ്യപ്പെടുത്തിക്കൊണ്ടാണെഴുതിയതു് – നമുക്കു തല്ക്കാലം വിസ്മരിക്കുക. പീറ്റർ ലാലിനെപ്പോലുളളവരുടെ ലേഖനങ്ങളാണു് ഞാനുദ്ദേശിക്കുന്നതു്. പക്ഷേ, നമ്മുടെ യുവകഥാകൃത്തുക്കളിൽ ഏറ്റവും ശ്രദ്ധേയനും കഥയെഴുത്തിൽ തന്റേതായ ഒരു പാത വെട്ടിത്തുറന്ന ആളുമായ വി. പി. ശിവകുമാർ ഞങ്ങളെക്കുറിച്ചു് എഴുതിയതു് കൃഷ്ണൻനായർ വായിച്ചിട്ടുണ്ടോ? ഇല്ലെങ്കിൽ ഞാനതു് അദ്ദേഹത്തിന്റെ ശ്രദ്ധയിൽ വിനയപൂർവ്വം പെടുത്തിക്കൊള്ളട്ടെ.\n“…ടി. പത്മനാഭന്റെ തിരഞ്ഞെടുത്ത കഥകൾ എസ്. പി. സി. എസ് പ്രസിദ്ധീകരിച്ചിട്ടുണ്ടു്. മലയാളകഥയിലെ കാല്പനികതയുടെ സാഫല്യം പത്മനാഭനിലാണു്. അല്ലാതെ പലരും പറഞ്ഞുനടക്കുന്നതുപോലെ എം. ടി. വാസുദേവൻനായരുടെ കഥകളിലല്ല. മലയാളത്തിൽ കഥ എന്ന മാധ്യമത്തിന്റെ അന്തസ്സു് വർദ്ധിപ്പിച്ചതു് ടി. പത്മനാഭനാണു്. നോവൽ എന്ന ജീവിതവിജയത്തിലേക്കുള്ള ഏണിപ്പടിയായിരുന്നില്ല പത്മനാഭനെ സംബന്ധിച്ചിടത്തോളം കഥ. ഒരു കലാകാരൻ തന്റെ മാധ്യമത്തോടു് എത്രമാത്രം ഇഴുകിച്ചേരുന്നു എന്നു് പത്മനാഭന്റെ കഥകൾ നമുക്കു് കാട്ടിത്തരുന്നു. എത്ര സൂക്ഷ്മമായാണു് ഈ കഥാകൃത്തു് വാക്കുകൾ പ്രയോഗിക്കുന്നതു് എന്നു നോക്കുക… മലയാളകഥയുടെ വികാസപരിണാമങ്ങൾ സൂക്ഷ്മമായി അറിയുവാൻ താല്പര്യമുള്ളവരോടും എഴുതിത്തുടങ്ങുന്ന യുവ കഥാകൃത്തുകളോടും (ആധുനിക കഥയല്ലാതെ മറ്റൊന്നും വായിക്കുകയില്ലെന്ന നിർബ്ബന്ധബുദ്ധിക്കാരായ എന്റെ ചില പരിചയക്കാരെ ഓർത്തുകൊണ്ടാണു് ഇതു് പറയുന്നതു്) ഈ കൃതി ഒരു വട്ടം വായിച്ചുനോക്കുവാൻ ഞാൻ പ്രത്യേകം അപേക്ഷിക്കുന്നു”. (1980 ഡിസംബർ 14—“പടയണി”)\n“ആർട്ടിസ്റ്റ് മറ്റു കലാകാരന്മാരെ കുറ്റം പറയരുതു്” എന്നുപദേശിച്ചു കൊണ്ടാണു് കൃഷ്ണൻനായർ തന്റെ കുറിപ്പവസാനിപ്പിക്കുന്നതു്. ഞാനിതു് പൂർണ്ണമായും അംഗീകരിക്കുന്നു. മറ്റുള്ളവരെ കുറ്റം പറയുന്നതും താനാണു് മറ്റുള്ളവരേക്കാൾ നല്ലവൻ എന്നു പറയുന്നതുമൊന്നും വളരെ ഭൂഷണമായ കാര്യങ്ങളല്ല. എങ്കിലും ഇതൊക്കെ അറിഞ്ഞുകൊണ്ടുതന്നെ നമ്മൾ ചിലപ്പോൾ ഇതിൽനിന്നൊക്കെ വ്യതിചലിച്ചു പോകുന്നു! നമ്മുടെ ഭാഷയിലെ കാര്യംതന്നെയെടുക്കുക. ആശാനും വള്ളത്തോളും പരസ്പരം എന്തൊക്കെ പറഞ്ഞു, എഴുതി? രണ്ടുപേരും കവികളായിരുന്നു. അങ്ങനെ ഇവിടെ കവി കവിയേയും നോവലിസ്റ്റ് നോവലിസ്റ്റിനേയും, കഥാകൃത്തു് കഥാകൃത്തിനേയും, നിരൂപകൻ നിരൂപകനേയും കുറിച്ചു് എഴുതിയ ഒട്ടേറെ ഉദാഹരണങ്ങളില്ലേ? ഇവിടെ മാത്രമാണോ? മറ്റു ദിക്കുകളിലുമില്ലേ?\nകൃഷ്ണൻനായർ തന്നെ ചില നിരൂപകന്മാരെ അതികഠിനമായി കീറിമുറിച്ചുവിട്ട ഉദാഹരണങ്ങളില്ലേ?\nഇനി ആത്മപ്രശംസയുടെ കാര്യം. ആത്മപ്രശംസ ചെയ്യാതിരിക്കുന്നതുതന്നെയാണു് നല്ലതു്. എന്നാലും ചില പ്രത്യേക സാഹചര്യങ്ങളിൽ കഴിവുള്ളവൻ അങ്ങനെ ചെയ്തു പോയാൽ നാം അത്രയധികം അസ്വസ്ഥരാകാറുണ്ടോ? മുഹമ്മദലി താനാണു് ഏറ്റവും വലിയവൻ എന്നു പറയുമ്പോൾ മറ്റുള്ളവരെന്തിനു് വിഷമിക്കണം? മുഹമ്മദലി പറയുന്നതിൽ സത്യമില്ലേ? അദ്ദേഹം പറയുന്നതിനേക്കാളും മറ്റുള്ളവർ ഈ കാര്യം പറയുന്നതാണു് ഭംഗി എന്നു ഞാൻ സമ്മതിക്കുന്നു. എന്നാലും…\nഇനി കൃഷ്ണൻനായരുടെ കാര്യംതന്നെ പറയട്ടെ. കൃഷ്ണൻനായർ എറണാകുളം മഹാരാജാസ് കോളേജിൽ പ്രൊഫസറായിരുന്ന കാലത്തു് അദ്ദേഹത്തിന്റെ ക്ലാസ്സുകൾ കേൾക്കുവാൻ ആ കോളേജിലെ മറ്റു ക്സാസ്സുകളിൽനിന്നു മാത്രമല്ല നഗരത്തിലെ വേറെ കോളേജുകളിൽനിന്നുപോലും വിദ്യാർത്ഥികൾ തങ്ങളുടെ ക്സാസ്സുകൾ കട്ട് ചെയ്തു് വരാറുള്ളതായി ഞാൻ കേട്ടിട്ടുണ്ടു്. ഈ കാര്യത്തെ ആനുഷംഗികമായി സ്പർശിച്ചതിനുശേഷം താൻ ആത്മപ്രശംസ ചെയ്യുകയാണു് എന്നു വിചാരിക്കരുതേ എന്നു് അദ്ദേഹം എവിടെയോ എഴുതിയതു് ഞാൻ വായിച്ചതായോർക്കുന്നു. കൃഷ്ണൻ നായർ തന്നെക്കുറിച്ചുതന്നെ ഇങ്ങിനെ എഴുതി എന്ന കാരണത്താൽ അദ്ദേഹം അസാധാരണമായിരുന്നു എന്ന സത്യം സത്യമല്ലാതായിത്തീരുമോ? ഒരിക്കലുമില്ല.\nഞാൻ കൂടുതലെഴുതിപ്പോയി. നിറുത്തട്ടെ. കൃഷ്ണൻനായർ, ഭാവിയിൽ ഞാനെഴുതിയേക്കാവുന്ന കഥകളെക്കുറിച്ചു് എന്തു തന്നെ മോശമായെഴുതിയാലും – അദ്ദേഹം അങ്ങനെ വിദ്വേഷത്തിന്റെ അടിസ്ഥാനത്തിൽ എഴുതുന്ന ആളാണു് എന്നല്ല ഞാൻ പറയുന്നതു് – എനിക്കു് പരാതിയില്ല. മലയാളത്തിലെ മറ്റേതൊരു കഥാകൃത്തിന്റെമേൽ ചൊരിഞ്ഞതിനേക്കാളും വലിയ പ്രശംസാവചനങ്ങൾ അദ്ദേഹം പലപ്പോഴായി എന്റെമേൽ ചൊരിഞ്ഞിട്ടുണ്ടു്. എനിക്കതിൽ സന്തോഷമുണ്ടു്; നന്ദിയുമുണ്ടു്. “വിജ്ഞന്മാരഭിനന്ദിച്ചേ വിജ്ഞാനം സാധുവായ്വരൂ” എന്നു് വിശ്വസിക്കുന്ന ഒരുവനാണു് ഞാൻ.\nFirst publication details: Kalakaumudi Weekly; Trivandrum, Kerala; 1986-08-10.


17 January, 2019, 5:45 am by News Desk 1\nബിനോയി ജോസഫ്, നോര്‍ത്ത് ലിങ്കണ്‍ഷയര്.\nബ്രിട്ടീഷ് പാർലമെൻറിൽ നടന്നത് ചരിത്രത്തിൽ ഇടം പിടിക്കുന്ന മാരത്തൺ ചർച്ചകൾ ആണ്. യൂറോപ്യൻ യൂണിയനുമായുള്ള ബന്ധം അവസാനിപ്പിക്കുന്നതിനെക്കുറിച്ച് പ്രധാനമന്ത്രി അവതരിപ്പിച്ച ബ്രെക്സിറ്റ് ഡീൽ എട്ടു നിലയിൽ പൊട്ടിയിട്ടും ബ്രിട്ടണിൽ ബന്തുമില്ല.. ഹർത്താലുമില്ല.. ഒരു നിരാഹാര സമരം പോലുമില്ല… പേരിനൊരു കരിദിനം, അതുമില്ല. 1973 മുതൽ അംഗമായിരുന്ന 28 രാജ്യങ്ങളുടെ കൂട്ടായ്മയിൽ നിന്ന് മാറി നിൽക്കാനുള്ള നിർണായകമായ തീരുമാനത്തിലേയ്ക്ക് എത്താനുള്ള ഘട്ടംഘട്ടമായ നടപടികളിലൂടെ ബ്രിട്ടീഷ് ജനത കടന്നു പോകുന്നു.\nരാഷ്ട്രീയ ധാർമ്മികത എന്ന പരമപ്രധാനമായ തത്വത്തിന്റെ നിർവ്വചനത്തിനനുസരിച്ച് നില കൊണ്ട ബ്രിട്ടണിലെ രാഷ്ട്രീയ നേതൃത്വത്തിന്റെ തികച്ചും പക്വമായ പ്രവർത്തനങ്ങൾ ലോകത്തിന് തന്നെ മാതൃകയാണ്. 2016 ജൂൺ 23 ന് യൂറോപ്യൻ യൂണിയൻ റഫറണ്ടത്തിൽ വോട്ടു ചെയ്ത ബ്രിട്ടണിലെ 33 മില്യൺ ജനങ്ങളുടെ തീരുമാനം നടപ്പിലാക്കുന്ന പ്രവർത്തനത്തിലാണ് ബ്രിട്ടീഷ് ഗവൺമെന്റ്. റഫറണ്ടം പ്രഖ്യാപിച്ച അന്നത്തെ പ്രധാനമന്ത്രി ഡേവിഡ് കാമറൂൺ റിസൽട്ട് വന്ന ഉടൻ രാജി പ്രഖ്യാപിച്ചു. ബ്രിട്ടൺ യൂറോപ്യൻ യൂണിയനിൽ തുടരണമെന്ന പക്ഷക്കാരനായിരുന്ന ഡേവിഡ് കാമറൂൺ രാജ്യത്തിന്റെ നിയന്ത്രണം തെരേസ മേയ്ക്ക് കൈമാറി. തന്റെ നിലപാട് ജനങ്ങൾ തള്ളിക്കളഞ്ഞത് പൂർണമായി അംഗീകരിച്ചു കൊണ്ട് ബ്രെക്സിറ്റിനെ പിന്തുണയ്ക്കുന്ന കൺസർവേറ്റീവ് പാർട്ടിയിലെ വിഭാഗത്തിന് ഭരണ നിയന്ത്രണം കൈമാറാൻ ഡേവിഡ് കാമറൂൺ ഒരു വിമുഖതയും കാണിച്ചില്ല. കൺസർവേറ്റീവ് പാർട്ടിയിൽ നിന്നു പോലും അന്ന് പ്രധാനമന്ത്രിയുടെ രാജിയ്ക്കായി ആരും മുറവിളി ഉയർത്തിയില്ലെങ്കിലും രാഷ്ട്രീയ ധാർമ്മികതയുടെ പേരിൽ അദ്ദേഹം മുൻനിര രാഷ്ട്രീയത്തിൽ നിന്നു തന്നെ വിടവാങ്ങി.\nഏറ്റവും ശ്രദ്ധേയമായ കാര്യം കഴിഞ്ഞ ആറു ദിവസങ്ങളായി പാർലമെൻറിൽ നടന്ന ചർച്ചയാണ്. നൂറു കണക്കിന് എംപിമാരാണ് ബ്രെക്സിറ്റ് ചർച്ചയിൽ പങ്കെടുത്തത്. പ്രധാനമന്ത്രി പാർലമെൻറിൽ വച്ച യൂറോപ്യൻ യൂണിയനുമായി തത്വത്തിൽ അംഗീകരിച്ച ഉടമ്പടിയുടെ മേലായിരുന്നു ചർച്ച. ചർച്ചകളെ തന്മയത്വത്തോടെ നിയന്ത്രിക്കാൻ സ്പീക്കർ ജോൺ ബെർക്കോയും. അദ്ദേഹത്തിന്റെ ഓർഡർ… ഓർഡർ കേട്ടാൽ പിന്നെ ഹൗസ് ഓഫ് കോമൺസിൽ പരിപൂർണ നിശബ്ദതയാണ്.. എം.പിമാർ സ്പീക്കറെ പേടിച്ചിട്ട് ചെയ്യുന്നതൊന്നുമല്ല. അതാണ് കീഴ് വഴക്കം. അത് സംരക്ഷിക്കുന്നതിൽ അവർ അഭിമാനം കൊള്ളുന്നു.\nഓരോ എംപിയും ചർച്ചയിൽ പങ്കെടുക്കുമ്പോൾ കാണിക്കുന്ന ഗൗരവകരമായ സമീപനം ഏവർക്കും മാതൃകയാണ്. കിട്ടുന്ന അവസരത്തിൽ ഉള്ള സമയം എന്തെങ്കിലും പറഞ്ഞു സമയം കളയാൻ അവരെ കിട്ടില്ല. സംസാരിക്കേണ്ട വിഷയം വേണ്ട വിധം പഠിച്ച് നോട്ടുകൾ തയ്യാറാക്കി പ്രധാനപ്പെട്ട എല്ലാ പോയിന്റുകളും സഭയിൽ അവതരിപ്പിക്കുന്ന എം പിമാരുടെ സമീപനം പ്രശംസനീയം തന്നെ. ഓരോ എംപിയ്ക്കും ലഭിക്കുന്ന സമയത്തിൽ ഒരു സെക്കന്റു പോലും സ്പീക്കർ അധികമായി നല്കാറില്ല എന്നു മാത്രമല്ല, എംപിമാർ സമയപരിധി മറികടക്കാൻ ശ്രമിക്കാറുമില്ല. ആവശ്യമുള്ള സന്ദർഭങ്ങളിൽ സ്പീക്കറുടെ ഓർമ്മപ്പെടുത്തൽ വരും… ഓർഡർ… ഓർഡർ.. തങ്ങളിലൊരാൾ സംസാരിക്കുമ്പോൾ മറ്റു അംഗങ്ങൾ അത് ശ്രദ്ധാപൂർവ്വം കേട്ടിരുന്ന് വിലയിരുത്തും. പാർലമെന്റിൽ ഇരുന്ന് ഉറങ്ങുന്നതിനെക്കുറിച്ച് ബ്രിട്ടണിലെ എം.പിമാർ ആലോചിച്ചിട്ടു പോലുമുണ്ടാവില്ല.\nപ്രതിപക്ഷ നേതാവിന് പ്രധാനമന്ത്രിയോട് പാർലമെൻറിൽ വച്ച് ചോദ്യങ്ങൾ ചോദിക്കാനുള്ള അവസരം ഓരോ പാർലമെൻറ് സമ്മേളനത്തിലുമുണ്ട്. ചോദ്യങ്ങൾക്ക് പ്രധാനമന്ത്രി ഉടൻ മറുപടി നല്കുന്ന രീതി തികച്ചും ശ്ലാഘനീയം തന്നെ. മറുപടി തൃപ്തികരമല്ലെന്ന് കണ്ടാൽ പ്രതിപക്ഷം വാക്കൗട്ട് നടത്താറുമില്ല.. ഒരു വാക്കൗട്ട് ബ്രിട്ടന്റെ പാർലമെൻറ് ചരിത്രത്തിൽ ഉണ്ടായിട്ടുണ്ടോ എന്നു തന്നെ സംശയമാണ്. ക്യാബിനറ്റ് മിനിസ്റ്റർമാരും അംഗങ്ങളുടെ ചോദ്യത്തിന് കൃത്യമായ മറുപടികൾ നല്കും. വലിച്ചു നീട്ടിയുള്ള ചോദ്യങ്ങളില്ല എന്നതിനൊപ്പം ഗൗരവകരമായ മറുപടികളും മിനിസ്റ്റർമാർ നല്കുന്നു.\nജനാധിപത്യ മൂല്യങ്ങൾക്ക് ബ്രിട്ടൺ നല്കുന്ന സ്ഥാനം വിളിച്ചറിയിക്കുന്നതാണ് ഓരോ പാർലമെന്റ് സെഷനുകളും. പ്രധാനമന്ത്രി തെരേസ മേയുടെ നേതൃത്വത്തിൽ തയ്യാറാക്കിയ ബ്രെക്സിറ്റ് ഡീൽ ഏറെ എതിർത്തത് സ്വന്തം പാർട്ടിയായ കൺസർവേറ്റീവ് പാർട്ടി അംഗങ്ങളായിരുന്നു. ഡീൽ സംബന്ധമായ കാര്യങ്ങൾക്കായി പ്രധാനമന്ത്രി ബ്രെക്സിറ്റ് സെക്രട്ടറിയെ നിയമിച്ചു. ഒന്നല്ല, മൂന്നു പ്രാവശ്യം. ആദ്യ രണ്ടു സെക്രട്ടറിമാരും രാജിവച്ചു. ഡീൽ സംബന്ധമായ നയത്തിൽ പ്രധാനമന്ത്രിയുമായുള്ള അഭിപ്രായ വ്യത്യാസം തുറന്നു പ്രകടിപ്പിച്ച് രാജി നല്കാൻ അവർ ഒരു നിമിഷവും വൈകിച്ചില്ല. ഒരേ പാർട്ടിയിൽ പ്രവർത്തിക്കുന്നവരാണെങ്കിലും വ്യക്തിപരമായ അഭിപ്രായങ്ങൾക്കും തുല്യ പ്രാധാന്യം കല്പിക്കുന്ന രാഷ്ട്രീയ പ്രവർത്തനമാണിത്.\nബ്രെക്സിറ്റ് ഡീലിനെതിരെ വോട്ടു ചെയ്തത് 432 എം പിമാരെങ്കിൽ അനുകൂലിച്ചത് 202 പേർ മാത്രം. 230 വോട്ടിന്റെ ഭൂരിപക്ഷത്തിൽ പ്രധാനമന്ത്രിയുടെ ആവശ്യം പാർലമെന്റ് നിരാകരിച്ചു. നൂറിലേറെ കൺസർവേറ്റീവ് എംപിമാർ ബ്രെക്സിറ്റ് ചർച്ചയിൽ പങ്കെടുത്ത് ഡീലിനെ നിശിതമായി വിമർശിച്ചു. അവിടെ ആരും വിപ്പ് നല്കിയില്ല. എംപിമാർ ആരെയും പേടിച്ച് അഭിപ്രായങ്ങൾ പറയാതിരുന്നില്ല. സീനിയർ – ജൂണിയർ വ്യത്യാസമില്ലാതെ എല്ലാവരും അഭിപ്രായങ്ങൾ പറഞ്ഞു. കാരണം അവർക്ക് രാജ്യതാത്പര്യമാണ് പ്രധാനം. അടുത്ത തലമുറയ്ക്കായി ഇന്നേ അവർ തുടങ്ങുകയാണ്. തങ്ങളുടെ നേതാവായ പ്രധാനമന്ത്രിയായ തെരേസ മേയുടെ നേതൃത്തിൽ തയ്യാറാക്കിയ ഡീലിലെ നിർദ്ദേശങ്ങൾ രാജ്യതാത്പര്യങ്ങൾക്ക് വിരുദ്ധമാണെന്ന് പാർലമെന്റിൽ ലോകം മുഴുവൻ കാൺകെ പറയാൻ ഒരു കൺസർവേറ്റീവ് എംപിയും മടിച്ചില്ല. എം.പിമാരുടെ അഭിപ്രായങ്ങൾ മടിയില്ലാതെ സ്വീകരിക്കാൻ പ്രധാനമന്ത്രിയും തയ്യാറായി. എതിർ അഭിപ്രായം പ്രകടിപ്പിച്ചുവെന്ന് വച്ച് അവരെ പാർട്ടി പുറത്താക്കില്ലെന്ന് എം.പിമാർക്ക് അറിയാം.\nനേതാവ് തെരഞ്ഞെടുത്ത മാർഗം ശരിയല്ലെന്ന് ബോധ്യമായപ്പോൾ അതിനെ നട്ടെല്ല് വളയ്ക്കാതെ തുറന്നു പറയാൻ ശക്തരായ പ്രാപ്തിയുള്ള ജനപ്രതിനിധികൾ രാജ്യത്തിന്റെ സമ്പത്തായി മാറുന്നു. അടുത്ത ഇലക്ഷനിൽ സീറ്റ് പാർട്ടി തരാതിരിക്കുമോ എന്നതിനെക്കുറിച്ച് അവർക്ക് ആകുലതയില്ല. എംപി സ്ഥാനം പോയെന്നു വച്ച് അവർക്ക് ഒന്നും സംഭവിക്കുന്നില്ല. രാഷ്ട്രീയം ഒരു ജീവിതമാർഗമായി അവർ കാണുന്നില്ല. സാമാന്യ വിദ്യാഭ്യാസവും അറിവും ലോക പരിചയവും ഉള്ളവർക്കായുള്ളതാണ് ഇവിടുത്തെ രാഷ്ട്രീയം. നല്ല ജോലി സമ്പാദിക്കാൻ തക്ക യോഗ്യത ഉള്ളവരാണ് രാഷ്ട്രീയ നേതൃത്വങ്ങളിലും തിളങ്ങുന്നത് എന്നത് തന്നെ കാരണം. ഓരോ മണ്ഡലങ്ങളിലും പാർട്ടി സ്ഥാനാർത്ഥികളെ നൂലിൽ കെട്ടി ഇറക്കുന്ന സമ്പ്രദായം ഇവിടെയില്ല. സ്ഥാനാർത്ഥിയാകണമെങ്കിൽ പാർട്ടിയുടെ മെമ്പറായി കുറഞ്ഞത് ഒരു വർഷമെങ്കിലും പ്രവർത്തിച്ച് ആവശ്യമായ ട്രെയിനിംഗിൽ പങ്കെടുക്കണം. തുടർന്ന് പാർട്ടിയുടെ സെലക്ഷൻ കമ്മിറ്റിയുടെ മുന്നിൽ തന്റെ പ്രവർത്തന ശൈലിയും ജനങ്ങൾക്കായി എങ്ങനെ ഫലപ്രദമായി പ്രവർത്തിക്കാനാണ് ആഗ്രഹിക്കുന്നത് എന്നും തെളിയിച്ചു കൊടുക്കണം. മത്സരിക്കാനാഗ്രഹിക്കുന്ന മണ്ഡലത്തിലെ പാർട്ടി അംഗങ്ങളുടെ മുന്നിൽ തങ്ങളുടെ ആശയങ്ങൾ അവതരിപ്പിച്ച് വോട്ടെടുപ്പിൽ മുന്നിൽ എത്തിയാൽ മാത്രമേ പാർട്ടി സ്ഥാനാർത്ഥിത്വം നല്കുകയുള്ളൂ.\nക്രിയാത്മക വിമർശനത്തിന് നേതൃത്വം നല്കുന്ന ബ്രിട്ടണിലെ പ്രതിപക്ഷമായ ലേബർ പാർട്ടിയുടെ ശൈലിയും അഭിനന്ദിക്കപ്പെടേണ്ടതു തന്നെ. വേണ്ട സമയത്ത് ജനങ്ങളുടെ താത്പര്യങ്ങൾ സംരക്ഷിക്കുന്നതിനായി ശബ്ദമുയർത്താനും ആവശ്യമുള്ളപ്പോൾ മാത്രം വടി എടുക്കാനും ജെറമി കോർബിന്റെ നേതൃത്വത്തിലുള്ള പ്രതിപക്ഷം ശ്രദ്ധ ചെലുത്തി. പാർലമെൻറിൽ പറയേണ്ട കാര്യങ്ങൾ അവിടെ പറഞ്ഞു. ജനങ്ങളുടെ കൈയ്യടി നേടാനായി നടപ്പില്ലാത്ത കാര്യങ്ങൾ മൈതാനത്ത് എഴുന്നള്ളിക്കാൻ ജനപ്രതിനിധികൾ മെനക്കെടാറില്ല.\nപ്രതിപക്ഷത്തെ ശക്തമായി ചെറുത്തു നില്ക്കുന്ന ഭരണപക്ഷമാണെങ്കിലും വേണ്ടത്ര ബഹുമാനവും പരിഗണനയും നല്കാൻ പ്രധാനമന്ത്രി തെരേസ മേ തയ്യാറായി. ബ്രെക്സിറ്റ് വോട്ടിൽ പരാജയപ്പെട്ടതിനു ശേഷം നടത്തിയ മറുപടി പ്രസംഗത്തിൽ അവർ പ്രതിപക്ഷത്തോട് പറഞ്ഞ കാര്യമാണ് ശ്രദ്ധേയം. പാർലമെന്റിന്റെ വിധി അംഗീകരിച്ചുകൊണ്ട്, കൂടുതൽ ചർച്ചകൾ നടത്തി വീണ്ടും ശക്തമായ ഒരു ഡീൽ യൂറോപ്യൻ യൂണിയനുമായി ഉറപ്പിക്കാൻ കൂട്ടായ ശ്രമം നടത്താം എന്ന വാഗ്ദാനം നടത്തിയാണ് തെരേസ മേ തന്റെ പ്രസംഗം അവസാനിപ്പിച്ചത്. പ്രതിപക്ഷ നിലപാടുകളെ കണക്കിലെടുത്ത് ആവശ്യമെങ്കിൽ പ്രതിപക്ഷത്തിന് തന്റെ ഗവൺമെന്റിന്റെ മേൽ അവിശ്വാസ പ്രമേയം കൊണ്ടുവരാമെന്നും അത് അടുത്ത ദിവസം തന്നെ ചർച്ച ചെയ്ത് വോട്ടിനിടാമെന്നും തെരേസ മേ അറിയിച്ചു. അതെ, സ്വന്തം ഗവൺമെൻറിനെതിരായ വിമർശനങ്ങൾ അവതരിപ്പിക്കാൻ പ്രതിപക്ഷത്തിന് അവസരം നല്കുന്ന രാഷ്ട്രീയ ധാർമ്മികത തീർച്ചയായും ചർച്ച ചെയ്യപ്പെടേണ്ടതാണ്. അവിശ്വാസ പ്രമേയം പരാജയപ്പെടുമെന്ന് ഏറെക്കുറെ ഉറപ്പായിട്ടും ജെറമി കോർബിൻ അതിനായി നോട്ടീസ് നല്കി. ഒരു പ്രതിപക്ഷത്തിന്റെ ധർമ്മം ക്രിയാത്മകമായി അദ്ദേഹം നിറവേറ്റി.\nപാർലമെന്റിൽ ഗവൺമെൻറിനെതിരായ അവിശ്വാസം പരാജയപ്പെട്ടെന്ന് കരുതി ലേബർ പാർട്ടി ലീഡർ രാജ്യവ്യാപകമായ പ്രക്ഷോഭത്തിന് ആഹ്വാനം ചെയ്തില്ല. പ്രതിപക്ഷം അവരുടെ കർത്തവ്യം വിട്ടുവീഴ്ചയില്ലാതെ നിർവ്വഹിക്കുന്നു അത്രമാത്രം. വോട്ടിനായി മതപ്രീണനമില്ല. മത നേതാക്കൾ രാഷ്ട്രീയ പാർട്ടികളുടെ പുറകെ നടക്കാറില്ല. ഇലക്ഷൻ തലേന്ന് സർക്കുലർ അവർ ഇറക്കാറില്ല. മതങ്ങളുടെ പേരിൽ സോഷ്യൽ ക്ലബ് രൂപീകരിക്കുന്ന താണ തലത്തിലേയ്ക്ക് മതനേതൃത്വങ്ങൾ അംഗങ്ങളെ നയിക്കാറുമില്ല. ഓരോ രാഷ്ട്രീയ പാർട്ടിയ്ക്കും നയങ്ങൾ ഒരു മാർഗരേഖയാണ്. രാജ്യ താത്പര്യവും ജനങ്ങളുടെ സുരക്ഷിതത്വവുമാണ് അവർക്ക് പ്രധാനം. പൊതുമുതൽ നശിപ്പിക്കുന്നത് അവരുടെ നയമല്ല. വഴി തടയലും കല്ലേറും അവരുടെ രീതിയല്ല. ഗവൺമെന്റ് പാർലമെന്റ് അംഗീകാരത്തോടെ നടപ്പാക്കുന്ന നിയമങ്ങൾ ജനങ്ങളുടെ നന്മക്കായി അവരിൽ എത്തിക്കുന്ന ഒരു സിവിൽ സർവീസ് ചട്ടക്കൂട് ബ്രിട്ടണിലുണ്ട്. രാഷ്ട്രീയ നേതാക്കൾ അക്കാര്യങ്ങളിൽ ഇടപെടാറില്ല. ശിപാർശക്കത്തുകൾ എഴുതി ഉദ്യോഗസ്ഥ വൃന്ദത്തെ നിയന്ത്രിക്കാൻ നേതാക്കന്മാർ മെനക്കെടാറില്ല. അത് അവരുടെ അറിവിലുള്ള കാര്യവുമല്ല. രാഷ്ട്രീയ പ്രത്യയശാസ്ത്രങ്ങൾക്ക് അപ്പുറം പരസ്പര ബഹുമാനത്തോടെയും സഹിഷ്ണുതയോടെയും പ്രതിസന്ധി ഘട്ടങ്ങളിൽ ഒന്നിച്ച് നിന്ന് മുന്നേറുന്ന, വികസനത്തിനായി അക്ഷീണം പ്രവർത്തിക്കുന്ന ഒരു ജനത എല്ലാവർക്കും ഒരു മാതൃകയാണ്.\nTAGS: brexit Britain Jeremy Corbyn theresa may uk


പോത്തൻകോട് പ്ലാമൂട് ചിറ്റിക്കര പാറക്കുളത്തിൽ; യുവതിയെ ആത്മഹത്യ ചെയ്ത നിലയിൽ കണ്ടെത്തി. | Malayali Manasu\nHome Kerala പോത്തൻകോട് പ്ലാമൂട് ചിറ്റിക്കര പാറക്കുളത്തിൽ; യുവതിയെ ആത്മഹത്യ ചെയ്ത നിലയിൽ കണ്ടെത്തി.\nപോത്തൻകോട് പ്ലാമൂട് ചിറ്റിക്കര പാറക്കുളത്തിൽ; യുവതിയെ ആത്മഹത്യ ചെയ്ത നിലയിൽ കണ്ടെത്തി.\nതിരുവനന്തപുരം പോത്തൻകോട് പ്ലാമൂട് ചിറ്റിക്കര പാറക്കുളത്തിൽ യുവതിയെ ആത്മഹത്യ ചെയ്ത നിലയിൽ കണ്ടെത്തി. പ്ലാമൂട് സ്വദേശിനി മിഥുന (22) ആണ് മരിച്ചത്. യുവതിയുടെ ഭർത്താവ് സൂരജ് അഞ്ചു ദിവസം മുന്നേ മുട്ടത്തറയിലുണ്ടായ വാഹനാപകടത്തില് മരിച്ചിരുന്നു.\nരാവിലെയാണു മിഥുനയുടെ മൃതദേഹം കണ്ടെത്തിയത്. സമീപവാസികൾ ബന്ധുക്കളെയും പൊലീസിനെയും വിവരം അറിയിക്കുകയായിരുന്നു\nPrevious articleനിസാമുദിൻ എക്സ്പ്രസ് ട്രെയിൻ കവർച്ച; പ്രതിയെന്ന് സംശയിക്കുന്നയാളുടെ ചിത്രം പുറത്തുവിട്ടു\nNext articleചേപ്പാട് ലെവല്‍ക്രോസ് അപകടം: 25 വര്‍ഷത്തിനു ശേഷം കേസുകളില് തീര്‍പ്പ്


Abhishek Bachchan reveals about his life changes after his daugher Aaradhya's birth - Malayalam Filmibeat\nഐശ്വര്യയല്ല ആരാധ്യയാണ് അഭിഷേക് ബച്ചനെ തിരുത്തിയത്! കെട്ടിപ്പിടിക്കാനും ഉമ്മ വെക്കാനും പറ്റില്ല\n| Updated: Sunday, June 28, 2020, 13:36 [IST]\nബോളിവുഡ് സിനിമയിലെ മാതൃ താരദമ്പതികളായാണ് ഐശ്വര്യ റായിയേയും അഭിഷേക് ബച്ചനെയും വിലയിരുത്തുന്നത്. സ്‌ക്രീനിലെ മികച്ച പ്രണയം ജീവിതത്തിലും ആവര്‍ത്തിക്കാനായി തീരുമാനിക്കുകയായിരുന്നു ഇരുവരും. വിവാഹ ശേഷവും ഐശ്വര്യ സിനിമയില് സജീവമാണ്. അഭിഷേകാവട്ടെ ഭാര്യയുടെ സിനിമാജീവിതത്തിന് ശക്തമായ പിന്തുണയാണ് നല്‍കുന്നത്. മകളായ ആരാധ്യയേയും ഐശ്വര്യ പോവുന്നിടത്തെല്ലാം കൂടെക്കൂട്ടാറുണ്ട്. ഇതുമായി ബന്ധപ്പെട്ട് ഇടയ്ക്ക് കടുത്ത വിമര്‍ശനങ്ങള് ഉയര്‍ന്നിരുന്നു. സെലിബ്രിറ്റി ലൈഫല്ല തങ്ങള് മകള്‍ക്ക് സമ്മാനിക്കുന്നതെന്നും സാധാരണ കുട്ടിയായാണ് അവളെ വളര്‍ത്തുന്നതെന്നും ഇരുവരും പറഞ്ഞിരുന്നു.\nപങ്കെടുക്കുന്ന ചടങ്ങുകളിലെല്ലാം താരമായി നിറഞ്ഞുനില്‍ക്കാറുണ്ട് ആരാധ്യ. ഫോട്ടോയ്ക്കും വീഡിയോയ്ക്കുമൊക്കെ പോസ് ചെയ്യാനും മടിയാണ് മകള്‍ക്ക്. ഇതേക്കുറിച്ച് ഐശ്വര്യ റായ് തന്നെ പറഞ്ഞിരുന്നു. വിവാഹ ശേഷമല്ല മകള് വന്നതിന് ശേഷമാണ് തന്റെ കരിയറിലും സിനിമാജീവിതത്തിലും പ്രധാന മാറ്റങ്ങള് സംഭവിച്ചതെന്ന് അഭിഷേക് ബച്ചന് പറയുന്നു. കിടപ്പറ രംഗങ്ങളും ചുംബനരംഗങ്ങളോടുമൊക്കെ നോ പറഞ്ഞതുമായി ബന്ധപ്പെട്ട് നിരവധി അവസരങ്ങളാണ് നഷ്ടമായതെന്നും അഭിഷേക് ബച്ചന് പറയുന്നു. അടുത്തിടെ നല്‍കിയ അഭിമുഖത്തിനിടയിലായിരുന്നു താരപുത്രന് നിര്‍ണ്ണായകമായ തുറന്നുപറച്ചില് നടത്തിയത്.\nമകള് ജീവിതത്തിലേക്ക് വന്നപ്പോള് സംഭവിച്ച മാറ്റത്തെക്കുറിച്ചായിരുന്നു രാജീവ് മസന്ത് അഭിഷേകിനോട് ചോദിച്ചത്. പ്രധാനമായും സംഭവിച്ച മാറ്റം ഇതായിരുന്നു. കിടപ്പറ രംഗങ്ങളും ലിപ് ലോക്ക് രംഗങ്ങളുമൊന്നും ചെയ്യാറില്ല. തന്റെ സിനിമ കണ്ട് മകള്‍ക്ക് മോശം തോന്നരുത്. പിതാവ് എന്താണ് ചെയ്യുന്നതെന്ന് മകള് ചോദ്യം ചെയ്യുന്ന അവസ്ഥ വരരുത്. ഇക്കാര്യത്തില് തനിക്ക് നിര്‍ബന്ധമുണ്ടെന്നായിരുന്നു അഭിഷേക് പറഞ്ഞത്. മുന്‍പ് തന്നെ അത്തരം രംഗങ്ങളില് അഭിനയിക്കാന് മടിയായിരുന്നു.\nഇന്റിമേറ്റ് രംഗങ്ങള് ഉണ്ടെന്ന് പറയുമ്പോള്‍ത്തന്നെ നിരാശനാവാറുണ്ടായിരുന്നു. ഇപ്പോള് ഈ തീരുമാനത്തെക്കുറിച്ച് സംവിധായകരോട് തുടക്കത്തില് തന്നെ പറയാറുണ്ട്. അത്തരം രംഗങ്ങളില് താന് അഭിനയിക്കില്ലെന്നും വേണമെങ്കില് നിങ്ങള്‍ക്ക് മറ്റൊരു താരത്തെ പരിഗണിക്കാമെന്നും പറയാറുണ്ട്. ചിലരൊക്കെ മറ്റ് താരങ്ങളെയാണ് പരിഗണിക്കാറുള്ളത്. ഈയൊരു കാരണം കൊണ്ട് സിനിമകള് നഷ്ടമാവുന്നതില് തനിക്ക് സങ്കടമില്ലെന്നും അദ്ദേഹം പറയുന്നു. കുടുംബിനി ആയതോടെ ഐശ്വര്യ റായിയയും സിനിമ സ്വീകരിക്കുമ്പോള് തന്റെ നിലപാടുകളെക്കുറിച്ച് പറയാറുണ്ട്.\nAbhishek Bachchan reveals about his life changes after his daugher Aaradhya's birth


ആ പ്രത്യയശാസ്ത്രം ഇവരുടെ ജീവിതം, ചുവപ്പ് വീണ്ടും അഭിമാനമാകുമ്പോള് . . . - Express Kerala\nആ പ്രത്യയശാസ്ത്രം ഇവരുടെ ജീവിതം, ചുവപ്പ് വീണ്ടും അഭിമാനമാകുമ്പോള് . . .\nKerala National Politics Special View November 25, 2019 | Published by : Political Reporter\nസോഷ്യല് മീഡിയയിലിപ്പോള് സൂപ്പര് ഹീറോയായിരിക്കുന്നത് ഒരു ദരിദ്ര എം.എല്.എയാണ്.അത് മറ്റാരുമല്ല മഹാരാഷ്ട്രയിലെ ദഹാനു മണ്ഡലത്തിലെ ‘സി.പി.എം’എം.എല്.എയായ വിനോദ് നിക്കോളെയാണ്.\nമഹാരാഷ്ട്രയിലെ 288എം.എല്.എമാരില് നിക്കോളെയെ മാത്രം വ്യത്യസ്തനാക്കുന്നത് ‘ഒറ്റയാണെങ്കിലും ഒറ്റുകാരനാവില്ല’എന്നത് തന്നെയാണ്.\nമറ്റെല്ലാ രാഷ്ട്രീയ പാര്‍ട്ടികളും കൂറു മാറ്റം ഭയന്ന് എം.എല്.എമാരെ പഞ്ചനക്ഷത്ര ഹോട്ടലുകളിലേക്കും റിസോര്‍ട്ടുകളിലേക്കും മാറ്റുമ്പോള് നിക്കോളെ ഉറങ്ങുന്നത് സ്വന്തം കൂരയിലാണ്. ഒരു എം.എല്.എയുടെ വോട്ട് പോലും നിര്‍ണ്ണായകമായ മഹാരാഷ്ട്രയില് കോടികള്‍ക്കും മീതെയാണ് നിക്കോളെയിപ്പോള് പറക്കുന്നത്.\nസംസ്ഥാനത്തെ ഏറ്റവും ദരിദ്രനായ ഈ എം.എല്.എയെ വിലക്കെടുക്കാനും സ്വാധീനിക്കാനും കഴിയില്ലന്നത് ചുവപ്പ് രാഷ്ട്രീയത്തിന്റെ പ്രത്യായ ശാസ്ത്ര ബോധത്തെയാണ് ഉയര്‍ത്തിക്കാണിക്കുന്നത്.\n2018ല് നാസിക്കില് നിന്നും ആരംഭിച്ച് മുംബൈയെ വിറപ്പിച്ച കര്‍ഷക സമരത്തിന്റെ നായകന് കൂടിയാണ് വിനോദ് നിക്കോളെ.\nബി.ജെ.പി നേതാവിനെ മലര്‍ത്തിയടിച്ചാണ് അദ്ദേഹം ദഹാനു മണ്ഡലത്തില് ചെങ്കൊടി പാറിച്ചിരുന്നത്. ‘ചുവപ്പ് ഒരു തരിമതി’ എന്ന് ചുമ്മാ പറയുന്നതല്ലന്ന കാര്യം ഇപ്പോള് മഹാരാഷ്ട്ര തന്നെയാണ് സാക്ഷ്യപ്പെടുത്തിയിരിക്കുന്നത്.\nഈ സി.പി.എം എം.എല്.എയെ കുറിച്ച് ഇപ്പോള് സോഷ്യല് മീഡിയയില് നിറയുന്നത് നിറയെ അഭിനന്ദനങ്ങളാണ്. അതിന് ഭാഷയുടെ അതിര്‍വരമ്പുകളൊന്നുമില്ല. ദേശീയ തലത്തില് തന്നെ അതങ്ങിനെ പടര്‍ന്നുകൊണ്ടിരിക്കുകയാണ്. അവസരവാദ രാഷ്ട്രീയ കളരിയിലെ ഉറച്ച നിലപാടിനുള്ള ജനപിന്തുണയാണിത്.\nതീവ്രഹിന്ദുത്വ വാദം പ്രത്യായ ശാസ്ത്രമാക്കിയ ശിവസേനയെയും ബി.ജെ.പിയെയും ഒരേ നാണയത്തിന്റെ രണ്ടു വശങ്ങളായാണ് സി.പി.എം വിലയിരുത്തുന്നത്. ഇതിനെതിരെ ജനങ്ങള് നല്‍കിയ പിന്തുണ അവസാന ശ്വാസം വരെ കാത്തു സൂക്ഷിക്കുമെന്നതാണ് നിക്കോളെയുടെയും നിലപാട്.\nമഹാരാഷ്ട്ര ഭരണം പിടിക്കാന് രാഷ്ട്രീയ നേതൃത്വങ്ങള്‍ക്കുവേണ്ടി പണചാക്കുമായി ഇറങ്ങിയവര്‍ക്ക് ദഹാനു നല്‍കുന്നത് നോ എന്‍ട്രിയാണ്. ജനാതിപത്യത്തെ പണകൊഴുപ്പിന്റെ അറവുശാലയാക്കുന്നവര്‍ക്കുള്ള തിരിച്ചടി കൂടിയാണിത്. സെക്യുലര് പാര്‍ട്ടികളെന്ന് അവകാശപ്പെടുന്ന കോണ്‍ഗ്രസ്സ് – എന്.സി.പി നേതൃത്വങ്ങള് കണ്ടു പഠിക്കേണ്ട മാതൃകയാണിത്. ശിവസേനയുമായി സര്‍ക്കാറുണ്ടാക്കാന് ഒരു മടിയുമില്ലാത്ത പാര്‍ട്ടികളാണ് ഈ രണ്ടു പാര്‍ട്ടികളും. സ്വന്തം വോട്ടര്‍മാരെ വഞ്ചിക്കുന്ന നിലപാടാണിത്.\nബി.ജെ.പിക്ക് പിന്തുണ നല്‍കാന് എന്.സി.പിയിലെ ഒരു വിഭാഗം നടത്തിയ നീക്കവും അധികാര കൊതി മൂലമാണ്. ഉപമുഖ്യമന്ത്രിയായ അജിത് പവാര് ഒറ്റക്ക് എന്.സി.പിയെ പിളര്‍ത്തിയെന്നതും വിശ്വസിക്കാന് കഴിയില്ല. ശരദ് പവാര് ഇപ്പോഴും സംശയത്തിന്റെ നിഴലില് തന്നെയാണ്. മരുമകനായ അജിത് പവാറിനെ ബി.ജെ.പി പാളയത്തിലെത്തിച്ചത് ശരദ് പവാര് തന്നെയാണെന്നാണ് രാഷ്ട്രീയ നിരീക്ഷകരും വിശ്വസിക്കുന്നത്. യു.പി.എയില് നിന്നും പുറത്താകുമെന്ന് കണ്ടാണ് പവാര് ഇപ്പോള് ചുവട് മാറ്റിയിരിക്കുന്നതെന്നാണ് കോണ്‍ഗ്രസ്സ് നേത്യത്വവും സംശയിക്കുന്നത്.\nരാജ്യത്തെ വ്യാവസായിക തലസ്ഥാനമായ മുംബൈയെ കൈവിട്ടൊരു കളിക്ക് ബി.ജെ.പി എന്തായാലും തയ്യാറാവുകയില്ല. അതു കൊണ്ടാണ് നേരം ഇരുട്ടിവെളുക്കും മുന്‍പ് തന്നെ ഫട്‌നാവിസ് അജിത് പവാറിനെയും ഒപ്പം കൂട്ടി സര്‍ക്കാറുണ്ടാക്കിയിരിക്കുന്നത്. എത്ര എന്.സി.പി എം.എല്.എമാര് അജിത് പവാറിനൊപ്പം ഉണ്ട് എന്നത് വിശ്വാസ വോട്ട് ദിവസം മാത്രമേ ഇനി വ്യക്തമാവുകയൊള്ളൂ.\nകോണ്‍ഗ്രസ്സ്, ശിവസേന എം.എല്.എമാരുടെ കാര്യവും ഏതാണ്ട് ഇതൊക്കെ തന്നെയാണ്. ഉന്നത നേതാക്കള്‍ക്ക് പോലും ഉറക്കമളച്ച് സ്വന്തം എം.എല്.എമാര്‍ക്ക് കാവല് നില്‍ക്കേണ്ടി വരുന്നത് ഈ പാര്‍ട്ടികളുടെയെല്ലാം ഗതികേടിനെയാണ് സൂചിപ്പിക്കുന്നത്. ഇവിടെയാണ് വിനോദ് നികോളെയും സി.പി.എമ്മും വ്യത്യസ്തമാകുന്നത്. ഒരു സൈക്കിള് മാത്രമുള്ള നികോളെയെ സ്വാധീനിക്കാന് നോട്ടുകെട്ടുകള്‍ക്ക് കഴിയുന്നില്ലങ്കില് ആ രാഷ്ട്രീയ ബോധത്തിനാണ് നാം കയ്യടിക്കേണ്ടത്.\nനിക്കോളെയെ പോലെ തികച്ചും സാധാരണക്കാരനായ ഒരു എം.എല്.എ നമ്മുടെ ഈ കൊച്ചു കേരളത്തിലുമുണ്ട്. അത് മറ്റാരുമല്ല, കല്‍പ്പറ്റ എം.എല്.എ സി.കെ ശശീന്ദ്രനാണ്.\nവിനോദ് നിക്കോളയെ പോലെ സൈക്കിള് തന്നെയാണ് ഈ സി.പി.എം നേതാവിന്റെയും ഇഷ്ടവാഹനം. ഒരു ചെരിപ്പ് പോലും ധരിക്കാതെയാണ് പതിറ്റാണ്ടുകളായി ശശീന്ദ്രന് പൊതു പ്രവര്‍ത്തനം നടത്തി വരുന്നത്. ഒരു കമ്യൂണിസ്റ്റുകാരന്റെ ജീവിതം എങ്ങനെയായിരിക്കണമെന്ന് ജീവിച്ച് കാണിച്ചു തരുന്നവരാണ് ഈ രണ്ട് എംഎല്‍എമാരും.\nഅതിരാവിലെ എഴുന്നേറ്റ് പശുക്കളെ കറന്ന് പാല്‍പാത്രവുമായി കല്‍പ്പറ്റയിലെ നഗര വീഥികളിലൂടെ നഗ്‌നപാദനായി ഒരു എം.എല്.എ നടക്കുന്നത് സിനിമയില് പോലും ഒരു പക്ഷേ നമ്മള് കണ്ടിട്ടുണ്ടാകില്ല.\nഎന്നാല് കല്‍പ്പറ്റ നിവാസികള്‍ക്ക് ഇത് പതിവ് കാഴ്ചയാണ്. പഴയ ആളുകള്‍ക്ക് മാത്രമല്ല, പുതു തലമുറയില്‍പ്പെട്ടവരും ഓര്‍മ്മവെച്ച കാലം മുതല് ശശീന്ദ്രനെ കാണുന്നത് ഇങ്ങനെയാണ്. തീര്‍ന്നില്ല. . പശുക്കളെ കുളിപ്പിക്കുന്നതും പച്ചക്കറി നട്ട് നനക്കുന്നതുമെല്ലാം ഈ കമ്യൂണിസ്റ്റിന്റെ ദിനചര്യകളില് ഉള്‍പ്പെടുന്നവയാണ്.\nപ്രത്യയ ശാസ്ത്രവും ജീവിതവും രണ്ടല്ലെന്ന് സ്വന്തം ജീവിതം കൊണ്ട് തെളിയിച്ച ശശീന്ദ്രന് മുന്നില് ആവശ്യങ്ങള്‍ക്കായി എത്തുന്ന ഏതൊരാള്‍ക്കും തങ്ങളില് ഒരുവനായി മാത്രമേ ഇദ്ദേഹത്തെ കാണാന് പറ്റൂകയുള്ളു. സഹജീവിയുടെ വേദനകള് സ്വന്തം ഹൃദയത്തിലേറ്റ് വാങ്ങുന്ന ശശീന്ദ്രന് അഴിമതിക്കാരുടെ കണ്ണിലെ കരടാണ്. പൊതുവെ സൗമ്യനാണെങ്കിലും സമരമുഖങ്ങളില് കത്തുന്ന പ്രക്ഷോഭകാരിയെയാണ് ഈ കമ്യുണിസ്റ്റില് ദര്‍ശിക്കാന് കഴിയുക.\nശശീന്ദ്രനും വിനോദ് നിക്കോളെയും നല്‍കുന്ന സന്ദേശം ഈ രാജ്യത്തിന് തന്നെ മാതൃകാപരമാണ്. ഇങ്ങനെയുള്ള ജനപ്രതിനിധികളാണ് ഈ പുതിയ കാലത്തും ജനങ്ങളുടെ യാഥാര്‍ത്ഥ ഹീറോകള്


കേന്ദ്രം ഇരട്ടത്താപ്പുകാണിക്കുന്നു; നടിക്ക് സുരക്ഷ,ഹാഥ്‌റസിലെ പാവപ്പെട്ടവര്‍ക്ക് സഹായമേയില്ല- ശിവസേന | Hathras Rape case: Shiv Sena criticises Centre for its double standards\nകേന്ദ്രം ഇരട്ടത്താപ്പുകാണിക്കുന്നു; നടിക്ക് സുരക്ഷ,ഹാഥ്‌റസിലെ പാവപ്പെട്ടവര്‍ക്ക് സഹായമേയില്ല- ശിവസേന\nOct 6, 2020, 03:06 PM IST\nമുംബൈ: സമൂഹത്തിലെ വിഭിന്ന മേഖലകളിലുളള ആളുകളോടുളള സമീപനത്തില് കേന്ദ്രം ഇരട്ടത്താപ്പുകാണിക്കുന്നുവെന്ന് ശിവസേന. മുംബൈയിലെ അഭിനേത്രിക്ക് വൈ-പ്ലസ്‌കാറ്റഗറി സുരക്ഷ നല്‍കുന്ന കേന്ദ്രം ഹാഥ്‌റസില് കൂട്ടബലാത്സംഗത്തിനിരയായി കൊല്ലപ്പെട്ട യുവതിയുടെ കുടുംബത്തിന് ഒരു സഹായവും നല്‍കാന് തയ്യാറാകുന്നില്ലെന്ന് ബോളിവുഡ് താരം കങ്കണയെ പരോക്ഷമായി പരാമര്‍ശിച്ചുകൊണ്ട് ശിവസേന ആരോപിച്ചു.\nശിവസേനയുടെ മുഖപത്രമായ സാമ്‌നയിലെ മുഖപ്രസംഗത്തിലാണ് കേന്ദ്രത്തിനെതിരെയുളള ശിവസേനയുടെ രൂക്ഷവിമര്‍ശനം. ഹാഥ്‌റസില് നിന്നുളള ഒരു പാവം കുടുംബത്തെ അവഗണിക്കുക എന്നുളളത് ഭരണഘടനയ്ക്ക് അനുസൃതമാണോയെന്ന് ശിവസേന ചോദിക്കുന്നു. ഹാഥ്‌റസ് പെണ്‍കുട്ടിയുടെ കുടുംബാംഗങ്ങള്‍ക്ക് ഭീഷണിയുണ്ട്, അവര് ഭയത്തോടെയാണ് കഴിയുന്നത്. ഇവര്‍ക്ക് വൈ പ്ലസ് സുരക്ഷ ആവശ്യപ്പെടുന്നതില് എന്താണ് തെറ്റെന്നും മുഖപ്രസംഗത്തില് ചോദിക്കുന്നു.\nഒരു അഭിനേത്രിക്ക് കേന്ദ്രം വൈ-പ്ലസ് സുരക്ഷ നല്‍കുന്നുണ്ട്. എന്നാല് ഹാഥ്‌റസിലെ കൂട്ടബലാത്സംഗത്തിനിരയായ പെണ്‍കുട്ടിക്ക് യാതൊന്നും ലഭിക്കുന്നില്ല. ഇത് തുല്യനീതിയല്ല. ഇത് ഡോ.ബി.ആര്.അംബേദ്കറുടെ ഭരണഘടനയ്ക്ക് അനുസൃതമല്ല. ഹാഥ്‌റസ് സംഭവം പലരുടേയും മുഖംമൂടി തുറന്നുകാട്ടി.' മുഖപ്രസംഗത്തില് പറയുന്നു.\nഇരയുടെ കുടുംബം ജുഡീഷ്യല് അന്വേഷണം ആവശ്യപ്പെട്ടപ്പോള് ഉത്തര്‍പ്രദേശ് സര്‍ക്കാര് സംഭവത്തില് സി.ബി.ഐ.അന്വേഷണം ശുപാര്‍ശ ചെയ്ത തീരുമാനത്തേയും ശിവസേന ചോദ്യം ചെയ്യുന്നുണ്ട്. 'ഹാഥ്‌റസ് കേസില് സി.ബി.ഐ. എന്തുചെയ്യുമെന്ന് ആശ്ചര്യപ്പെടുന്നു. മൃതദേഹം ദഹിപ്പിക്കുക വഴി തെളിവുകള് നശിപ്പിക്കുകയാണ് യുപി സര്‍ക്കാര് ചെയ്തിരിക്കുന്നത്. ഉന്നതോദ്യോഗസ്ഥരുടെ അനുവാദം വാങ്ങാതെ ഹാഥ്‌റസ് പോലീസ് ഇപ്രകാരം ചെയ്യുമോ? സംഭവിച്ചതെല്ലാം എല്ലാവരും ചേര്‍ന്നെടുത്ത തീരുമാനമാണ്.\nസുശാന്ത് സിങ് രാജ്പുതിന്റെ മരണവുമായി ബന്ധപ്പെട്ട് മഹാരാഷ്ട്രയെ ഇകഴ്ത്തി കാട്ടാന് ശ്രമിച്ചവര് ഹാഥ്‌റസ് സംഭവത്തില് സ്വയം കുഴിയില് വീണെന്നും ശിവസേന പരിഹസിച്ചു.\nContent Highlights: Hathras Rape case: Shiv Sena criticises Centre for its double standards


സൈബർ ക്വട്ടേഷൻ:വിദ്യാർത്ഥിയുടെ മൊബൈൽ ഫോണും കമ്പ്യുട്ടറും വൈറസ് കയറ്റി നശിപ്പിച്ചു;രണ്ട് ലക്ഷം രൂപയുടെ നഷ്ടം – Truevision News\nവടകര : വാട്ട്സ് അപ്പ് കൂട്ടായ്മയിലൂടെ വിദ്യാർത്ഥികളെ ഉപയോഗിച്ച് സൈബർ അക്രമണം നടത്തുന്ന സംഘം സജീവം. കേരളത്തിൽ പല ജില്ലകളിലായുള്ള 30 പേരടങ്ങുന്ന “അറക്കൽ തറവാട് ‘ എന്ന പേരിലുള്ള വാട്സ് അപ്പ് ഗ്രൂപ്പ് കേന്ദ്രീകരിച്ചാണ് “ബോംബ് ” എന്ന് വിശേഷിപ്പിക്കുന്ന സൈബർ അക്രമണം നടക്കുന്നത്.\nഇന്നലെ വടകര കുഞ്ഞിപ്പള്ളിയി ലെ പ്ലസ് ടു വിദ്യാർത്ഥിയുടെ മൊബൈലും വൈഫൈ കണക്ഷനിൽ ഉൾപ്പെട്ടതിനാൽ വീട്ടിലെ കമ്പൂട്ടറും ഇത്തരത്തിൽ വൈറസ് അക്രമണത്തിന്നരയായി.\nവിദ്യാർത്ഥിയുടെ ഫോണിൽ സഹപാഠിയുടെ കന്നട ഭാഷയിലെ ഒരു ലിങ്ക്മെസ്സേജാണ് ആദ്യം വന്നത്. അതിൽ തൊട്ടതോടെ ഫോൺ റീസ്റ്റാർട്ട് ആയി. പിന്നെ ഫോൺ മറ്റാരോ നിയന്ത്രിക്കുന്നത് പോലെയായി. ഇതേ സമയം സഹോദരൻ ഗെയിം കളിച്ചിരുന്ന കമ്പ്യൂട്ടറിൽ ഫോണിന്റെ ഡിസ്പ്ലേയാണ് പ്രത്യക്ഷപ്പെട്ടത്.\nഈ സമയം പ്രത്യക്ഷപ്പെട്ട ഒരു നമ്പറിൽ വിളിച്ചപ്പോൾ തൃശൂരിലെ ഒരു സ്ത്രീയാണ് ഫോണെടുത്തത്. ബെയ്സ് മോഡൽ ഫോൺ ഉപയോഗിക്കുന്ന സ്ത്രീക്ക് പക്ഷെ ഇതിനെക്കറിച്ച് യാതൊരു ധാരണയും ഇല്ലായിരുന്നു. സ്വിച്ച് മോഡൽ ഉപയോഗിക്കുന്നവരുടെ നമ്പരുകൾ ശേഖരിച്ച് ഒടിപി ബൈപ്പാസ് സംവിധാനത്തിലൂടെ സൈബർ അക്രമണത്തിന് ഇത്തരത്തിലുള്ള സംഘം ഉപയോഗിക്കന്നതായാണ് സംശയിക്കുന്നത്.\nവിദ്യാർത്ഥി സഹപാഠിയുമായി ബന്ധപ്പെട്ടപ്പോഴാണ് സൈബർ ആക്രമണത്തിന് പിന്നിൽ വൻ സംഘം പ്രവർത്തിക്കുന്നതായി തെളിഞ്ഞത്. ശേഷം വിദ്യാർത്ഥി അറക്കൽ ഗ്രൂപ്പിൽ ഏഡ് ചെയ്യപ്പെട്ടു. പിന്നെ ഭീഷണിയും അസഭ്യവർഷവുമാണ്.\nഇതേ ഗ്രൂപ്പിലുള്ളവർ തന്നെയുൾപ്പെട്ട പതിനഞ്ചോളം സമാന ഗ്രൂപ്പുകൾ പ്രവർത്തിക്കുന്നുണ്ട്. പ്രശസ്തനായ മലയാള സിനിമ നടന്റെ പേരിലാണ് പല ഗ്രൂപ്പുകളും ഉള്ളത്.സംഭവത്തിൽ വിദ്യാർത്ഥിയുടെ പിതാവ് ചോമ്പാല പോലീസിൽ പരാതി നൽകി. വിദ്യാർത്ഥിയുടെ സഹപാഠിയെ പോലീസ് വിളിപ്പിച്ചിട്ടുണ്ട്. വിദ്യാർത്ഥിയുടെ വീട്ടിൽ സിസിടിവി ബോർഡ് അടക്കം ഏകദേശം രണ്ട് ലക്ഷം രൂപയുടെ നഷ്ടം സംഭവിച്ചിട്ടുണ്ട്.\nCybercrime: A mobile phone and computer virus AT VATAKARA AYIYOOR


നോമ്പുകാലത്ത് എങ്ങനെ നന്നായി ഉറങ്ങാം\nസർവ്വശക്തനോടുള്ള ഭക്തിയുടെ ആഹ്വാനമായും നമ്മുടെ ആത്മനിയന്ത്രണത്തിന്റെ പരീക്ഷണമായും നോമ്പിനെ ആചരിക്കുമെങ്കിലും, നമുക്ക് ഉറക്കം നഷ്ടപ്പെടരുത്. വ്യത്യസ്‌ത മതങ്ങളിൽ നോമ്പ് എന്നാൽ ചില സമയങ്ങളിൽ മാത്രം ഭക്ഷണം കഴിക്കുകയോ ഉറക്കത്തെ നയിക്കുന്ന ചില ഭക്ഷണങ്ങൾ ഉപേക്ഷിക്കുകയോ ചെയ്യുന്നു. നവരാത്രിയിൽ ഒരാൾ മാവും ധാന്യവും ഉപേക്ഷിക്കണം, റമദാനിൽ ഒരാൾക്ക് സൂര്യോദയത്തിനു മുമ്പും സൂര്യാസ്തമയത്തിനുശേഷവും മാത്രമേ കഴിക്കാൻ കഴിയൂ, നോമ്പുകാലത്ത് ക്രിസ്ത്യാനികൾ വിട്ടുനിൽക്കുന്നതിനുള്ള സമയം വീണ്ടും പ്രധാനമാണ്. ഭക്ഷണ സമയത്തിലോ ശീലങ്ങളിലോ എന്തെങ്കിലും മാറ്റം വരുത്തിയാൽ നമ്മുടെ മാറിയ ഉറക്ക രീതിയുമായി നേരിട്ട് ബന്ധമുണ്ട് എന്നത് ശ്രദ്ധേയമാണ്.\nസുഖം പ്രാപിക്കാനും കൂടുതൽ സമാധാനപരമായി ഉറങ്ങാനും ഈ സമയം ഉപയോഗിക്കാം. അനുവദനീയമായ ഇടങ്ങളിലെല്ലാം ആൽക്കലൈൻ പച്ചക്കറികളും വെള്ളരി, തണ്ണിമത്തൻ തുടങ്ങിയ പഴങ്ങളും സൂക്ഷിക്കണം. ശുദ്ധമായ വെള്ളത്തിന് പുറമെ തേങ്ങാവെള്ളം, വെണ്ണ പാൽ, നാരങ്ങ വെള്ളം എന്നിവ ഉപയോഗിച്ച് ജലാംശം നിലനിർത്താം. മനുഷ്യശരീരത്തിൽ 80% മുതൽ 60% വരെ വെള്ളം അടങ്ങിയിരിക്കുന്നു. നാം ജനിക്കുമ്പോൾ പരമാവധി ശതമാനവും മരിക്കുമ്പോൾ ഏറ്റവും കുറഞ്ഞ ശതമാനവും അടങ്ങിയിരിക്കുന്നു. ചെറുപ്പമായിരിക്കുമ്പോൾ ഞങ്ങൾ ഏറ്റവും നന്നായി ഉറങ്ങാൻ ഒരു കാരണം കൂടിയാണ്.\nനമ്മുടെ സിസ്റ്റത്തിലെ നല്ല അളവിലുള്ള വെള്ളം നമ്മുടെ കോശങ്ങളുടെ ശരിയായ പ്രവർത്തനം ഉറപ്പാക്കുന്നു, ഇത് നമ്മുടെ മനസ്സിനും ശരീരത്തിനും നിർണ്ണായകമാണ്. നമ്മൾ ശരിയായി ജലാംശം നൽകിയാൽ നമ്മുടെ മസ്തിഷ്ക കോശങ്ങൾ സന്തുലിതമാവുകയും നല്ല ഉറക്കം ഉണ്ടെന്ന് ഉറപ്പാക്കുകയും ചെയ്യും.\nഡിറ്റാക്സ് മൈൻഡ് & ബോഡി\nഉറക്കം നമ്മുടെ വിശപ്പ് രീതിയുമായി ബന്ധപ്പെട്ടിരിക്കുന്നു. ഇടവിട്ടുള്ള ഉപവാസം തലച്ചോറിനെ കൂടുതൽ സജീവമാക്കുകയും അതിനാൽ ഉറങ്ങുന്നത് കഠിനമാക്കുകയും ചെയ്യും. അതിനാൽ, ഈ സമയത്ത് ഒരു ഉറക്ക ദിനചര്യ ക്രമീകരിക്കുകയും ഗാഡ്‌ജെറ്റുകളിൽ നിന്ന് പരമാവധി അകന്നുനിൽക്കുകയും ചെയ്യേണ്ടത് അതിലും പ്രധാനമാണ്. സാധാരണ ആസക്തി ശീലങ്ങളിൽ നിന്ന് വിച്ഛേദിച്ച് പ്രകൃതിയുമായി കൂടുതൽ സമയം ചെലവഴിക്കുക. സമൃദ്ധമായ ഹരിത പാർക്കിൽ എല്ലാ ദിവസവും നടക്കാൻ പോകുക. നിങ്ങളുടെ പുതിയ ദിനചര്യയിലേക്ക് നിങ്ങളുടെ ശരീരം ആകർഷിക്കുകയും അതിൽ ഉറച്ചുനിൽക്കുകയും ചെയ്യുക. ഇത് സ്വയം ധ്യാനിക്കുന്നതിനും വിഷാംശം ഇല്ലാതാക്കുന്നതിനുമുള്ള സമയമായിരിക്കട്ടെ. നിങ്ങളുടെ ശരീരം കൂടുതൽ വിഷാംശം അനുഭവിക്കുന്നു, നിങ്ങളുടെ ചിന്ത വ്യക്തവും ആഴമേറിയതുമായ നിങ്ങൾക്ക് ഉറങ്ങാൻ കഴിയും. നിങ്ങൾക്ക് കഴിയുമെങ്കിൽ ഒരു മസാജ് നേടുക, അത് നിങ്ങളുടെ പേശികളെ വിശ്രമിക്കാനും ഡിറ്റോക്സിൽ സഹായിക്കാനും സഹായിക്കും.\nകിടക്ക സമയത്തിന് തൊട്ടുമുമ്പ് നിങ്ങളെ ശാന്തമാക്കാൻ ഒരു ഗ്രീൻ ടീ അല്ലെങ്കിൽ ചമോമൈൽ ചായ കഴിക്കുക.\nഒരു നിദ്ര എടുക്കുക\nവീട്ടിലാണെങ്കിലോ ജോലിസ്ഥലത്ത് ഒരു സ്വകാര്യ ക്യാബിൻ ഉണ്ടെങ്കിലോ, നിങ്ങളെ പുനരുജ്ജീവിപ്പിക്കാൻ ശ്രമിക്കുക. എല്ലാത്തരം ഉപവാസങ്ങൾക്കും ഒരുതരം ആത്മനിയന്ത്രണം ആവശ്യമാണ് നമ്മുടെ കോശങ്ങൾ റീചാർജ് ചെയ്യാനും ഹൃദയാഘാത സാധ്യത കുറയ്ക്കാനും നാഡീവ്യവസ്ഥയെ ശാന്തമാക്കാനും ഉൽപാദനക്ഷമത വർദ്ധിപ്പിക്കാനും നാപ്പിംഗ് തെളിയിച്ചിട്ടുണ്ട്. ഒന്നര മണിക്കൂർ നിങ്ങളെ ആരോഗ്യത്തോടെയും മുന്നോട്ട് കൊണ്ടുപോകുന്നതിനുള്ള സുവർണ്ണാവസരമാണെന്ന് തെളിയിക്കാൻ കഴിയും.\nകോഫി, ശീതളപാനീയങ്ങൾ എന്നിവ ഒഴിവാക്കുക\nവിശ്രമിക്കാനും ഉറങ്ങാനും കഴിയുന്ന കോഫി, ശീതളപാനീയങ്ങൾ, ചോക്ലേറ്റുകൾ തുടങ്ങിയ ഉത്തേജകങ്ങൾ ഒഴിവാക്കുക. പ്രത്യേകിച്ചും ഉറക്കസമയം, എല്ലാ ഉത്തേജക വസ്തുക്കളും സൂക്ഷിക്കുക.\nമറ്റ് സമയങ്ങളിൽ ചെയ്യാത്ത കാര്യങ്ങൾ ചെയ്യുക\nകുടുംബത്തോടും സുഹൃത്തുക്കളോടും പഴയ കാലം പോലെ ഇരിക്കുന്നതിനും കഥകൾ പങ്കിടുന്നതിനും ദൈവത്തെ സ്മരിക്കുന്നതിനും ഈ സമയം ചെലവഴിക്കുക. പ്രിയപ്പെട്ടവരുമായി പങ്കിടാൻ ആഗ്രഹിക്കുന്ന ഒരു നല്ല സിനിമ കാണുക.\nഈ നുറുങ്ങുകളെല്ലാം യാത്ര ചെയ്യാൻ മാത്രമല്ല നിങ്ങളുടെ ഉപവാസം ആസ്വദിക്കാനും സഹായിക്കും.\nഇപ്പോൾ നോമ്പുകാലത്ത് ഉറങ്ങുന്നത് ഞങ്ങളുടെ പക്കൽ താങ്ങാനാവുന്ന ബെഡ് മെത്തകളിൽ ഒരു പ്രശ്‌നമാകരുത്.


സെമറ്റ്റ്റ് ലെഗ്റ്റ് ഉറ്റ് വ് വേൾഡ്വാർഡിംഗ്സ് സ്പാം എ എൻ വെയ്റോം ജെ എറാൻ മൂട്ട് ഓഡേൺ\nവാണിജ്യപരമായ ഒരു വെബ്സൈറ്റിന്റെ ബ്ലോഗ് എന്റെ ബ്ലോഗ് ബ്ലോഗർമാർ എന്റെ ഓൺലൈൻ ബ്ലോഗ് ആണ്. നിങ്ങളുടെ സൈറ്റിന്റെ ഡിജിറ്റൽ മാർക്കറ്റിങ് പ്ലാറ്റ്ഫോമുകൾ വികസിപ്പിച്ചെടുക്കുമ്പോൾ, അത് ഓൺലൈനിൽ ഒരു ഓൺലൈൻ സൈറ്റിന്റെ വെബ് സൈറ്റ് വഴി സാധിക്കും. നിങ്ങളുടെ മെയിൻ വേൺ ഡിസൈൻ ടെക്നൈൻ റൈൻഡ് സോംഗ്മെലോറോപ്പൊലൈമാറ്റിറ്റി (എസ്.ഇ.ഒ) എന്ന ആശയം, സോയിൽസ്, സ്ലിമ്മിംഗ്, എസ്എംഎമ്മിനെ, ഉള്ളടക്ക വിപണന പ്രവർത്തനങ്ങൾ മെച്ചപ്പെടുത്തുന്നു.\nഇന്റർനെറ്റ് മാർക്കറ്റിംഗ് ഇൻവെസ്റ്റിഗേറ്റർ ഇന്റെ ബെഡ്ജ്ജ്ഫ് ഡബ്ല്യൂ ഗ്രോട്ട് വിൻസ്ടെൻ ടെൻ മാൻ. നിങ്ങളുടെ വെബ്സൈറ്റിൽ നിങ്ങൾ സന്ദർശിക്കുന്ന ഒരു വെബ്സൈറ്റ് സന്ദർശിക്കുകയാണെങ്കിൽ, നിങ്ങളുടെ സ്വകാര്യ വെബ് സൈറ്റുകളിൽ നിന്ന് സമ്പർക്കങ്ങൾ കൈമാറുക.\nഎന്നെ പഴഞ്ചൊല്ലുള്ളവൻ പറയട്ടെ. തീർച്ചയായും അവൻ അതിരുകവിഞ്ഞവരുടെ കൂട്ടത്തിൽ നിന്ന് നിങ്ങൾക്ക് അനുഗ്രഹം നൽകപ്പെടുന്നതാണ്. നിങ്ങളുടെ സൈറ്റിൽ നിന്ന് നിങ്ങൾക്ക് ഒരു വെബ്സൈറ്റ് സന്ദർശിക്കാവുന്നതാണ്. ഒരു ഫ്രണ്ട്സ് ലിങ്കുകൾ പോയി, നിങ്ങൾ ഒരു തമാശയുള്ള ലിങ്ക് കാണും, നിങ്ങൾ ഒരു സ്പാം വെടിക്കെട്ട് ആണ്. നിങ്ങളുടെ സ്പാം സൈറ്റിനെക്കുറിച്ച് കൂടുതൽ വിവരങ്ങൾ ലഭിക്കാൻ വെബ്സൈറ്റുകളെ സഹായിക്കുക. നിങ്ങൾ എവിടെയായിരുന്നാലും, നിങ്ങളുടെ സ്പാം ഇ-മെയിലുകൾ പരിശോധിക്കേണ്ടതാണ്. മെർകൺ കോൺക്റ്റജെഗെൻസുകളുടെ മെയിലുകൾക്കിടയിൽ മെയിൻ സെർവറുകളൊന്നും ഇല്ല. സ്പാം-ഇ-മെയിലിൽ നൽകിയിരിക്കുന്ന ഉപദേശങ്ങളെ അടിസ്ഥാനമാക്കിയുള്ള ഒരു പ്രശ്നത്തെക്കുറിച്ച് നിങ്ങൾക്ക് ബോധ്യപ്പെടും. അയാൾ ജ്വലിച്ചുനിൽക്കുന്നു, അത് ഒരു സ്പാം മാത്രമാണ്.\nകെജി ഡക്ക് ടിപ്സ് വിദഗ്ധൻ സെമിറ്റഡ് ഡിജിറ്റൽ സർവീസസ്, അലക്സാണ്ടർ പെരെസ്കൂൻ, ഗീഫ്ട് ഫ്രീ ഹെൽക്കിനൻസ് ഇൻ എക്വൈഡേർഡിംഗ്സ് സ്പാം എൻഡ്.\nക്ഷുദ്രവെയര് ഇ-മെയിലുകൾ നീക്കംചെയ്യുന്നു, കൂടാതെ URL- ന്റെ bevatten- ന്റെ ഏറ്റവും മികച്ച വെബ് ട്രാൻസ്മിഷൻ. സ്പാമറുടെ ഡോൾ എന്നത് ഒരു കമ്പ്യൂട്ടർ കംപ്യൂട്ടറല്ല, അത് എസ്.ഇ.-ഇൻസ്പാനിനിങ്ങ് കുന്നൻ പിൻ ഡീൻ ആയി കണക്കാക്കപ്പെടുന്നു..നിങ്ങളുടെ സൈറ്റുകളിൽ നിന്ന് നിങ്ങൾക്ക് ആവശ്യമുള്ള സൈറ്റുകളിൽ നിന്ന് ആവശ്യമുള്ള സൈറ്റുകൾ ഉണ്ടാകും. ഗൂഗിൾ അനലിറ്റിക്സ് നിങ്ങളുടെ സ്പാം ഉപയോഗം വർദ്ധിപ്പിക്കുന്നത് പോലെ, ഇ-മെയിലുകൾ ഇ-മെയിലുകൾ ഉപയോഗിച്ച് നിങ്ങളുടെ ബ്ലോഗുകൾ നീക്കം ചെയ്യും. ഈ ജേണൽ സന്ദേശങ്ങൾ ഇ-മെയിലുകളിൽ zeker സ്പാം. സ്പാം എന്ന് പറഞ്ഞാൽ നിങ്ങളുടെ എല്ലാ ലിങ്കുകളും ക്ലെയിം ചെയ്യുക.\nജെബെറിക് സ്പാം ഫിൽട്ടറുകൾ. ഗൂഗിൾ അനലിറ്റിക്സ് ഹെഡ്ഫീൽഡ് എയ്ൻ ആന്റൽ ജാവൻസേർഡ് സ്പാംഫോൾട്ടേഴ്സ്. ഡോർ ഡിസ് ഫെയിസ് ടെക്ക് സജീവമായി, നിങ്ങളുടെ വെബ്സൈറ്റിൽ നിന്നുള്ള സ്പാമീസർമാർ നിങ്ങളുടെ സൈറ്റുകളിൽ നിന്ന് ഒരു സൈബർ സെല്ലിലേക്ക് മാറുന്നു. നിങ്ങളുടെ ഇ-മെയിൽ സന്ദേശങ്ങൾ തണ്ടർബേർഡ് ഉപകരണങ്ങളിൽ നിന്ന് നീക്കം ചെയ്യുക.\nമികച്ച സ്പാം പ്രവർത്തനം. സ്പാം വൃത്തിയാക്കൽ നിങ്ങൾ ഒരു വെബ്സൈറ്റ് സന്ദർശിക്കുകയാണെങ്കിൽ, നിങ്ങളുടെ മേൽവിലാസം മാറ്റുക. ഇവിടെ ക്ലിക്ക് ചെയ്താൽ സ്പാമിൽ നിന്ന് നിങ്ങൾക്ക് ഈ ഇ-മെയിൽ വിലാസം ലഭിക്കും.\nബ്ലോക്ക്കെയർ ടൈപ്പ് സ്പെയ്വർവിജ്ജേഴ്സ്. സ്പാമിൽ നിന്ന് നിങ്ങൾക്ക് ഒരു സൈറ്റിൽ നിന്നും ഡൗൺലോഡ് ചെയ്യാം. നിങ്ങൾ ഈ സൈറ്റുകൾ സന്ദർശിക്കുമ്പോൾ ബ്ളോക്ക് സൈറ്റുകൾ ബ്ളോക്ക് ചെയ്യും, അവൻ ഒരു വിളി.\nഎ.കെ.ഇ ഓൺലൈനിൽ വിദഗ്ധർ വളരെ ലളിതമായി ക്ലാസ് എടുക്കും. വൈറ്റ് ഇ-കൊമേഴ്സ് വെബ്സൈറ്റുകൾ വൈവിധ്യമാർന്ന ബ്രാൻഡുകളുടെ ഒരു പരിപാടിയുടെ പ്ലാനിംഗ് പ്ലാൻ ആണ്. വൺ വെൻ ദോൺ വൊറോമോൻഡെൻ ബ്രോൺനെൻ വാൻ വെർകിർ വൺ വെവിജ്ജിങ്വർ ബെൻഡൻ ആണ്. നിങ്ങൾ ആഗ്രഹിക്കുന്ന ഒരു ആജീവനാന്തം നിങ്ങളെ സഹായിക്കും. സ്പാമീസർ ഹിബ്ബൺ എബർറ്റെർ ഡെ കാൻസ് ഒസ് ഡീസ് ഇൻഫോർട്രിയറി ഇൻ ജിവറിക്. ഗൂഗിൾ അനലിറ്റിക്സ് കണ്ടുപിടിക്കാൻ ഗൂഗിൾ സഹായിക്കുന്നു. നിങ്ങളുടെ ഇ-മെയിൽ സന്ദേശങ്ങൾ നിയമപരമായ വ്യത്യാസങ്ങളെക്കുറിച്ച് വിശകലനം ചെയ്യുന്നതിൽ നിന്ന് വിവരങ്ങൾ ശേഖരിക്കുന്നു.


21 Oct, 2021, 1:47 pm\nകഴിഞ്ഞ കുറെ ആഴ്ചകളില് കേരളത്തിലെ മാധ്യമങ്ങളില് നിറഞ്ഞു നിന്ന ഒരു വാര്‍ത്ത ഒരു തട്ടിപ്പിന്റെ വീരകഥകള് ആയിരുന്നു. തന്റെ കൈയ്യില് അമൂല്യമായ പുരാവസ്തുക്കളുടെ ഒരു ശേഖരം ഉണ്ടെന്നു കാണിച്ചു, സമൂഹത്തില് സമ്പത്തിലും, അധി കാരത്തിലും ഒക്കെ മുന്‍പില് നില്‍ക്കുന്നു എന്ന് കരുതപ്പെടുന്ന അനേകരെ ആണ് മോന്‍സണ് മാവുങ്കല് കബളിപ്പിച്ചത്. ഇതെഴുതുമ്പോഴും, മോന്‍സണിന് എതിരെയുള്ള അനേകം കേസുകള് നടന്നു കൊണ്ടിരിക്കുകയാണ്. കബളിപ്പിക്കപ്പെട്ടവരില് ഉയര്‍ന്ന പോലീസ് ഉദ്യോഗസ്ഥരും ഉണ്ടായിരുന്നു എന്നതും വളരെ വിചിത്രമായി. ഇത്ര നിസ്സാരമായി, ആളുകളെ പറ്റിക്കാമെങ്കില്, നമ്മുടെ വിദ്യാഭ്യാസത്തിനും, സാക്ഷരതയ്ക്കും ഒക്കെ എന്തര്‍ത്ഥം എന്നായിരുന്നു ചിലരുടെ ചോദ്യം. നമ്മുടെ പെരു മാറ്റം പലപ്പോഴും വിദ്യാഭ്യാസമുള്ള ഒരു ജനതയുടേതുപോലെ അല്ലെങ്കിലും, ഒരേ സമയം ഒരുപാട് പേരെ കബളിപ്പിക്കാന് സാധിച്ചതിലൂടെ, മോന്‍സണ് നമ്മുടെ മുന്നില് വയ്ക്കുന്നത് കുറെ ചോദ്യങ്ങളാണ്. ഒരുപക്ഷെ ഇവിടെ മോന്‍സണെ മാത്രം തട്ടിപ്പുകാരന് ആയി മാറ്റി നിര്‍ത്തേണ്ട കാര്യമില്ല. ഓരോ ദിവസവും ഇതിനു സമാനമായ അനേകം തട്ടിപ്പു വാര്‍ത്തകള് നമ്മുടെ മുന്നില് വരുന്നുണ്ട്. അത് കൂടാതെ ആണ് ഇന്റര്‍നെറ്റിലൂടെ ദിവസവും പ്രചരിപ്പിക്കപ്പെടുന്ന ആയിരക്കണക്കിന് വ്യാജ വാര്‍ത്തകള്. അത് വായിക്കുന്നതും, വിശ്വസിക്കുന്നതും, അനേകം പേര്‍ക്ക് പങ്കുവയ്ക്കുന്നതും വിദ്യാഭ്യാസമുള്ളവര് തന്നെയാണ്. വ്യാജവാര്‍ത്തകളുടെ ഒക്കെ കാര്യമെടുത്താല്, അവിടെ കേരളം എന്നോ, സാക്ഷരത കുറഞ്ഞ പ്രദേശങ്ങള് എന്നോ ഉള്ള വ്യത്യാസം ഒന്നും ഇല്ലതാനും. ചുരുക്കത്തില്, ഒരു വശത്തു നാം കൂടുതല് വിദ്യാസമ്പന്നര് ആകുന്നു എന്ന് തോന്നുമ്പോഴും, മറു വശത്തു വളരെ എളുപ്പം വഞ്ചിക്കപ്പെടുന്നവര് ആയി മാറുന്നു എന്ന വിചിത്രമായ അവസ്ഥ ഉണ്ട്. വിദ്യാഭ്യാസം എന്ന ആശയത്തെ തന്നെ വേറൊരു രീതിയില് നോക്കിക്കാണാന് ഇത് നമ്മെ നിര്‍ബ്ബന്ധിക്കുന്നു.\nനമ്മുടെ മുന്നില് വരുന്ന കാര്യങ്ങള്‍ക്കു വസ്തുതകളുടെ പിന്‍ബലമുണ്ടോ എന്ന് പരിശോധിക്കുവാനുള്ള ഒരു കഴിവ് നമ്മള് വളര്‍ത്തിയെടുക്കേണ്ടതുണ്ട്. ശാസ്ത്രം പുരോഗമിച്ചത്, എല്ലാം അറിവും പൂര്‍ണമായി എന്ന വിശ്വാസത്തിലല്ല, മറിച്ചു നമുക്ക്\nഇനിയും പലതും അറിയില്ല എന്നും, നമ്മുടെ അറിവുകള് ചിലപ്പോള് തെറ്റായിരിക്കാം എന്ന ബോധ്യങ്ങളില് നിന്നൊക്കെയാണ്.\n'വിശ്വാസം അതല്ലേ, എല്ലാം' എന്നത് വളരെ പ്രശസ്തമായ ഒരു പരസ്യവാചകമാണ്. മനുഷ്യന്റെ നന്മയിലും, ഇച്ഛാശക്തിയിലും, ഒക്കെ വിശ്വാസം ഉണ്ടാകുന്നതു നല്ല കാര്യമാണ്. മനുഷ്യബന്ധങ്ങളെ ഊഷ്മളമായി മുന്നോട്ടു കൊണ്ടുപോകുന്നതില് പരസ്പരവിശ്വാസത്തിനു വലിയ പ്രാധാന്യമുണ്ട്. അതുപോലെ തന്നെ, കരുണാമയനായ, സ്‌നേഹമായ ഒരു ദൈവത്തില് വിശ്വസിക്കുന്നത് അനേകര്‍ക്ക് ആശ്വാസമാണ്. പക്ഷെ ഇവിടെ പ്രശ്‌നം നമ്മള് എന്തിനെയും, ആരെയും അന്ധമായി വിശ്വസിക്കാന് തുടങ്ങുമ്പോഴാണ്. ഒരു ചൊല്ലുണ്ട്. 'ദൈവത്തില് ഞങ്ങള് വിശ്വസിക്കുന്നു. മറ്റെല്ലാവരും ഡാറ്റ കൊണ്ടുവരണം' എന്നാണ് അത്. (In God we trust, everyone else should bring data) നമ്മുടെ മുന്നില് വരുന്ന ഏതു കാര്യത്തിനും എന്ത് തെളിവാണുള്ളത് എന്നത് അടിസ്ഥാനപരമായ ഒരു ചോദ്യമാണ്. അതുപോലെ തന്നെ ഏതിനെയും ഒരല്‍പം സംശയദൃഷ്ടിയോടെ വീക്ഷിക്കാനുള്ള ഒരു കഴിവും മനുഷ്യനുണ്ട്. ഈ ശീലങ്ങള് നാം കൈവിട്ടുകളയുമ്പോളാണ്, ആര്‍ക്കും നമ്മെ എളുപ്പം വഞ്ചിക്കാന് സാധിക്കുക. അതോടൊപ്പം മനുഷ്യന്റെ സ്വഭാവത്തിലെ ചില സവിശേഷതകള് കൂടി നമ്മള് തിരിച്ചറിയണം. ഭൂരിഭാഗം മനുഷ്യരും അവരവരുടെ അരക്ഷിതാവസ്ഥകളുടെയും, ദൗര്‍ബല്യങ്ങളുടെയും തടവറയില് ജീവിക്കുന്നവരാണ്. രോഗം, സാമ്പത്തിക ക്ലേശങ്ങള്, കുടുംബജീവിത പ്രശ്‌നങ്ങള് എന്നിങ്ങനെ മനുഷ്യനെ അനുദിനം അലട്ടുന്ന പ്രശ്‌നങ്ങള് നിരവധിയാണ്. അതുപോലെ തന്നെയാണ് പെട്ടെന്ന് പ്രശസ്തനാകാനും, ധനികനാകാനും ഒക്കെയുള്ള പ്രലോഭനങ്ങള്. ഇതിനെല്ലാം കുറുക്കുവഴികള് തേടാന് മനുഷ്യന് സദാ തത്പരന് ആണ് താനും. കഠിനാധ്വാനം ഇല്ലാതെ ഒരു കാര്യം നടക്കുമെന്ന് കണ്ടാല് അത് ഉപേക്ഷിക്കുവാന് മിക്കവര്‍ക്കും മടി ആയിരിക്കും. പൊള്ളയായ വാഗ്ദാനങ്ങള് നല്‍കുന്നവരും, പലതരം തട്ടിപ്പുകള്‍ക്ക് മനുഷ്യനെ വിധേയരാക്കുന്നവരും ഇതാണ് മുതലെടുക്കുന്നത്.\nOxford dictionary എല്ലാ വര്‍ഷവും ഒരു പുതിയ വാക്കിനെ, ആ വര്‍ഷത്തെ വാക്കായി (word of the year) തിരഞ്ഞെടുക്കാറുണ്ട്. 2016-ല് അങ്ങനെ തിരഞ്ഞെടുക്കപ്പെട്ട വാക്കായിരുന്നു post-truth എന്നത്. ഒരുപക്ഷെ നാം ഈ കാലത്തു ഏറ്റവും കൂടുതല് കേള്‍ക്കുന്ന ഒന്നാണ് അത്. പൊതു ജനാഭിപ്രായത്തെ വസ്തുതകളേക്കാളും, യാഥാര്‍ത്ഥ്യങ്ങളെക്കാളും ഉപരിയായി, മനുഷ്യരുടെ വൈകാരികമായ തലങ്ങളും, വ്യക്തിപരമായ വിശ്വാസങ്ങളും സ്വാധീനിക്കുന്ന പ്രത്യേകമായ അവസ്ഥയെ ആണ് പോസ്റ്റ് ട്രൂത് എന്ന് പറയുന്നത്. ഒരുപക്ഷെ നമ്മുടെ രാഷ്ട്രീയത്തെ ഇപ്പോള് ഇതുപോലെ സ്വാധീനിക്കുന്ന മറ്റൊന്നില്ല. വളരെ സമര്‍ത്ഥമായി വാര്‍ത്തകളും, കെട്ടുകഥകളും പ്രചരിപ്പിച്ചു മനുഷ്യരുടെ രാഷ്ട്രീയ/സാമൂഹ്യ ജീവിതത്തെ മാറ്റി മറിക്കുക എന്നത് ഇന്നത്തെ ഏറ്റവും ലാഭമുള്ള ഒരു രാഷ്ട്രീയ പ്രക്രിയയാണ്. വളരെ ബുദ്ധിപൂര്‍വ്വം നടത്തുന്ന ഈ പ്രചാരവേലകള്‍ക്കു, വ്യക്തിഹത്യ നടത്താനും, ഇഷ്ടമുള്ളവരെ ഉയര്‍ത്താനും എളുപ്പം സാധിക്കും. സോഷ്യല് മീഡിയ വളരെ വ്യാപകമായതോടു കൂടി, ഈ പ്രചാരണം ഏറ്റവും കുറഞ്ഞ സമയം കൊണ്ട് അനേകം പേരില് എത്തിക്കുക എന്നത് എളുപ്പമാണ്. മനുഷ്യന് ഒരിക്കല് ഒരു പ്രത്യേക ആശയത്തിന് വശപ്പെട്ടു കഴിയുമ്പോള്, പിന്നീട് ആ ആശയങ്ങള് ശരിവയ്ക്കുന്ന കാര്യങ്ങള് മാത്രം തേടി പോകുന്നു. കുറച്ചു കഴിയുമ്പോള്, തന്റെ മുന്നില് വരുന്ന കാര്യങ്ങളുടെ നിജസ്ഥിതി അറിയാന് അവനു സാധിക്കാതെ വരുന്നു.\nതട്ടിപ്പുകളുടെയും, പോസ്റ്റ് ട്രൂത്തിന്റെയും ഈ കാലത്തു നമ്മള് എങ്ങനെ സത്യം കണ്ടെത്തും എന്നത് ഒരു വിഷയമാണ്. ഇതിനെ നമ്മുടെ വിദ്യാഭ്യാസവുമായും ബന്ധപ്പെടുത്തേണ്ടത് ഉണ്ട്. നമ്മുടെ മുന്നില് വരുന്ന കാര്യങ്ങള്‍ക്കു വസ്തുതകളുടെ പിന്‍ബലമുണ്ടോ എന്ന് പരിശോധിക്കുവാനുള്ള ഒരു കഴിവ് നമ്മള് വളര്‍ത്തിയെടുക്കേണ്ടതുണ്ട്. ശാസ്ത്രം പുരോഗമിച്ചത്, എല്ലാം അറിവും പൂര്‍ണമായി എന്ന വിശ്വാസത്തിലല്ല, മറിച്ചു നമുക്ക് ഇനിയും പലതും അറിയില്ല എന്നും, നമ്മുടെ അറിവുകള് ചിലപ്പോള് തെറ്റായിരിക്കാം എന്ന ബോധ്യങ്ങളില് നിന്നൊക്കെയാണ്. ഈ ഒരു ശീലമാണ് നമ്മള് വളര്‍ത്തിയെടുക്കേണ്ടത്. എത്ര ബിരുദങ്ങള് ഉണ്ടായാലും, എല്ലാറ്റിനെയും കണ്ണടച്ചു വിശ്വസിക്കുന്നവര് ആണ് നമ്മള് എങ്കില് ഇനിയും നമ്മള് നിരന്തരമായി തട്ടിപ്പുകള്‍ക്ക് വിധേയര് ആയിക്കൊണ്ടിരിക്കും. ഇന്ന് നമുക്ക് അറിവിനും, വിവരങ്ങള്‍ക്കും ക്ഷാമം ഇല്ല, പക്ഷെ എന്താണ് വിശ്വസനീയമായ അറിവ്, എങ്ങനെയാണ് നമ്മള് അത് കണ്ടെത്തുന്നത് എന്നാണ് നമ്മള് കുട്ടികളെ പഠിപ്പിക്കേണ്ടതും നമ്മള് പഠിക്കേണ്ടതും. ഈ അറിവ് നമുക്ക് കൊടുക്കാന് സാധിച്ചില്ലെങ്കില്, നമ്മള് നിരന്തരം വഞ്ചിക്കപ്പെടുന്നത് കൂടാതെ, നമ്മുടെ ജനാധിപത്യ സങ്കല്പങ്ങള് പോലും, അട്ടിമറിക്കപ്പെടും. മനുഷ്യന്റെ ആദിമകാലം മുതലുള്ള സംശയത്തിന്റെ ചരിത്രം അമേരിക്കന് എഴുത്തുകാരി ആയ ജെന്നിഫര് മൈക്കിള് ഹേറ്റ് എഴുതിയിട്ടുണ്ട്. (Doubt: A History by Jennifer Michael Hecht) സംശയിക്കുന്ന തോമയെ ക്രിസ്ത്യന് സംശയത്തിന്റെ ചരിത്രത്തിന്റെ ഭാഗമായി എഴുത്തുകാരി ചര്‍ച്ച ചെയ്യുന്നുണ്ട്. പുസ്തകത്തിന്റെ അവസാനം, ജെന്നിഫര് ഇങ്ങനെ പറഞ്ഞു വയ്ക്കുന്നു. 'സംശയത്തിന് അതിന്റേതായ ഒരു ചരിത്രമുണ്ട്. ഒരു സംശയാലു ആവുക എന്നത് ബഹുമാനവും, ആദരവും അര്‍ഹിക്കുന്ന ഒരു പാരമ്പര്യത്തിന്റെ ഭാഗമാവുക എന്നതും കൂടിയാണ്. സംശയിക്കാനുള്ള കഴിവ് മാനവരാശിക്കും, സത്യത്തിന്റെ നിലനില്‍പ്പിനും നല്‍കിയ സംഭാവനകള് ഓര്‍ത്തു ഞാന് അതിന്റെ മഹത്തായ ചരിത്രത്തെ ആശ്ലേഷിക്കുന്നു.'


വെള്ളി,9ഓഗസ്റ്റ് 2019 (08:32 IST)\nഇന്ത്യ– വെസ്റ്റിൻഡീസ് ആദ്യ ഏകദിനം മഴ മൂലം ഉപേക്ഷിച്ചു. മൂന്ന് തവണയാണ് മഴ കളി മുടക്കിയത്. ഇതോടെ മത്സരം ഉപേക്ഷിക്കാൻ അം‌പയർമാർ തീരുമാനിക്കുകയായിരുന്നു. കളി തുടങ്ങുമെന്ന് അറിയിച്ച സമയത്ത് കനത്ത മഴയായിരുന്നു. എന്നാൽ, മഴ മാറി നിന്നത് രണ്ട് മണിക്കൂറിനു ശേഷമാണ്. വൈകി തുടങ്ങിയ കളി അധികം സമയം നീണ്ടു നിന്നില്ല.\nടോസ് നഷ്ടമായി ബാറ്റിങ്ങിന് ഇറങ്ങിയ വിൻഡീസ് 5.4 ഓവറിൽ വിക്കറ്റുപോകാതെ9റൺസ് എടുത്തു നിൽക്കെ മഴ വീണ്ടും കണ്ണ് പൊത്തി കളിയുമായി ഇറങ്ങി. കളി നിർത്തിയെങ്കിലും മഴ ശമിച്ചതോടെ വീണ്ടും കളി ആരംഭിക്കുകയായിരുന്നു.\nഅൽപം കഴിഞ്ഞപ്പോൾ മഴ നിലച്ചു. പിന്നീടു 34 ഓവറാക്കി ചുരുക്കിയ മത്സരത്തിൽ വിൻഡീസ് ഒരു വിക്കറ്റിന് 54 റൺസ് എടുത്ത് നിൽക്കവേ മഴ മൂലം കളി വീണ്ടും തടസപ്പെട്ടു.4റൺസെടുത്ത ക്രിസ് ഗെയ്‌ലിനെ കുൽദീപ് യാദവാണു പുറത്താക്കിയത്. വിരമിക്കലിനു മുന്നോടിയായുള്ള മത്സരമായതിനാൽ കൂറ്റനടി പ്രതീക്ഷിച്ച് ഇറങ്ങിയതായിരുന്നു ക്രിസ് ഗെയിൽ. പക്ഷേ, ഗെയിലിന്റെ സ്വപ്നങ്ങൾക്ക് ആദ്യദിനം തന്നെ തിരിച്ചടിയായിരിക്കുകയാണ്.\nഅടുത്ത ലേഖനം ഏഷ്യ കപ്പ് ടൂർണമെന്റിൽ ഇന്ത്യ പങ്കാളിയാകില്ല, കൈയ്യടിച്ച് ഇന്ത്യൻ ജനത


കെ.പി.എ ബഹ്‌റൈൻ രക്തദാന ക്യാമ്പ് സംഘടിപ്പിച്ചു - Malayalam Daily News\nJul 23, 2021 Jul 23, 2021 ജഗത് കെ\nബലി പെരുന്നാള് ആഘോഷം സഹജീവി സ്നേഹത്തിന്റെ മാതൃക സൃഷ്ടിച്ചു കൊല്ലം പ്രവാസി അസോസിയേഷൻ സിത്ര, ഹിദ്ദ് ഏരിയകൾ ചേർന്ന് സംഘടിപ്പിച്ച നാലാമത് കെ.പി.എ സ്നേഹസ്പർശം രക്തദാന ക്യാമ്പിൽ 40 ഓളം പ്രവാസികൾ രക്തദാനം നടത്തി.\nകെ.പി.എ സിത്ര ഏരിയ കോ-ഓർഡിനേറ്റർ ബിനു കുണ്ടറ, നിഹാസ് പള്ളിക്കൽ , ഹിദ്ദ് ഏരിയ കോ-ഓർഡിനേറ്റർ അനൂബ് തങ്കച്ചൻ എന്നിവർ ബി.ഡി.എഫ്. ബ്ലഡ് ബാങ്ക് ഓഫീസർ അബ്ദുള്ള അമനിൽ നിന്നും സർട്ടിഫിക്കറ്റ് സ്വീകരിച്ചു. കെ.പി.എ പ്രസിഡന്റ് നിസാർ കൊല്ലം, ജനറൽ സെക്രട്ടറി ജഗത് കൃഷ്ണകുമാർ, വൈസ് പ്രസിഡന്റ് വിനു ക്രിസ്റ്റി, സെൻട്രൽ കമ്മിറ്റി അംഗം നാരായണൻ എന്നിവർ ക്യാമ്പ് സന്ദർശിച്ചു ആശംസകൾ നേർന്നു. ഹിദ്ദ് ഏരിയ പ്രസിഡന്റ് സ്മിതീഷ്, സിത്ര ഏരിയ സെക്രെട്ടറി സിദ്ധീഖ് ഷാൻ , ജോ. സെക്രെട്ടറി ഇർഷാദ്, ട്രെഷറർ അരുൺ കുമാർ , വൈ. പ്രസിഡന്റ് സാബിത് എന്നിവർ ക്യാമ്പിന് നേതൃത്വം നൽകി. കെ.പി.എ വനിതാ വിഭാഗം എക്സിക്യൂട്ടീവ് അംഗങ്ങളായ പൂജ പ്രശാന്ത്, ഷാമില ഇസ്മായിൽ, സൽമാനിയ ഏരിയ പ്രസിഡന്റ് പ്രശാന്ത് പ്രബുദ്ധൻ എന്നിവർ ക്യാമ്പ് നിയന്ത്രിച്ചു.


ലോക്ക് ഡൗണ്; ഉമ്മറത്ത് ഒത്തുകൂടിയിരിക്കുന്ന മലയാളി താരങ്ങള്, ചിത്രം വൈറല് - Express Kerala\nMovies April 1, 2020 | Published by : Express Kerala Network\nആഗോളവ്യാപകമായി കൊറോണ വൈറസ് പടര്‍ന്ന് പിടിക്കുന്ന സാഹചര്യത്തില് രാജ്യത്ത് സമ്പൂര്‍ണ ലോക്ക് ഡൗണ് പ്രഖ്യാപിച്ചിരിക്കുകയാണ്. ഈ സമയത്ത് കൊറോണ ജാഗ്രതാ നിര്‍ദേശത്തിന്റെ ഭാഗമായി മലയാളി താരങ്ങള് ഒന്നിച്ചുളള ഒരു ചിത്രമാണ് ഇപ്പോള് സോഷ്യല് മീഡിയയില് വൈറലാവുന്നത്.\nഒരു ആരാധകന്റെ മനസില് തോന്നിയ ആശയം അയാള് ക്യാന്‍വാസില് വരച്ചിരിക്കുകയാണ്. ഒരു വീടിന്റെ ഉമ്മറത്ത് ഒത്തുകൂടിയിരിക്കുന്ന മലയാളി താരങ്ങള്. ചിത്രത്തില് മമ്മൂട്ടി, മോഹന്‍ലാല്, സുരേഷ് ഗോപി, ജയറാം, ദിലീപ്, ജയസൂര്യ, പൃഥ്വിരാജ്, കുഞ്ചാക്കോ ബോബന്, ടൊവിനോ തോമസ്, ദുല്‍ഖര് സല്‍മാന്, ഉണ്ണി മുകുന്ദന്, ഫഹദ് ഫാസില് തുടങ്ങിയവരുണ്ട്. കുഞ്ചാക്കോ ബോബനാണ് ഈ ചിത്രം തന്റെ ഫെയ്‌സ്ബുക്കിലൂടെ പങ്കുവെച്ചത്.\nനിങ്ങളുടെ താരങ്ങളെല്ലാം വീട്ടില് ഇരിക്കുകയാണെന്നും നിങ്ങളും അവരെ പോലെ വീട്ടിലിരിക്കൂവെന്നും സൂപ്പര്‍ഹീറോകളാവൂ എന്നും ചാക്കോച്ചന് കുറിച്ചു.\nകൊറോണ ബോധവത്ക്കരണവുമായി നേരത്തെയും സോഷ്യല് മീഡിയയില് എത്തിയ താരമാണ് കുഞ്ചാക്കോ ബോബന്.\nകൊറോണ വൈറസ് വ്യാപനത്തെ തുടര്‍ന്ന് നേരത്തെ സിനിമാ ഷൂട്ടിംഗും റിലീസുമെല്ലാം മാറ്റിവെച്ചിരുന്നു. കൊറോണ വ്യാപനം സിനിമാ മേഖലയ്ക്ക് വലിയ തിരിച്ചടിയാണ് ഉണ്ടാക്കിയത്. തിയ്യേറ്ററുകളില് വിജയകരമായി പ്രദര്‍ശിപ്പിച്ച സിനിമകളുടെ റിലീസ് പോലും മാറ്റിവെച്ചു.


തണ്ടര്‍ബോള്‍ട്ട് തകര്‍ത്തത് മാവോയിസ്റ്റ് സംഘത്തിന്റെ ആസൂത്രിതനീക്കം l KAIRALINEWSONLINE.COM |\nതണ്ടര്‍ബോള്‍ട്ട് തകര്‍ത്തത് മാവോയിസ്റ്റ് സംഘത്തിന്റെ ആസൂത്രിതനീക്കം\nവെബ് ഡസ്ക്2months ago moaist attack Comments 653 Views\nഅധികാരം കൊയ്യാന് ആയുധങ്ങള്‍ക്ക് മൂര്‍ച്ച കൂട്ടുക…’ വയനാട് പൂക്കോട് വെറ്ററിനറി സര്‍വകലാശാലയിലെ പ്രവേശനകവാടത്തില് കഴിഞ്ഞ സെപ്തംബര് 27ന് മാവോയിസ്റ്റ് സംഘം പതിച്ച പോസ്റ്ററിലെ ആഹ്വാനം ഇതായിരുന്നു.\nഒറീസ, ജാര്‍ഖണ്ഡ്, ഛത്തീസ്ഗഢ് എന്നിവിടങ്ങളില്‍നിന്ന് ആയുധപരിശീലനം നേടിയ എഴുപതോളം മാവോയിസ്റ്റുകള് എകെ 47 തോക്കുകളുമായി കേരളം, തമിഴ്‌നാട്, കര്‍ണാടകം അതിര്‍ത്തി പങ്കിടുന്ന ട്രൈ ജങ്ഷനുകളില് എത്തിയിട്ടുണ്ടെന്ന് ഇന്റലിജന്‍സ് റിപ്പോര്‍ട്ടുണ്ടായിരുന്നു.\nറിപ്പോര്‍ട്ടിന്റെ അടിസ്ഥാനത്തില് മൂന്ന് സംസ്ഥാനങ്ങളിലെയും പൊലീസിന്റെ സംയുക്തപരിശോധന വ്യാപിപ്പിച്ചു. ആയുധപരിശീലനത്തിനും ഏറ്റുമുട്ടലിനും നേതൃത്വം നല്‍കുന്ന വിക്രംഗൗഡയും ലതയും സംഘത്തിലുണ്ടെന്ന് ദക്ഷിണേന്ത്യന് സംസ്ഥാനങ്ങളിലെ ഡിജിപിമാരുടെ യോഗവും വിലയിരുത്തി.\nതുടര്‍ന്നാണ് ഡിസംബറില് മലപ്പുറം, കോഴിക്കോട്, പാലക്കാട്, വയനാട് ജില്ലകള് കേന്ദ്രീകരിച്ച് ഓപ്പറേഷന് അനാക്കൊണ്ട തുടങ്ങിയത്. ഈ ഓപ്പറേഷനാണ് ലക്കിടിയിലെ ആക്രമണത്തെ പ്രതിരോധിക്കാന് പൊലീസിന് സഹായകമായത്.\nജനവാസ മേഖലകളിലും ക്വാറികളിലും വിനോദ സഞ്ചാരകേന്ദ്രങ്ങളിലും മിന്നലാക്രമണത്തിനുള്ള മാവോയിസ്റ്റുകളുടെ പദ്ധതിയെ കുറിച്ച് പൊലീസിന് വിവരം കിട്ടിയിരുന്നു.\nനിരീക്ഷണം ശക്തമാക്കിയതോടെ നാട്ടിലിറങ്ങി ഭക്ഷണം സംഭരിക്കാന് കഴിയാതെയായി. ആദിവാസികളെ ഉപയോഗിച്ച് ഭക്ഷണം വാങ്ങാനാണ് റിസോര്‍ട്ടുകളില്‍നിന്നും ക്വാറികളില്‍നിന്നും പണം വാങ്ങാന് തുടങ്ങിയത്.\nമാവോയിസ്റ്റുകള് നാട്ടിലിറങ്ങി ജനങ്ങളുടെ സ്വൈരജീവിതം തടസ്സപ്പെടുത്തുന്നതായി പൊലീസിന് പരാതികളും ലഭിച്ചു. ദുരിതാശ്വാസ ക്യാമ്പുകളും വ്യാപാരസ്ഥാപനങ്ങളും കൊള്ളയടിച്ച സംഭവങ്ങളും റിപ്പോര്‍ട്ട് ചെയ്തു.\nആദിവാസികള് പൊലീസിനെ സഹായിക്കാന് തുടങ്ങിയതും ഇവര്‍ക്ക് തിരിച്ചടിയായി. നാട്ടുകാരും അപ്പപ്പോള് പൊലീസിന് വിവരം കൈമാറി. വിനോദസഞ്ചാരികളെ ബന്ദികളാക്കി മോചനദ്രവ്യം തട്ടിയെടുക്കാനും സംഘം പദ്ധതിയിട്ടിരുന്നതായി വിവരം ലഭിച്ചു. ഇതോടെയാണ് റിസോര്‍ട്ടുകളും മറ്റും നിരീക്ഷിച്ചത്.\n2016 നവംബര് 24ന് നിലമ്പൂരിലെ കരുളായി വനത്തില് കുപ്പുദേവരാജും അജിതയും ഏറ്റുമുട്ടലില് കൊല്ലപ്പെട്ടതിന് ശേഷം മാവോയിസ്റ്റുകള്‍ക്ക് കീഴടങ്ങാന് പൊലീസ് അവസരം നല്‍കിയിരുന്നതാണ്. എന്നാല്, ഇതിന് സംഘം തയ്യാറായില്ല.\nനൂറ്റാണ്ടുകളായി വനത്തില് താമസിക്കുന്ന പട്ടികവര്‍ഗവിഭാഗങ്ങളെയും മാവോയിസ്റ്റുകള് നിരന്തരം ഭീഷണിപ്പെടുത്തുന്നു. പ്രളയകാലത്ത് ആദിവാസികള്‍ക്ക് വിതരണം ചെയ്യാനെത്തിയ ഭക്ഷ്യവസ്തുക്കള് വരെ ഇവര് കൊള്ളയടിച്ചു.\nഈ പരാതികളും വിവരങ്ങളുമെല്ലാം പൊലീസ് ഗൗരവമായി പരിഗണിച്ചു. രഹസ്യാന്വേഷണവിഭാഗങ്ങള് നിരീക്ഷണം ശക്തിപ്പെടുത്തി. നിരീക്ഷണക്യാമറകള് സ്ഥാപിച്ചു. മാവോയിസ്റ്റുകളുടെ നീക്കങ്ങള് കൃത്യമായി മനസ്സിലാക്കി.\nഇതിന്റെ അടിസ്ഥാനത്തിലാണ് റിസോര്‍ട്ടില് എത്തിയത് മാവോയിസ്റ്റുകളാണെന്ന് പെട്ടെന്ന് തിരിച്ചറിയാനായതും, നടപടിക്ക് സായുധ പൊലീസിനെത്തന്നെ വിനിയോഗിച്ചതും.ഓപ്പറേഷന് അനക്കൊണ്ട എന്ന പേരില് പൊലീസ് തെരച്ചില് ഊര്‍ജിതമാക്കി.\nതണ്ടര് ബോള്‍ട്ട്, ആന്റി നക്‌സല് സ്‌ക്വാഡ്, ലോക്കല് പൊലീസ് എന്നിവയുടെ പൂര്‍ണപങ്കാളിത്തത്തോടെ പ്രത്യേകം പരിശീലനം ലഭിച്ച പൊലീസ് സേനാംഗങ്ങളാണ് തെരച്ചിലില് പങ്കെടുക്കുന്നത്.\nമോദിക്കും അമിത്ഷാക്കും ക്ലീന്‍ചിറ്റ്; കേന്ദ്ര തെരഞ്ഞെടുപ്പ് കമ്മീഷനില് ഭിന്നത രൂക്ഷം\nദില്ലി ബ്യുറോ4days ago\nഅവസാനഘട്ട വോട്ടെടുപ്പ് നാളെ; 59 മണ്ഡലങ്ങൾ പോളിങ് ബൂത്തിലേക്ക്\nകെഎസ‌്എഫ‌്ഇ പ്രവാസി ചിട്ടി യൂറോപ്പിലേക്ക‌്\nകാസര്‍ഗോഡ്, കണ്ണൂർ ലോക്സഭാ മണ്ഡലങ്ങളിലെ7ബൂത്തുകളിൽ നാളെ റീ പോളിങ്\nകണ്ണൂര് ബ്യുറോ4days ago\n« കേരള ബാങ്കിന് സംസ്ഥാനത്തെ സഹകാരി സമൂഹത്തിന്റെ പച്ചക്കൊടി; 13 ജില്ലാ സഹകരണബാങ്കുകളുടെ പിന്തുണയോടെ ലയന തീരുമാനം പാസായി\nകോട്ടയത്ത് കേരളാ കോണ്‍ഗ്രസ് എം സ്ഥാനാര്‍ത്ഥിയാകുമെന്ന സൂചനകള് നല്‍കി നിഷാ ജോസ് കെ മാണി »\nമോഹൻലാലിൻറെ ജന്മദിനത്തിൽ അദ്ദേഹത്തിൻറെ ഫോട്ടോ പ്രദർശനവുമായി ഒരു കടുത്ത മോഹൻലാൽ ആരാധകൻ\nകോട്ടയം മണര്‍കാട് പൊലീസ് സ്റ്റേഷനില് കസ്റ്റഡിയില് എടുത്തയാള് തൂങ്ങി മരിച്ച നിലയില്\nDontMiss 31 mins ago\nമലപ്പുറം ബ്യുറോ 31 mins ago\nന്യൂസ് ഡെസ്ക് 57 mins ago\nകൊച്ചി ബ്യുറോ3hours ago\nമോഹന്‍ലാലിന് ഇതുപോലൊരു പിറന്നാളാശംസ ഇതുവരെ ലഭിച്ചിട്ടുണ്ടാവില്ല; മാസാണ്, കൊലമാസ് കെഎസ്ആര്‍ടിസി\nBISHOP JACOB MANATHODATH\nഒടുവില് ആര്‍ച്ചറും ലോകകപ്പ് കളിക്കും; ഇംഗ്ലണ്ടിന്റെ അന്തിമ ഇലവനിതാ\nവിവിപാറ്റുകള് ആദ്യമെണ്ണണമെന്ന ആ‍വശ്യവുമായി പ്രതിപക്ഷ പാര്‍ട്ടികള്; തീരുമാനം നാളെ\nഇവിഎം അട്ടിമറി: തെരഞ്ഞെടുപ്പ് കമ്മീഷന്റെ നിശബ്ദതയില് ആശങ്കയുണ്ടെന്ന് മെഹ്ബൂബ മുഫ്തി; അണിയറയില് അടുത്ത ബാലാകോട്ട് ഒരുങ്ങുന്നു\nകേരള സംസ്ഥാന സ്‌പോര്‍ട്‌സ് കൗണ്‍സില് പുനഃസംഘടിപ്പിച്ചു


ഇന്ധനവില വര്‍ധന: ഇരട്ടി നികുതി ചുമത്തി വന് കൊള്ളയെന്ന് ഉമ്മന് ചാണ്ടി | oommen chandy against central state government for increasing fuel price\nഇന്ധനവില വര്‍ധന: ഇരട്ടി നികുതി ചുമത്തി വന് കൊള്ളയെന്ന് ഉമ്മന് ചാണ്ടി\nകേന്ദ്രസര്‍ക്കാരിന്റെ പെട്രോള് കൊള്ളയ്‌ക്കെതിരേ പ്രതിഷേധിക്കുന്ന ഇടതുസര്‍ക്കാര് ഉള്ളില് സന്തോഷിക്കുകയാണ്. പെട്രോളിയം ഉല്‍പ്പന്നങ്ങള്‍ക്ക് വില കൂടുന്നതിന് ആനുപാതികമായി സംസ്ഥാനത്തിന് അധിക നികുതി ലഭിക്കുന്നു.\nKottayam, First Published Jun 25, 2020, 11:08 AM IST\nകോട്ടയം: പെട്രോളിന് 24.69 രൂപയും ഡീസലിന് 26.10 രൂപയും മാത്രം അടിസ്ഥാന വിലയുള്ളപ്പോള് അവയ്ക്ക് യഥാക്രമം 51.55 രൂപയും 46.19 രൂപയും നികുതി ചുമത്തി കേന്ദ്ര- സംസ്ഥാന സര്‍ക്കാരുകള് വന്‍കൊള്ള നടത്തുകയാണെന്ന് കോണ്‍ഗ്രസ് പ്രവര്‍ത്തക സമിതിയംഗവും മുന് സംസ്ഥാന മുഖ്യമന്ത്രിയുമായ ഉമ്മന് ചാണ്ടി.\nപെട്രോളിയം ഉല്‍പ്പന്നങ്ങള്‍ക്ക് ഇരട്ടി നികുതി ചുമത്തുന്ന അപൂര്‍വ രാജ്യമാണ് ഇന്ത്യ. കൊവിഡ് കാലത്ത് ജനങ്ങള് വലിയ സാമ്പത്തിക പ്രതിസന്ധി നേരിടുമ്പോള് അവരെ സഹായിക്കുന്നതിനു പകരം കണ്ണില്‍ച്ചോരയില്ലാതെ പിഴിയുന്നതിനെതിരേ കോണ്‍ഗ്രസ് ജൂണ് 29ന് ദേശീയ പ്രക്ഷോഭം നടത്തും.\nഈ മാസം തുടര്‍ച്ചയായി വില വര്‍ധിപ്പിച്ച് ഡീസലിന് പത്തുരൂപയും പെട്രോളിന് എട്ടരരൂപയുമാണ് കൂട്ടിയത്. ഒരു മാസം ഇത്രയധികം വില കൂട്ടുന്നത് ചരിത്രത്തില് ഇതാദ്യമാണ്. പെട്രോള് വിലയ്ക്ക് അടുത്ത് ഡീസല് വിലയെത്തിക്കുക എന്ന ലക്ഷ്യവും കൈവരിക്കുന്നു. ദില്ലിയില് ഡീസലിന് പെട്രോളനേക്കാള് വിലയായി. ചരക്ക്-ഗതാഗത വാഹനങ്ങളെല്ലാം തന്നെ ഡീസല് അധിഷ്ഠിതമായതിനാല് ഗുരുതരമായ പ്രത്യാഘാതമാണ് കാത്തിരിക്കുന്നത്.\nകഴിഞ്ഞ ഏപ്രിലില് അസംസ്‌കൃത എണ്ണയുടെ വില ബാരലിന് 19.9 ഡോളറായി കുത്തനേ ഇടിഞ്ഞിരുന്നു. അപ്പോള് കേന്ദ്രം റോഡ് സെസും എക്‌സൈസ് തീരുവയുമായി പെട്രോളിന് 10 രൂപയും ഡീസലിന് 13 രൂപയും ഒറ്റയടിക്കു വര്‍ധിപ്പിച്ചു. അതോടെ അന്താരാഷ്ട്ര വിപണയിലെ വിലയിടിവിന്റെ പ്രയോജനം ഇന്ത്യയിലെ ജനങ്ങള്‍ക്ക് ലഭിച്ചില്ല. അന്താരാഷ്ട്ര വിപണിയില് അസംസ്‌കൃത എണ്ണയുടെ വിലയുടെ അടിസ്ഥാനത്തിലുള്ള ദൈനംദിന വില നിര്‍ണയമില്ല. അസംസ്‌കൃത എണ്ണയുടെ വില മെല്ലെ കൂടുമ്പോള് ദൈനംദിന വിലനിര്‍ണയത്തിന്റ പേരു പറഞ്ഞ് പെട്രോള്, ഡീസല് വില വന്‍തോതില് കൂട്ടുകയാണു ചെയ്യുന്നതെന്ന് ഉമ്മന് ചാണ്ടി ചൂണ്ടിക്കാട്ടി.\nയുപിഎ സര്‍ക്കാരിന്റെ കാലത്ത് 2014ല് അസംസ്‌കൃത എണ്ണയുടെ വില ബാരലിന് 112 ഡോളറായിരുന്നു. അന്ന് പെട്രോള് വില 74.33 രൂപയും ഡീസല് വില 60.77 രൂപയും. ഇപ്പോള് അസംസ്‌കൃത എണ്ണയുടെ വില 40 ഡോളര്. എന്നാല്, പെട്രോള് വില ഇപ്പോള് 80 രൂപ കടന്നു. ഡീസല് വില അതിനോട് അടുത്തെത്തി. യുപിഎ സര്‍ക്കാരിന്റെ കാലത്ത് ഒരു ലിറ്റര് പെട്രോളിന്റെ എക്‌സൈസ് നികുതി വെറും 9.48 രൂപയായിരുന്നത് ഇപ്പോള് 32.98 രൂപയാണ്. ഡീസലിന് അന്ന് 3.65 രൂപയായിരുന്നത് ഇപ്പോള് 31.83 രൂപയായി. എക്‌സൈസ് നികുതിയില് പെട്രോളിന് മൂന്നര മടങ്ങും ഡീസലിന്9മടങ്ങുമാണ് വര്‍ധന. ഇതാണ് പകല്‍ക്കൊള്ളയെന്നും ഉമ്മന് ചാണ്ടി വാര്‍ത്താ കുറിപ്പില് പറഞ്ഞു\nയുപിഎ സര്‍ക്കാരിന്റെ കാലത്ത് എക്‌സൈസ് നികുതി ഇനത്തില് ലഭിച്ചിരുന്നത് ഒരു വര്‍ഷം 77,982 കോടി രൂപയായിരുന്നു. എന്നാല് ഇപ്പോള് അത് മൂന്നു ലക്ഷം കോടി രൂപയാണ്. കേന്ദ്രസര്‍ക്കാര് കൊവിഡ് പാക്കേജായി പ്രഖ്യാപിച്ച 20 ലക്ഷം കോടിയില് ജനങ്ങള്‍ക്ക് നേരിട്ടു കിട്ടുന്നത് വെറും 3.2 ലക്ഷം കോടി രൂപയാണ്. ബാക്കിയുള്ളത് ബാങ്ക് വായ്പകളും മറ്റുമാണ്. ജനങ്ങള്‍ക്കു കൊവിഡ് ധനസഹായത്തിനാണ് പെട്രോളിയം ഉല്‍പ്പന്നങ്ങളുടെ വില കുത്തനെ കയറ്റുന്നതെന്ന് കേന്ദ്രം ന്യായീകരിക്കുമ്പോള് അവര് നല്‍കുന്ന തുക ഒരു വര്‍ഷംകൊണ്ടു തന്നെ തിരികെ കിട്ടുന്നുണ്ടെന്ന് ഉമ്മന് ചാണ്ടി ചൂണ്ടിക്കാട്ടി.\nകേന്ദ്രസര്‍ക്കാരിന്റെ പെട്രോള് കൊള്ളയ്‌ക്കെതിരേ പ്രതിഷേധിക്കുന്ന ഇടതുസര്‍ക്കാര് ഉള്ളില് സന്തോഷിക്കുകയാണ്. പെട്രോളിയം ഉല്‍പ്പന്നങ്ങള്‍ക്ക് വില കൂടുന്നതിന് ആനുപാതികമായി സംസ്ഥാനത്തിന് അധിക നികുതി ലഭിക്കുന്നു. ഇത് ഉപേക്ഷിക്കാന് പറ്റില്ലെന്ന് സംസ്ഥാന ധനമന്ത്രി വ്യക്തമാക്കുകയും ചെയ്തു. സംസ്ഥാന നികുതി നിലവില് പെട്രോളിന് 17.39 രൂപയും ഡീസലിന് 14.36 രൂപയുമാണ്. പെട്രോള്, ഡീസല് വിലവര്‍ധനവിലൂടെ സംസ്ഥാന സര്‍ക്കാര് 2052 കോടി രൂപയുടെ അധികവരുമാനം പ്രതീക്ഷിക്കുന്നു. കേന്ദ്രനികുതിക്കെതിരേ ഹാലിളകുന്നവര് വര്‍ധിപ്പിച്ച വിലയുടെ അധിക നികുതിയെങ്കിലും വേണ്ടെന്നു വയ്ക്കണമെന്ന് ഉമ്മന് ചാണ്ടി ആവശ്യപ്പെട്ടു.\nയുപിഎ സര്‍ക്കാരിന്റെ കാലത്ത് 2008ല് എണ്ണവില ബാരലിന് 150 ഡോളര് വരെ എത്തിയിട്ടുണ്ട്. 1,25,000 കോടി രൂപ സബ്‌സിഡി നല്കിയാണ് പെട്രോള് വില യുപിഎ സര്‍ക്കാര് നിയന്ത്രിച്ചത്. കഴിഞ്ഞ യുഡിഎഫ് സര്‍ക്കാരിന്റെ കാലത്ത് വില കൂടിയപ്പോള്, വര്‍ധിപ്പിച്ച വിലയുടെ നികുതി നാല് തവണ വേണ്ടെന്നു വച്ച് 619.17 കോടി രൂപയുടെ ആശ്വാസമാണ് കേരളത്തിലെ ജനങ്ങള്‍ക്കു നല്കിയതെന്ന് ഉമ്മന് ചാണ്ടി പറഞ്ഞു.\nLast Updated Jun 25, 2020, 11:08 AM IST\nഇന്ധന വില ഇന്നും കൂടി; തിരുവനന്തപുരത്ത് പെട്രോൾ വില 104ന് അടുത്ത്


ചരിത്രം കുറിച്ച് ഇന്ത്യന് താരം മീരാബായ് ചാനു\nടോക്യോ വേദിയില് ചരിത്രം കുറിച്ച് ഇന്ത്യന് താരം മീരാബായ് ചാനു. ഭാരോദ്വഹനത്തില് ഇന്ത്യ യ്ക്ക് വേണ്ടി ഒളിമ്പിക്സില് വെള്ളി നേടുന്ന ആദ്യ താരം എന്ന റെക്കോഡാണ് ചാനു സ്വന്തമാക്കി യത്. 49 കിലോ വിഭാഗത്തിലാണ് താരം ടോക്യോ ഒളിമ്പിക്സില് വെള്ളി മെഡല് നേടിയത്. 2020 ഒളിമ്പിക്സില് ഇന്ത്യയ്ക്ക് വേണ്ടി മെഡല് നേടിയ ആദ്യ താരമായ ചാനു കര്‍ണം മല്ലേശ്വരിയ്ക്ക് ശേഷം ഒളിമ്പിക്സില് ഭാരോദ്വഹനത്തില് മെഡല് നേടുന്ന താരമാണ്. കര്‍ണം മല്ലേശ്വരി വെങ്കല മെഡലാണ് നേടിയത്.\nടോക്യോ ഒളിമ്പിക്‌സില് ഇന്ത്യയുടെ ആദ്യമെഡല് നേടിയ ഭാരോദ്വഹന താരം മീരാഭായ് ചാനു വിന് രാജ്യത്തിന്റെ അഭിനന്ദന പ്രവാഹം. മീരാഭായിയുടെ വിജയം എല്ലാ ഇന്ത്യക്കാര്‍ക്കും പ്രചോദന മെന്ന് പ്രധാനമന്ത്രി നരേന്ദ്ര മോദി ട്വീറ്റ് ചെയ്തു. മീരാഭായ്‌ക്കൊപ്പമുള്ള ചിത്രം പങ്കുവെച്ചാണ് മോദി യുടെ ട്വീറ്റ്. ചാനുവിന്റെ ഈ നേട്ടം എല്ലാ ഇന്ത്യക്കാര്‍ക്കും പ്രചോദനമാണെന്നും പ്രധാനമന്ത്രി ട്വീറ്റ് ചെയ്തു.


മുഖങ്ങളുടെ പ്രശ്നം – Boolokam\nപേരുള്ളവരെയും, ഇല്ലാത്തവരെയും ‘ബാബു ‘ എന്നാണു ഈ നാട്ടുകാര് വിളിക്കുക. അങ്ങിനെ സ്വന്തമായി ഒരു പേരു പോലുമില്ലാതിരുന്ന എനിക്ക് ഇവിടെയെത്തിയപ്പോള് ഒരു പേരു കിട്ടി. ചോളപ്പൊരി പോലിരിക്കുന്ന അക്ഷരങ്ങളുടെ നാട്. ആന്ധ്രയിലെ നല്ലഗോണ്ട ജില്ലയിലെ ഒരു ഉള്‍നാടന് ഗ്രാമം. യാദഗിരിഗുട്ട.\nസായിപ്പുംമാരെയും കൊണ്ടു സ്റ്റുഡിയോയില് ഫിലിം വാങ്ങിക്കാനെത്തിയ രമ്മുഡു അണ്ണയ്യ ,ഈ സ്ഥലത്തിന്റെ ചരിത്രം അവര്‍ക്ക് വിവരിച്ചു കൊടുക്കുന്നത് ഞാന് കേട്ടു കൊണ്ടു നിന്നു. തെലുങ്കില് ‘നല്ല ‘ എന്നാല് കറുപ്പ് എന്നും, ‘ഗോണ്ട’ എന്നാല് മല എന്നും ആണ് അര്‍ത്ഥം. പിന്നീട് അയാള് ഗ്രാമപ്പെരിനു പുറകിലുള്ള ഐതിഹ്യം പറഞ്ഞു. പുരാണത്തില് മാനിന്റെ തലയുള്ള ഒരു ഋഷിവര്യന് ഉണ്ട്, ഋഷൃശൃംഗന്. അദ്ധേഹത്തിന്റെ മകനായ യാദഋഷിയുടെ പേരില് നിന്നാണ് ഈ ഗ്രാമപ്പെരുണ്ടായത്. യാദഗിരിഗുട്ട. രമ്മുഡു അണ്ണയ്യ ഋഷൃശൃംഗന്റെ കഥ പറയുന്നതു കേട്ടു കൊണ്ടു നില്‍ക്കുമ്പോള് അകത്തു ഡാര്‍ക്ക് റൂമില് നിന്നും വെങ്കിഅണ്ണന്റെ വിളി വന്നു.\n‘എടാ ബാബൂ…ഒരു കുടം വെള്ളം കൊണ്ടു വാ..’\nഒരു കുടമെടുത്ത് എരിയുന്ന വെയിലില്, അരികു കെട്ടാത്ത കിണറ്റിന് കരയിലേക്ക് ഞാന് നടന്നു. വെള്ളം കോരുമ്പോള് ദൂരെ ഞാന് കണ്ടു, നല്ലഗോണ്ടയിലെ കരിമലകള്. ഋഷൃശൃംഗന്റെ ഗുഹാ ചിത്രങ്ങള് പതിഞ്ഞ കരിമലകള്. വെയിലില് ആ പാറമലകളില് നിന്നും ആവി ഉയര്‍ന്നുകൊണ്ടിരുന്നു.\nധൃതിയില് വെള്ളം നിറച്ച്, കഥ കേള്‍ക്കാനായി തിരിച്ചു സ്റ്റുഡിയോയിലേക്ക് ഓടുമ്പോള് , പ്ലാസ്റ്റിക് കുടത്തിലെ വെള്ളം തെറിച്ച് എന്റെ കാക്കി നിക്കറും ബനിയനും നനഞ്ഞുകൊണ്ടിരുന്നു. പെട്ടെന്ന് സന്തോഷത്തോടെ ഞാനോര്‍ത്തു, ഇന്നിപ്പോള് മാറിയുടുക്കാന് വേറെ ഉടുപ്പുകള് എങ്കിലും ഉണ്ട്. തമിഴ്‌നാട്ടിലെ തന്റെ പഴയ മുതലാളിയെ തട്ടിച്ച് നോക്കിയാല് വെങ്കിയണ്ണയ്യ വളരെ നല്ലവനാണ്. പഴയ തമിഴന് മുതലാളിക്ക് നായ്‌പ്പൊരു നടത്തലായിരുന്നു പണി. മത്സരത്തില് തോറ്റ്, കടിയേറ്റു ചോരയില് കുളിച്ചു കിടക്കുന്ന നായ്ക്കളെ കുഴിച്ചിട്ട്, അവിടം വൃത്തിയാക്കണം. അതായിരുന്നു അവിടത്തെ എന്റെ പണി. പന്തയക്കാരില് നിന്നുള്ള ഒരു വീതം അറുപിശുക്കന് മുതലാളിക്ക്. ചോര കണ്ടു മടുത്തപ്പോള് അവിടം വിട്ടു.\nസ്റ്റുഡിയോയില് തിരിച്ചെത്തിയപ്പോഴേക്കും രമ്മുഡു അണ്ണയ്യ സായിപ്പുംമാരെയും കൊണ്ടു പോയിരുന്നു. വെങ്കിയണ്ണയ്യ പുറത്തു വന്നു കൌണ്ടറില് ഇരിപ്പുണ്ട്. താഴെക്കിറക്കിയ മീശയും, കടും നിറത്തിലുള്ള പൂക്കളുടെ ഷര്‍ട്ടും, സുറുമയെഴുതിയ കണ്ണുകളും ആണ് അണ്ണയ്യയ്ക്. കണ്ടാല് ഒരു സിനിമാ നടന്റെ പോലിരിക്കും.\n‘നീയിതു കൊണ്ടുപോയി അകത്തെ ബക്കറ്റില് ഒഴിച്ച് വയ്ക്ക്’. അദ്ദേഹം പറഞ്ഞു.\nഞാന് അകത്തെ ഡാര്‍ക്ക് റൂമിലേക്ക് പോയി. ഈ നാട്ടില് വെങ്കിയണ്ണയ്യക്ക് മാത്രമാണ് കമ്പ്യൂട്ടര് അറിയാവുന്നത്. അതിന്റെ ചെറിയ ഒരഹങ്കാരം പുള്ളിക്കാരനുണ്ട്. അതുസാരമില്ല. കഴിവുണ്ടായിട്ടല്ലേ?\n‘യൂണിവേഴ്‌സല് സ്റ്റുഡിയോ ആന്‍ഡ് ഫോട്ടോ വര്‍ക്‌സ് ‘.\nപിന്നെ പോരാത്തതിന് പെണ്ണും പിടക്കോഴിയും ഒന്നുമില്ല. ഒറ്റത്തടി. അദ്ധേഹത്തിന് എന്തെങ്കിലും മിണ്ടിയും പറഞ്ഞും ഒക്കെ ഇരിക്കാനാണ് എന്നെ കൂടെക്കൂട്ടിയത്. പിന്നെ ഒരു കൈ സഹായവും.. ഇപ്പൊ കാലം ഒരുപാടായി ഇവിടെ, ഇങ്ങിനെ….\n‘ചിരംജീവിയുടെ കൂടെ നിര്‍ത്തി എന്റെ ഫോട്ടോ എടുത്തു തരാമെന്നു പറഞ്ഞിട്ട് ?’ പരിഭവം പറച്ചിലും ആസ്മാ വലിവ് പോലുള്ള ചിരിയും കേട്ടപ്പോള് മനസിലായി, സീത അക്കനാണ് വന്നിരിക്കുന്നത്. അറിയാതെ ഒരു വിളി ഞാന് പ്രതീക്ഷിച്ചു നിന്നു.\n‘ബാബൂ… പോയി ഒരു സിഗരട്ട് മേടിച്ചു കൊണ്ടു വാ..’ അണ്ണയ്യ അപ്പുറത്ത് നിന്നും വിളിച്ചു പറഞ്ഞു. ആ പറഞ്ഞതിനര്‍ത്ഥം അടുത്തെങ്ങും ഈ പ്രദേശത്തേക്ക് വരരുതെന്നാണ്. വെങ്കിയണ്ണന് സിഗരട്ട് വലിക്കാറില്ല.\n‘ നിന്നെ അങ്ങോട്ടൊന്നും കാണാറേ ഇല്ലല്ലോടാ ?’\nനടന്ന്, കവലയ്ക്കടുത്തുള്ള ആല്‍ത്തറയില് ചെന്നിരുന്നു. വെയില് സ്ഫുരിക്കുന്ന മണല് വീഥികളിലൂടെ പോകുന്ന ആളുകളെ നോക്കിയിരുന്നു. ഉച്ചമയക്കത്തിലിരിക്കുന്ന കവലയിലെ കടക്കാര്. തണല് തേടി ക്കിടക്കുന്ന ചില തെരുവുനായ്ക്കളെയും കണ്ടു. അവയില് ചിലത് നല്ല ലക്ഷണമൊത്തവയും ഉണ്ട് .ശൌര്യം കൂടിയവ. ചെവി ഉയര്‍ന്നു നില്‍ക്കുന്നവയാണെങ്കില് ആദ്യം കഴുത്തിലെ കടിക്കൂ.അതാണ് നായ്ക്കളുടെ മുഖലക്ഷണം. ചിലങ്ക പോലുള്ള ശബ്ദം കേട്ടു ഞാന് തിരിഞ്ഞു നോക്കി. ആള്‍ക്കാരെ കുത്തി നിറച്ചു പോകുന്ന ഓട്ടോ റിക്ഷയില് തട്ടുപൊളിപ്പന് തെലുങ്ക് പാട്ടു വച്ചിരുന്ന ശബ്ദമായിരുന്നത്. റിക്ഷയുടെ ഇരു വശങ്ങളിലും ആള്‍ക്കാര് ചാര്‍മിനാര് സ്തൂപങ്ങള് പോലെ തൂങ്ങി നില്‍ക്കുന്നുണ്ട്. രമ്മുഡു അണ്ണയ്യയുടെ കയ്യിലെ ഒരു പുസ്തകത്തില് കണ്ടിട്ടുണ്ട് ചാര്‍മിനാറിന്റെ പടം. ഒരിക്കല് ഹൈദ്രബാദില് പോണം, ഞാനോര്‍ത്തു.\nഎന്റെ ഏറ്റവും വലിയ ആഗ്രഹം വെങ്കിയണ്ണന്റെ പോലെയാകണം എന്നാണ്. ആദ്യം കമ്പ്യൂട്ടര് പഠിക്കണം. പിന്നെ ഹൈദരാബാദില് പോണം. ജീവിതത്തില് രക്ഷപെടണം.\nഅസ്തമയമായപ്പോഴാണ് കണ്ണ് തുറന്നത്. ആല്‍ത്തറയില് കിടന്നുറങ്ങിപ്പോയി. ഞാന് വായ തുടച്ച് സ്റ്റുഡിയോയിലേക്ക് നടന്നു. അതാണ് ഞങ്ങളുടെ വീട്, അമോണിയയുടെ മണമുള്ള വീട്.\nരാത്രി ഭക്ഷണത്തിന് ശേഷം അണ്ണന് ഒരു കുളിയുണ്ട്. കിണറ്റിലെ വെള്ളത്തിന് ചൂട് ആറിയിട്ടുണ്ടാവില്ല. അതിനുശേശംമാണ് അദ്ദേഹം കമ്പ്യൂട്ടറിലെ പണികള്‍ക്കിരിക്കുന്നത്. കമ്പ്യൂട്ടര് പഠിക്കാനായി എന്നും ഞാന് പുറകില് ചെന്നു നില്ക്കും. വരയില് താല്‍പ്പര്യമുള്ളത് കൊണ്ട് കുറെയൊക്കെ പെട്ടെന്ന് പഠിച്ചു. രാത്രിയില് ഫോട്ടോ ശരിയാക്കി കൊണ്ടിരിക്കുമ്പോള് അണ്ണയ്യ പറഞ്ഞു,\n‘ഇന്നലെ നമ്മള് ശരിയാക്കി കൊടുത്ത ഫോട്ടോയിലെ ശവത്തിന്റെ മോന്ത മെലിഞ്ഞു പോയെന്നും പറഞ്ഞ് അയാളുടെ മോന് എന്നെ വഴിക്ക് വച്ചു കണ്ടപ്പോള് തല്ലാന് വന്നു. ‘\n‘ശരിക്കും ഒരാള്‍ക്ക് രണ്ടുതരം ബന്ധങ്ങളെ ഒള്ളു. ഒന്നു മുന്‍ഗാമി, രണ്ടു പിന്‍ഗാമി, അല്ലെ?’ ആ വാക്കുകളില് നിന്ന് ആരുമില്ല എന്ന ബോധം അദ്ധേഹത്തെ അലട്ടുന്നതായി തോന്നി.\n‘അണ്ണനൊരു വിവാഹം കഴിച്ചു കൂടെ?”\n‘വേണം.’ എന്നെ ഒഴിവാക്കാന് അദ്ദേഹം പറഞ്ഞപോലെ തോന്നി.\n‘നാളെ ഹൈദ്രബാദില് പോയി ചില സാധനങ്ങള് മേടിക്കണം.ഞാന് രാവിലെ പോകും. നീ ഇവിടെ തന്നെ വേണം, എങ്ങും കറങ്ങി നടക്കരുത്. പോയി കിടന്നോ എന്നാ… ഞാനുറങ്ങുമ്പോ വൈകും…’\nകിടക്കാനായി പോകുമ്പോള് ഇരുട്ടത്തിരുന്നു ജോലി ചെയ്യുന്ന അണ്ണനെ ഞാനൊന്നു നോക്കി. മൃതദേഹങ്ങള്‍ക്ക് ജീവന് കൊടുക്കുന്ന ഒരാള് ശ്മശാനത്തില് ഒറ്റയ്ക്ക് ഇരിക്കുന്ന പോലെ തോന്നി. ചൂടുറങ്ങുന്ന തറയില് ഞാന് പായ വിരിച്ചു. ഭാവിയിലെ ഹൈദരാബാദ് യാത്രയെക്കുറിച്ചാലോചിച്ച് എപ്പോഴോ ഉറങ്ങി.\n” വെങ്കി കയറിയ ഓട്ടോ ബസ്സിലിടിച്ച് മറിഞ്ഞു. അയാള് വശം ചേര്‍ന്ന് നില്‍ക്കുകയായിരുന്നു. വെങ്കി ഓട്ടോയ്ക്ക് അടിയില് പെട്ടുപോയി. ഒട്ടോയിലുണ്ടായിരുന്ന എല്ലാവരെയും ആശുപത്രിയിലേക്ക് കൊണ്ടുപോയിട്ടുണ്ട്.’\n‘ഭാരതിലേക്കാ എലാവരെയും കൊണ്ടുപോയിരിക്കുന്നത്’.\nഗുരുതരമായി പരുക്കേറ്റ നാലുപേര്. മൊത്തം പന്ത്രണ്ടു പേരുണ്ടായിരുന്നു റിക്ഷയില്. ആശുപത്രിക്ക് പുറത്തെ ആള്‍ക്കാരുടെ സംസാരത്തില് നിന്നറിഞ്ഞു. വെങ്കി അണ്ണയ്യക്കു എന്തെങ്കിലും പറ്റിയോ എന്നറിയാന് ആശുപത്രിയിലൂടെ ഞാന് ഓടി നടന്നു. എന്നെ സ്‌നേഹത്തോടെ നോക്കിയിട്ടുള്ള, അല്ലെങ്കില് ഈ ലോകത്ത് എന്റെ ഒരേ ഒരു ബന്ധു… അങ്ങിനെയുള്ള ഒരാളാണ് ഇവിടെ മരണവുമായി മല്ലിടുന്നത്. എന്റെ കണ്ണുകള് നിറഞ്ഞൊഴുകി.\nഎന്റെ ചിന്തകള് ഭ്രമണപഥം വിട്ടോടിയ നിമിഷങ്ങള്…..\nഭാഗ്യം….. എല്ലാവരുടെയും ഭാഗ്യം.\nനാലു മാസമെടുത്തു അണ്ണന്റെ മുഖത്തെ കെട്ടഴിച്ച് എല്ലാം നേരെയാവാന്. ആശുപത്രിയില് ഞാനായിരുന്നു കൂടെ. വെങ്കിയണ്ണന്റെ തലയാണ് വണ്ടിക്കടിയില്‍പ്പെട്ടത്. താടിയെല്ലിനായിരുന്നു ഒടിവ്. ആറ് ഒടിവുകള്. ഇപ്പോള് ചുണ്ടുകള് രണ്ടായി മുറിഞ്ഞു കൊടിയിരിക്കുന്നു. മുറിവ് പറ്റിയ സ്ഥലത്തു മീശ മുളക്കില്ല, അതിനാല് മുറിച്ചുണ്ടുകള് വ്യക്തമായി കാണാം. അദ്ധേഹത്തിന് ഇപ്പോള് മണങ്ങള് ഒന്നും കിട്ടില്ല. അപകടത്തില് ഞരമ്പുകള്‍ക്ക് എന്തോ തകരാറു പറ്റി എന്നാണ്,ഡോക്ടര്‍മാര് പറഞ്ഞത്.\nഇപ്പോള് കയ്യിലെ ഒടിവും മറ്റും നേരെയായിരിക്കുന്നു. അണ്ണന് ചെറുതായി ജോലികള് ചെയ്തു തുടങ്ങിയിരിക്കുന്നു. ഇതുവരെ ഞാനാണ് സ്റ്റുഡിയോയിലെ ജോലികള് നോക്കിയിരുന്നത്. ഒരുമാതിരി സ്റ്റുഡിയോ ജോലികള് എല്ലാം ഞാന് പഠിച്ചു. അദ്ദേഹം ഈ കഴിഞ്ഞ ആറുമാസവും എന്നെ അല്ലാതെ വേറെ ആരെയും കാണാന് കൂട്ടാക്കിയിട്ടില്ല. ഒരിക്കല് കാണാന് വന്ന സീത അക്കനെപ്പോലും കാണാന് കൂട്ടാക്കാതെ തിരിച്ചയച്ചു. അണ്ണയ്യക്കു എപ്പോഴും വിഷാദഭാവമാണ് മുഖത്ത്. വല്ലപ്പോഴും ഭക്ഷണം കൊടുക്കുമ്പോള് എന്നെ നോക്കി പുഞ്ചിരിക്കും. മുറിചുണ്ടോടെ പുഞ്ചിരിക്കുന്ന അദ്ധേഹത്തിന്റെ ആ മുഖത്തേക്ക് ഞാന് നോക്കാറില്ല. എന്റെ അണ്ണയ്യ… എന്റെ നായകനാണീ ഇരിക്കുന്നതെന്ന് ഞാന് വിശ്വസിച്ചിട്ടില്ല. വിശ്വസിക്കുകയുമില്ല.\nഒരു ദിവസം രാത്രി അണ്ണയ്യ, അദ്ധേഹത്തിന്റെ ഒരു പഴയ ഫോട്ടോ എടുത്ത് കമ്പ്യൂട്ടറില് മിനുക്കു പണികള് നടത്തിക്കൊണ്ടിരിക്കുന്നത് കണ്ടു. ആ കാഴ്ച കണ്ടു നില്കാനുള്ള മനക്കട്ടിയില്ലാതിരുന്നത് കൊണ്ട് ഞാന് പോയിക്കിടന്നു. തറയില് നിന്നുള്ള ചൂട് എന്റെ മനസ്സിലേക്കിറങ്ങുന്ന പോലെ തോന്നി. എന്റെ സ്വപ്നങ്ങളില് നിന്നും ഒരു ഹൈദ്രാബാദ് യാത്ര മാഞ്ഞു തുടങ്ങിയിരിക്കുന്നു.\nഇനിയിവിടെ….ഇവിടെ മതി. ഈ യാദഗിരിഗുട്ടയില്….അണ്ണനോപ്പം.\nപക്ഷെ പിറ്റേന്ന് രാവിലെ മുതല് വെങ്കിഅണ്ണയ്യയെ ആരും കണ്ടിട്ടില്ല. എവിടെ പോയെന്ന് ആര്‍ക്കും അറിയില്ല. പകല് മുഴുവന് പലയിടത്തും ഞാന് അന്വേഷിച്ചു നടന്നു. കണ്ടവരായി ആരുമില്ല.\nഒടുവില് തളര്‍ന്നു വീട്ടിലെത്തിയ ഞാന് ആ കാഴ്ച കണ്ടു. തലേന്ന് രാത്രി അദ്ദേഹം കമ്പ്യൂട്ടറില് ശരിയാക്കിയ ഫോട്ടോ. മാനിന്റെ മുഖമുള്ള, വര്‍ണ്ണ പൂക്കള് വിരിയുന്ന ഷര്‍ട്ട് ഇട്ടിരിക്കുന്ന ഒരാളുടെ ചിത്രം. എന്റെ ചെവികള് കൊട്ടിയടഞ്ഞു മൂളാന് തുടങ്ങി.\nഒരാള്‍ക്ക് രണ്ടു തരം ബന്ധങ്ങളെ ഒള്ളു. ഒന്നു മുന്‍ഗാമി, രണ്ടു പിന്‍ഗാമി….\nനീയറിയുക… നീയാണെന്റെ പിന്‍ഗാമി.’


264 പേര് നിരീക്ഷണ കാലം പൂര്‍ത്തിയാക്കി | Wayanad Vision\n264 പേര് നിരീക്ഷണ കാലം പൂര്‍ത്തിയാക്കി\nBy NEWS DESK\t On Jun 16, 2020\nചൊവ്വാഴ്ച്ച പുതുതായി നിരീക്ഷണത്തിലായ 266 പേര് ഉള്‍പ്പെടെ നിലവില് 3421 പേര് നിരീക്ഷണത്തിലുണ്ട്. ഇതില് 30 പേര് മാനന്തവാടി ജില്ലാ ആശുപത്രിയില് നിരീക്ഷണ ത്തിലാണ്. അതേസമയം ചൊവ്വാഴ്ച്ച 264 പേര് നിരീക്ഷണകാലം പൂര്‍ത്തിയാക്കിയിട്ടുണ്ട്.\nജില്ലയില് നിന്നും ഇതുവരെ പരിശോധനയ്ക്ക് അയച്ച 2577 ആളുകളുടെ സാമ്പിളുകളില് 2162 ആളുകളുടെ ഫലം ലഭിച്ചതില് 2122 നെഗറ്റീവാണ്. 410 സാമ്പിളുകളുടെ ഫലം ലഭിക്കാനുണ്ട്. സാമൂഹ്യ വ്യാപനം നടന്നിട്ടുണ്ടോ എന്ന് പരിശോധിക്കുന്നതിന്റെ ഭാഗമായി ജില്ലയില് നിന്നും ആകെ 3449 സാമ്പിളുകള് പരിശോധനയ്ക്കായി അയച്ചിട്ടുണ്ട് .ഇതില് ഫലം ലഭിച്ച 2788 ല് 2771 നെഗറ്റീവാണ്. 661 സാമ്പിളുകളുടെ ഫലം ലഭിക്കാനുണ്ട്. ജില്ലാ മാനസികാരോഗ്യ പരിപാടിയുടെ നേതൃത്വത്തില് നിരീക്ഷണത്തില് കഴിയുന്ന 229 പേര്‍ക്ക് കൗണ്‍സലിംഗും നല്‍കി.\nമാനന്തവാടി കൂടുതല് ഹരിതാഭമാകും വിപുലീകരണ പ്രവര്‍ത്തികള് തുടങ്ങി\nഭൂമി കയ്യേറി നിര്‍മ്മിച്ച കെട്ടിടം റവന്യുവകുപ്പ്…\nനാമനിര്‍ദേശപത്രിക സമര്‍പ്പണം അവസാനിച്ചു; സംസ്ഥാനത്താകെ…\nവൈത്തിരിയില് കച്ചവട സ്ഥാപനങ്ങള് രണ്ട് ദിവസംഅടച്ചിടണം\nകുട്ടികള്‍ക്ക് വാക്‌സിന് നല്‍കാന് കേരളം…\nനഗരസൗന്ദര്യവല്‍ക്കരണത്തിന് ഊന്നല് നല്‍കി കല്‍പ്പറ്റ…\nകാര്‍മ്മല് സ്‌കൂള് വാര്‍ഷികദിനം ആഘോഷിച്ചു\nഭവനത്തിന്റെ താക്കോല് കൈമാറി.\nകണ്ണൂര് സര്‍വകലാശാല സിന്‍ഡിക്കേറ്റംഗമായി ഡോ.പി.കെ. പ്രസാദ്…


ഗുജറാത്തില് ബിജെപിയുടെ ചങ്കിടിപ്പ് കൂടുന്നു; പലയിടത്തും പാര്‍ട്ടിക്കെതിരെ സമാനതകളില്ലാത്ത പ്രതിഷേധം: വീഡിയോ - ഇ വാർത്ത | evartha\nഗുജറാത്തില് ബിജെപിയുടെ ചങ്കിടിപ്പ് കൂടുന്നു; പലയിടത്തും പാര്‍ട്ടിക്കെതിരെ സമാനതകളില്ലാത്ത പ്രതിഷേധം: വീഡിയോ\nഗുജറാത്തില് നാളെ ആദ്യ ഘട്ട തെരഞ്ഞെടുപ്പ് നടക്കാനിരിക്കെ ബിജെപിക്ക് തിരിച്ചടിയായി പ്രതിഷേധങ്ങള്. രത്‌ന വ്യാപാരികളും തൊഴിലാളികളും സൂറത്തിലെ ബിജെപി സ്ഥാനാര്‍ഥി കാന്തി ബലാറിനെതിരെ പ്രചരണ റാലിയില് മുദ്രാവാക്യം വിളിച്ചത് വലിയ വാര്‍ത്തയായിരുന്നു.\nഇതിനു പിറകെയാണ് മോദിയുടെ റാലിക്ക് മുന്നോടിയായി നടത്തിയ പ്രവര്‍ത്തകരുടെ റോഡ് ഷോയ്ക്കിടെ ബിജെപി പ്രവര്‍ത്തകരെ ആള്‍ക്കൂട്ടം കൈകാര്യം ചെയ്ത ദൃശ്യങ്ങളും പുറത്തുവരുന്നത്. ദലിത് നേതാവ് ജിഗ്‌നേഷ് മേവാനിയാണ് ഈ വീഡിയോ ട്വിറ്ററില് പങ്കുവെച്ചത്.\nറോഡ് നിറഞ്ഞ് തടിച്ചുകൂടിയ ജനക്കൂട്ടത്തിന് ഇടയിലൂടെ ബൈക്കുകളില് കടന്നുപോകുകയായിരുന്ന ബിജെപി പ്രവര്‍ത്തകരെ തടഞ്ഞുനിര്‍ത്തി ഇവരുടെ കയ്യില് നിന്ന് കാവിക്കൊടികള് പിടിച്ചുവാങ്ങുന്നതും തലയിലെ താമര ചിഹ്നം പതിപ്പിച്ച തൊപ്പികള് വലിച്ചെറിയുന്നതുമാണ് ദൃശ്യങ്ങളിലുള്ളത്.\nനേരത്തെ മഹിധാര്‍പുര രത്‌ന വ്യാപാര മാര്‍ക്കറ്റിന് സമീപം നടന്ന പ്രചരണ റാലിക്ക് നേരെയാണ് പ്രതിഷേധം ഉയര്‍ന്നത്. രത്‌ന വ്യാപാരികളും തൊഴിലാളികളും ബിജെപി സ്ഥാനാര്‍ഥി കാന്തിയുടെ പ്രചരണ റാലിക്കിടെ ബിജെപിക്കെതിരെ മുദ്രാവാക്യം വിളിച്ചെത്തിയതോടെയാണ് സംഭവങ്ങളുടെ തുടക്കം.\nമാര്‍ക്കറ്റിന് സമീപം കെട്ടിവച്ചിരുന്ന കാവിക്കൊടികള് പ്രതിഷേധക്കാരില് ചിലര് കീറിയെറിഞ്ഞു. സ്ഥാനാര്‍ഥിയുടെ പോസ്റ്ററുകളും നശിപ്പിച്ചു. ബിജെപി സ്ഥാനാര്‍ഥി ചിത്രത്തില് പോലുമുണ്ടാകില്ലെന്ന് വ്യാപാരികള് പറഞ്ഞു. ഇതിനിടെയാണ് പട്ടേല് വിഭാഗക്കാരായ വ്യാപാരികള് കോണ്‍ഗ്രസിന് ജയ് വിളികള് മുഴക്കി പ്രചരണം തടസപ്പെടുത്താന് ശ്രമിച്ചത്.


കള്ളംപറഞ്ഞ് യുവാവിനെ ജയിലിലാക്കിയ യുവതിക്ക് ഒടുവില് പണികിട്ടി\nLondon, First Published Dec 8, 2016, 8:25 AM IST\nലണ്ടന്: നിരപരാധിയായ യുവാവിനെ കള്ളം പറഞ്ഞ് ജയിലിലാക്കുവാന് ശ്രമിച്ച യുവതിക്ക് ഒരു വര്‍ഷം തടവ്ശിക്ഷ. ഹെയ്‌ലി കാര്‍ട്ടേഴ്‌സ് എന്ന 23 കാരിയെ ആണ് ലണ്ടനിലെ കോടതി ശിക്ഷിച്ചതെന്ന് ഡെയ്വി മെയില് റിപ്പോര്‍ട്ട് ചെയ്യുന്നു.\nസംഭവം ഇങ്ങനെ, കഴിഞ്ഞ ന്യൂ ഇയര് ദിവസം തന്‍റെ വീഡിയോ ദൃശ്യങ്ങള് അനാവശ്യമായി ചിത്രീകരിച്ചെന്നാണ് യുവതി പോലീസില് പരാതി നല്‍കിയിരുന്നത്. തുടര്‍ന്ന് യുവാവിനെ പോലീസ് അറസ്റ്റ് ചെയ്ത് കുറച്ച് കാലം തടവിലിട്ടിരുന്നു. എന്നാല് കേസ് കോടതിയിലെത്തിയപ്പോള് സംഭവത്തിന് ദൃക്‌സാക്ഷികള് ആരും തന്നെ ഉണ്ടായിരുന്നില്ലെന്ന് തെളിഞ്ഞു.\nകാര്‍ട്ടേഴ്‌സിന്റെ പരാതി കള്ളമാണെന്നും അത്തരത്തില് ഒരു വീഡിയോ യുവാവ് എടുത്തിട്ടില്ലെന്നും തെളിയിക്കാന് യുവാവിന്‍റെ വക്കീലിന് കോടതിയില് സാധിച്ചു. തുടര്‍ന്ന് പരാതി കെട്ടിച്ചമച്ചതാണെന്ന് മനസ്സിലായ കോടതി കാര്‍ട്ടേഴ്‌സിന് ഒരു വര്‍ഷത്തെ തടവുശിക്ഷ വിധിക്കുകയായിരുന്നു.


ഒന്നിലധികം വാട്ട്‌സാപ്പ് അക്കൗണ്ടുകള് എങ്ങനെ ഡെസ്‌ക്‌ടോപ്പില് ഒരേ സമയം ഉപയോഗിക്കാം? | Method to use multiple WhatsApp accounts on desktop - Malayalam Gizbot\nഫേസ്ബുക്ക് ഉടമസ്ഥതയിലുളള വാട്ട്‌സാപ്പ് ലേകത്തിലെ ഏറ്റവും വലിയ പ്രശസ്ഥമായ മെസേജിംഗ് ആപ്പാണ്. 1.5 ബില്ല്യന് ഉപയോക്താക്കളാണ് വാട്ട്‌സാപ്പില് ഇപ്പോഴുളളത്.\nകമ്പനിയുടെ റിപ്പോര്‍ട്ടു പ്രകാരം ദിവസേന 60 മില്ല്യന് സന്ദേശങ്ങളാണ് വാട്ട്‌സാപ്പില് എത്തുന്നത്. 2014ല് ആണ് സോഷ്യല് നെറ്റ്‌വര്‍ക്കിംഗ് ഭീമന് ഫേസ്ബുക്ക്, വാട്ട്‌സാപ്പിനെ ഏറ്റെടുത്തത്. അതിനു ശേഷം അനേകം അപ്‌ഡേറ്റുകള് വാട്ട്‌സാപ്പില് എത്തുകയും കൂടുതല് വരുമാനം സൃഷ്ടിക്കുകയും ചെയ്തു. വാട്ട്‌സാപ്പ് വെബ് എന്ന വേര്‍ഷനും കമ്പനി അവതരിപ്പിച്ചു. ഇതിലൂടെ നിങ്ങള്‍ക്ക് വാട്ട്‌സാപ്പ് അക്കൗണ്ട് പിസിയിലും ഉപയോഗിക്കാം.\nഇന്ന് ഒരു വ്യക്തിക്ക് ഒന്നിലധികം വാട്ട്‌സാപ്പ് അക്കൗണ്ട് ഉണ്ട്. ഇവ രണ്ടും വളരെ എളുപ്പത്തില് തന്നെ നിങ്ങളുടെ സ്മാര്‍ട്ട്‌ഫോണുകളില് ഒരേ സമയം ഉപയോഗിക്കാന് കഴിയും. എന്നാല് പിസിയില് ഇതു പോലെ ചെയ്യാന് കഴിയുമോ എന്നതിനെ കുറിച്ച നിങ്ങള് ചിന്തിച്ചിട്ടുണ്ടോ? അതേ, വളരെ ലളിതമായ ടിപ്‌സിലൂടെ തന്നെ ഇത് ചെയ്യാം.\nവാട്ട്‌സാപ്പ് വെബ് ആക്‌സസ് ചെയ്യണമെങ്കില് നിങ്ങളുടെ സ്മാര്‍ട്ട്‌ഫോണില് വാട്ട്‌സാപ്പ് അക്കൗണ്ട് ഉണ്ടായിരിക്കണം, ഒപ്പം ഈ രണ്ട് ഉപകരണങ്ങളിലും ഇന്റര്‍നെറ്റ് കണക്ഷനും ഉണ്ടായിരിക്കണം. ഇതു കൂടാത വെബ് ബ്രൗസറിന്റെ അപ്‌ഡേറ്റ് വേര്‍ഷനും ഉണ്ടായിരിക്കണം.\nഇത്രയും ഉണ്ടെന്നു ഉറപ്പു വന്നാല് ഇനി താഴെ പറയുന്ന ഘട്ടങ്ങള് പാലിക്കാം.\n1. ആദ്യം നിങ്ങളുടെ വെബ് ബ്രൗസറിലും സ്മാര്‍ട്ട് ഫോണ്/ടാബ്ലറ്റിലും http://web.whatsapp.com തുറക്കുക.\n2. ഇതു ചെയ്തു കഴിഞ്ഞാല് വാട്ട്‌സാപ്പ് അക്കൗണ്ട് ഉപയോഗിക്കാനായി സ്‌ക്രീനില് കാണുന്ന QR കോഡ് നിങ്ങളുടെ ടാബ്ലറ്റ് അല്ലെങ്കില് സ്മാര്‍ട്ട്‌ഫോണ് ഉപയോഗിച്ച് സ്‌കാന് ചെയ്യുക.\n3. ഇനി ഒരേ ബ്രൗസറില് വ്യത്യസ്ഥ വാട്ട്‌സാപ്പ് അക്കൗണ്ട് ഉപയോഗിക്കണമെങ്കില് ഒരു പുതിയ ടാബ് തുറക്കണം.\n4. ഇനി ഈ ലിങ്ക് ടാബില് പേസ്റ്റ് ചെയ്യുക (http://dyn.web.whatsapp.com). അതിനു ശേഷം എന്റര് ക്ലിക്ക് ചെയ്യുക.\n5. ഒരിക്കല് ഇതു ചെയ്തു കഴിഞ്ഞാല് അതേ സ്‌ക്രീന് QR കോഡോടു കൂടി വീണ്ടും കാണും.\n6. ഇനി വീണ്ടും നിങ്ങളുടെ മറ്റ് വാട്ട്‌സാപ്പ് അക്കൗണ്ട് ഉപയോഗിച്ച് ഈ QR കോഡ് സ്‌കാന് ചെയ്യുക. ഇത്രയും ചെയ്തു കഴിഞ്ഞാല് രണ്ടാമത്തെ വാട്ട്‌സാപ്പ് അക്കൗണ്ടും നിങ്ങള്‍ക്ക് ഉപയോഗിക്കാം.\nMethod to use multiple WhatsApp accounts on desktop


ലോക എയ്ഡ്‌സ് ദിനം; ജില്ലയിൽ വിവിധ പരിപാടികൾ – PRD Live\nലോക എയ്ഡ്‌സ് ദിനം; ജില്ലയിൽ വിവിധ പരിപാടികൾ\nHome /ജില്ലാ വാർത്തകൾ/തിരുവനന്തപുരം/ലോക എയ്ഡ്‌സ് ദിനം; ജില്ലയിൽ വിവിധ പരിപാടികൾ\nതിരുവനന്തപുരം: ലോക എയ്ഡ്‌സ് ദിനം ഡിസംബർ ഒന്നിന് ജില്ലയിൽ സമുചിതമായി ആചരിക്കാൻ കളക്ടറേറ്റിൽ ചേർന്ന ജില്ലാതല ആസൂത്രണ കമ്മിറ്റി യോഗം തീരുമാനിച്ചു. നവംബർ 30 ന് തിരുവനന്തപുരം സെൻട്രൽ റയിൽവേ സ്റ്റേഷനിൽ വൈകിട്ട് ആറിന് മെഴുകുതിരി തെളിക്കും. ജില്ലാ മെഡിക്കൽ ഓഫീസ്, സെൻട്രൽ റയിൽവേ സുരക്ഷ പദ്ധതി തുടങ്ങിയവയുടെ നേതൃത്വത്തിൽ നടക്കുന്ന പരിപാടി മേയർ വി.കെ. പ്രശാന്ത് ഉദ്ഘാടനം ചെയ്യും. ഡിസംബർ ഒന്നിന് രാവിലെ 8.30 ന് കനകക്കുന്നിൽ നിന്നും യൂണിവേഴസിറ്റി കോളജ് വരെ റാലിയുമുണ്ടാകും. റാലിയിൽ മികച്ച പ്രകടനം കാഴ്ച വയ്ക്കുന്ന ടീമുകൾക്ക് സർട്ടിഫിക്കറ്റ് നൽകാനും യോഗം തീരുമാനിച്ചു. സ്റ്റുഡൻസ് പോലീസ് കേഡറ്റുകൾ, നഴ്‌സിംഗ് വിദ്യാർഥികൾ, എൻ.എസ്.എസ്, എൻ.സി.സി കേഡറ്റുകൾ തുടങ്ങിയവർ റാലിയിൽ അണിനിരക്കും.\nഎയ്ഡ്‌സിനെക്കുറിച്ച് പൊതുജനങ്ങൾക്കിടയിൽ ശക്തമായ ബോധവത്ക്കരണ പരിപാടികളും സംഘടിപ്പിക്കും. അഡീ. ജില്ലാ മജിസ്‌ട്രേറ്റ് വി.ആർ. വിനോദിന്റെ അധ്യക്ഷതയിൽ ചേർന്ന യോഗത്തിൽ എൻ.എച്ച്.എം. ജില്ലാ പ്രോഗ്രാം മാനേജർ ഡോ. അരുൺ, ജില്ലാ എയ്ഡ്‌സ് കൺട്രോൾ ഓഫീസർ ഡോ. സിന്ധു, വിവിധ എയ്ഡ്‌സ് സുരക്ഷാ പ്രോജക്ട് അംഗങ്ങൾ, എസ്.പി.സി, എൻ.സി.സി, എൻ.എസ്.എസ്. പ്രതിനിധികൾ ആരോഗ്യ വകുപ്പിലെ വിവിധ ഉദ്യോഗസ്ഥർ തുടങ്ങിയവർ യോഗത്തിൽ പങ്കെടുത്തു.


മലയാളി പെന്തക്കോസ്‌ത് കോണ്‍ഫ്രന്‍സ് പ്രമോഷണല് മീറ്റീംഗുകള് വന് വിജയം | USA Malayalam News Paper\nമലയാളി പെന്തക്കോസ്‌ത് കോണ്‍ഫ്രന്‍സ് പ്രമോഷണല് മീറ്റീംഗുകള് വന് വിജയം\nStory Dated: Friday, May 09, 2014 10:26 hrs UTC\nന്യുയോര്‍ക്ക്: നോര്‍ത്ത് അമേരിക്കയിലും കാനഡയിലുമുള്ള മലയാളി പെന്തക്കോസ്‌ത് വിശ്വാസികളുടെ ആത്മീയ സമ്മേളനമായ മലയാളി പെന്തക്കോസ്‌ത് കോണ്‍ഫ്രന്‍സ് (പി.സി.എന്.എ.കെ) 32-മത് മഹാസമ്മേളനത്തിന്റെ ഒരുക്കങ്ങള് പുരോഗമിച്ചുവരുന്നു. 2014 ജൂലൈ3മുതല്6വരെ മിഷിഗണ് ലാന്‍സിംഗ് കണ്‍വന്‍ഷന് സെന്ററില് വെച്ച് നടത്തപ്പെടുന്ന മഹാസമ്മേളനത്തിന്റെ പ്രമോഷണല് മീറ്റീംഗുകള് അമേരിക്കയിലെ വിവിധ പട്ടണങ്ങളില് വിജയകരമായി മുന്നേറുന്നു. പ്രമൂഖ പട്ടണങ്ങളിലെല്ലാം കോണ്‍ഫ്രന്‍സിന്റെ പ്രമോഷണല് മീറ്റീംഗുകള് നടത്തി. മെയ് 4നു ന്യുയോര്‍ക്കില് എല്‍മണ്ടിലുള്ള ഫസ്‌റ്റ് ചര്‍ച്ച് ഓഫ് ഗോഡ് സഭയില് വെച്ച് പ്രമോഷണല് യോഗം നടത്തപ്പെട്ടു.\nയോഗത്തില് പാസ്‌റ്റര് ബാബു തോമസ് അദ്ധ്യക്ഷത വഹിച്ചു. വിവിധ സഭാവിഭാഗങ്ങളില് നിന്നും ശുശ്രൂഷകന്മാരും വിശ്വാസികളുമായി നിരവധിയാളുകള് പങ്കെടുത്തു. കോണ്‍ഫ്രന്‍സില് പങ്കെടുക്കുവാന് നിരവധി പേര് രജിസ്റ്റര് ചെയ്‌തു. കോണ്‍ഫ്രന്‍സിന്റെ വന് വിജയത്തിനായി തങ്ങളാല് കഴിയുന്നതെല്ലാം ചെയ്യാമെന്ന് സഭാശുശ്രൂഷകരും ദൈവമക്കളും ഉറപ്പ് നല്‍ജിയിട്ടുള്ളതായി കോണ്‍ഫ്രന്‍സിന്റെ എക്‌സിക്യൂട്ടിവ് അംഗങ്ങള് അറിയിച്ചു. സുപ്രസിദ്ധ അനുഗ്രഹിത ആത്മീയ പ്രഭാഷകരായ ടോണി ബാരറ്റ്, നേതന് മോറീസ്, ഡോ.കെ.മുരളീധര്, റവ.റ്റി.ഡി ബാബു, റവ.ജോ കുര്യന് എന്നിവര് മുഖ്യപ്രാസംഗികരായി പങ്കെടുക്കും. വിവിധ പെന്തക്കോസ്‌ത് സഭാവിഭാഗങ്ങളുടെ ചുമതല വഹിക്കുന്ന സുവിശേഷ പ്രഭാഷകരും ഭാരവാഹികളും, അമേരിക്കയിലും, ക്യാനഡയിലുമുള്ള ശുശ്രൂഷകന്മാരും പ്രോഗ്രാമുജള്‍ക്ക് നേത്രുത്വം നല്‍കും.\n`യഹോവേ ഞങ്ങളെ നിങ്കലേക്ക് മടക്കിവരുത്തണമേ' എന്നുള്ളതാണ് 32-മത് കോണ്‍ഫ്രന്‍സിന്റെ ചിന്താവിഷയം. കോണ്‍ഫ്രന്‍സിന്റെ അനുഗ്രഹത്തിനായി നാഷണല് കണ്‍വീനര് ഡോ: രാജന് ജോര്‍ജ്, സെക്രട്ടറി ജോമോന് വര്‍ഗീസ്, ട്രഷറാര് പി.ജി. വര്‍ഗീസ്, യൂത്ത് കോര്‍ഡിനേറ്റര് പാസ്‌റ്റര് ജെയിം ജോണ് എന്നിവരോടൊപ്പം നാഷണല്, ലോക്കല് കമ്മറ്റിയിലുള്ളവരും പ്രവര്‍ത്തിച്ചുവരുന്നു. കോണ്‍ഫ്രന്‍സില് സംബന്ധിക്കുവാന് താല്‍പര്യപ്പെടുന്നവര് എത്രയുംവേഗം രജിസ്‌റ്റര് ചെയ്‌ത് താമസസൗജര്യവും മറ്റും ഉറപ്പുവരുത്തേണ്ടതാണെന്നും, വെബ്‌സൈറ്റിലും പാട്ടുപുസ്‌തകത്തിലും, സഭകളുടെയോ, സ്‌ഥാപനങ്ങളുടെയോ, മറ്റ് പ്രസ്‌ഥാനങ്ങളുടെയോ പരസ്യം നല്‍കുവാന് ആഗ്രഹിക്കുന്നവര് എത്രയും വേഗം ചുമതലക്കാരുമായുമായി ബന്ധപ്പെടെണമെന്നും ഭാരവാഹികള് അറിയിച്ചു. PCNAK2014.COM എന്ന വെബ്‌സൈറ്റില് നിന്നും കൂടുതല് വിവരങ്ങള് അറിയുവാന് ഇടയാകും.


ടിപ്പുവിനെതിരെ പടനയിച്ച വീരപഴശ്ശി, കെ.കെ.ശൈലജയുടെ പോസ്റ്റിനെ അധിക്ഷേപിച്ച് സൈബറാക്രമണം - Pravasishabdam\nHome News Kerala ടിപ്പുവിനെതിരെ പടനയിച്ച വീരപഴശ്ശി, കെ.കെ.ശൈലജയുടെ പോസ്റ്റിനെ അധിക്ഷേപിച്ച് സൈബറാക്രമണം\nകൊച്ചി : ടിപ്പുവിനെതിരെ പടനയിച്ച പഴശ്ശിരാജയുടെ രക്തസാക്ഷി ദിനത്തില് ഫേസ്ബുക്ക് പോസ്റ്റിട്ട മുന് മന്ത്രി കെ.കെ ശൈലജയ്ക്ക് നേരെ സൈബര് ആക്രമണം.\nപഴശ്ശിയുടെ 217 -ാമത് രക്തസാക്ഷിത്വ ദിനത്തോടനുബന്ധിച്ചായിരുന്നു ശൈലജ ടീച്ചറുടെ ഫേസ്ബുക്ക് പോസ്റ്റ് . 216 വര്‍ഷങ്ങള്‍ക്ക് മുമ്ബ് 1805 നവംബര് 30നാണ് വീര കേരള വര്‍മ പഴശ്ശി രാജാവ് ബ്രിട്ടീഷ് സാമ്രാജ്യത്വ പടയാളികളോട് ഏറ്റുമുട്ടി രക്തസാക്ഷിത്വം വരിച്ചത്. വയനാട്ടിലെ പുല്‍പ്പള്ളി കാടുകള്‍ക്കടുത്ത് കങ്കാറാ പുഴയുടെ കരയില്‍വച്ചാണ് പഴശ്ശി വെടിയേറ്റ് കൊല്ലപ്പെടുന്നത് – ഇതുമായി ബന്ധപ്പെട്ടാണ് കെ കെ ശൈലജ ഫേസ്ബുക്കില് പോസ്റ്റിട്ടത്.\nടിപ്പുവിന്റെ പിതാവ് മൈസൂര് സുല്‍ത്താനായിരുന്ന ഹൈദരാലി 1766 ല് മലബാറിനെ ആക്രമിച്ചതും , ടിപ്പുവിന്റെ ആക്രമണത്തെ ചെറുക്കാന് ആരും തയ്യാറാവാത്ത ഘട്ടത്തിലാണ് ടിപ്പുവിനെതിരെ പോരാട്ടം നയിക്കാന് പഴശ്ശി മുന്നിട്ടിറങ്ങുന്നതെന്നും ശൈലജ പോസ്റ്റില് പറയുന്നു . പഴശ്ശിയുടെ വീരഗാഥകള് വിവരിക്കുന്നതാണ് ഫേസ്ബുക്ക് പോസ്റ്റ് . ഇതാണ് ചിലരെ ചൊടിപ്പിച്ചിരിക്കുന്നത്.\nകെ.കെ ശൈലജ സംഘിണിയായെന്നും , പാര്‍ട്ടി മാറിയെന്നുമാണ് ചില കമന്റുകള് . പഴശ്ശിയെ രാജ്യസ്‌നേഹിയാക്കാന് മുന് കമ്യൂണിസ്റ്റ് മന്ത്രി കുറെ പണിപ്പെട്ടല്ലോ എന്നും ഇനി ചന്തുവിനെയും ഇത്തരത്തില് പുകഴ്ത്തുമോ എന്നും ചോദിക്കുന്നു . പഴശ്ശി ജീവനൊടുക്കുകയായിരുന്നുവെന്നും വെടിയേറ്റ് കൊല്ലപ്പെടുകയായിരുന്നില്ലെന്നും ടിപ്പുവിനെ ബോധപൂര്‍വ്വം തേജോവധം ചെയ്യാനാണോ ഈ ഫേസ്ബുക്ക് പോസ്റ്റെന്നും കമന്റുകളുണ്ട് . ഇത് ഒരു മാതിരി ചാരിത്ര്യ പ്രസംഗം ആയിപ്പോയെന്നും ചിലര് പറയുന്നു. കമന്റുകള് വഴിയുള്ള ആക്ഷേപം വര്‍ദ്ധിച്ചതോടെ പോസ്റ്റിനു താഴെ കമന്റ് ബോക്‌സ് ഓപ്ഷനും ലോക്ക് ചെയ്ത നിലയിലാണ് .\nPrevious articleമുഖ്യമന്ത്രിയുടെ വാദം തള്ളി എം എം മണി; മുല്ലപ്പെരിയാര് ഡാം അപകടാവസ്ഥയില്\nNext articleകൊട്ടിയൂർ പീഡനക്കേസ്; റോബിൻ വടക്കുംചേരിക്ക് ശിക്ഷയിൽ ഇളവ്, 20 വർഷം തടവ് 10 വർഷമാക്കി


ഉമാനിലയം, ഇരകള് തുടങ്ങിയ ചിത്രങ്ങളില് അഭിനയിച്ചു. തമിഴ് നടി അംബികയുടെ സഹോദരി. സ്റ്റുഡിയോ പാര്‍ട്നര് .\nസ്ത്രീ, അവകാശി, ഹരിശ്ചന്ദ്ര, ബാല്യസഖി, സി.ഐ.ഡി. എന്നീ ചിത്രങ്ങളില് അഭിനയിച്ചു. ഗായിക. ആകാശവാണിയില് ആര്‍ട്ടിസ്റ്റ്. തിരുവനന്തപുരം സ്വദേശിനി.\nസിന്ദൂരച്ചെപ്പ് മുതല് ഒരിടത്ത് വരെ ഏതാനും ചിത്രങ്ങളില് അഭിനയിച്ചു.\nകൈകേയി,കൂടുംതേടി, മകന് എന്റെ മകന്, ആരാധന തുടങ്ങിയ മലയാളചിത്രങ്ങളില് അഭിനയിച്ചു. അന്തരിച്ച തമിഴ് നടന് എം.ആര് .രാധയുടെ മകള് . 1978-ല് കിഴക്കേപോകും റെയില് എന്ന തമിഴ് ചിത്രത്തിലൂടെയാണ് സിനിമാരംഗത്തേക്കു പ്രവേശിച്ചത്. തമിഴ്, തെലുങ്ക്, കന്നട, ഹിന്ദി തുടങ്ങി മറ്റു ഭാഷകളിലും അഭിനയിച്ചു. തമിഴ് സിനിമാ-ടെലിവിഷന് രംഗത്ത് സജീവം. രാധാന് മീഡിയ വര്‍ക്സ് എന്ന ബാനറില് തമിഴ് സീരിയലുകള് നിര്‍മ്മിച്ചു നിര്‍മ്മാതാവ് എന്ന നിലയിലും അറിയപ്പെട്ടു. പ്രശസ്ത തമിഴ്നടന് ശരത്കുമാറിന്റെ ഭാര്യ. രണ്ടുമക്കള്. മകന് രാഹുല്, മകള് റയന്നേ ഹാര്‍ഡി.\nപ്രിയനന്ദിനി, സി.എം.സി.23, ചേര്‍ത്തല-688 524. കൂടുതല് വിവരങ്ങള് പിന്നീട് ചേര്‍ക്കുന്നതാണ്\nഉദയാശങ്കിറിന്റെ 'കല്‍പന'യിലൂടെ സിനിമയിലെത്തി. 'പ്രസന്ന' ആദ്യ മലയാള ചിത്രം. പി ഭാസ്ക്കരന്റെ നായരുപിടിച്ച പുലിവാലില് സത്യന്റെ നായികയായി. തമിഴിലും ഹിന്ദിയിലുമായി ധാരാളം ചിത്രങ്ങളില് അഭിനയിച്ചു. തസ്കരവീരന്, ഉമ്മിണിത്തങ്ക, ശ്രീ അയ്യപ്പന്, കൃഷ്ണകുചേല, പുതിയ ആകാശം പുതിയ ഭൂമി, വിയര്‍പ്പിന്റെ വില, നിത്യകന്യക, മണവാട്ടി, തുറക്കാത്ത വാതില്, വേലുത്തമ്പി ദളവ, ആരോമലുണ്ണി, ഭാര്യ തുടങ്ങി ഒട്ടേറെ ചിത്രങ്ങളില് അഭിനയിച്ചു. തിരുവനന്തപുരം കാട്ടാക്കട ഗോപാലപിള്ളയുടെയും മലയാകോട്ടേജ് സരസ്വതിയമ്മയുടെയും മകളായി 1937ല് ജനനം. തിരുവിതാംകൂര് സഹോദരിമാരില് ഏറ്റവും ഇളയവള്. ലളിത പത്മിനി, ചന്ദ്രന് എന്നിവര് സഹോദരങ്ങള്. സ്കൂള് വിദ്യാഭ്യാസത്തിനുശേഷം ഗുരുഗോപിനാഥിന്റെ മേല്‍നോട്ടത്തില് നൃത്തം അഭ്യസിച്ചു.\nനല്ലൊരു ഗായിക കൂടിയായിരുന്നു. ഭാര്യ, ഉണ്ണിയാര്‍ച്ച എന്നീ ചിത്രങ്ങളിലെ അഭിനയം ശ്രദ്ധേയം. ഐ വി ശശിയുടെ 'ആലിംഗനത്തി'ലായിരുന്നു അവസാനം അഭിനയിച്ചത്. 1976ല് ഡിസംബര് 30ന് അന്തരിച്ചു. ഭര്‍ത്താവ്: മാധവന്‍തമ്പി. മക്കള്: ലക്ഷ്മി, പ്രിയ.\nസംസ്കാരം ആദ്യചിത്രം. വാരിക്കുഴി, അസ്തി, വരന്മാരെ ആവശ്യമുണ്ട്, ആഗ്രഹം തുടങ്ങിയ ചിത്രങ്ങളില് അഭിനയിച്ചു. തെലുങ്ക് തമിഴ് നടി. സ്വദേശം ആന്ധ്രയിലെ കൃഷ്ണ ജില്ല.\nമനഃസാക്ഷി എന്ന ചിത്രം. തമിഴ് തെലുങ്ക് നടി. സ്വദേശം വിജയഗാഡ.\nപെണ്‍പട, പെണ്‍പുലി, പട്ടാളം ജാനകി തുടങ്ങിയ ചിത്രങ്ങളില് അഭിനയിച്ചു. തമിഴ് തെലുങ്ക് നടി. ക്രോസ്ബല്‍റ്റ് മണിയുടെ ഭാര്യ. രംഗം വിട്ടു.\nതൃഷ്ണ, അമൃതംഗമയ തുടങ്ങിയ ചിത്രങ്ങളില് അഭിനയിച്ചു. തെലുങ്ക് നടി. മദ്രാസില് താമസം.


ആം ആദ്മിയുമായി സഖ്യം; അഭിപ്രായ സര്‍വേ എടുക്കാനുള്ള നീക്കത്തെ കുറിച്ച് അറിയില്ലെന്ന് ഷീല ദീക്ഷിത്\nഡല്‍ഹി നേതൃത്വം തള്ളിയിട്ടും സഖ്യം ആവശ്യമാണോയെന്ന് പരിശോധിക്കാന് കോണ്‍ഗ്രസ് അധ്യക്ഷന് രാഹുല് ഗാന്ധിയാണ് നിര്‍ദേശിച്ചത്.\n15 Mar, 2019 at 01:54 AM\nഡല്‍ഹിയില് ആം ആദ്മി പാര്‍ട്ടിയുമായുള്ള സഖ്യം സംബന്ധിച്ച് കോണ്‍ഗ്രസ് പ്രവര്‍ത്തകര്‍ക്കിടയില് അഭിപ്രായ സര്‍വേ എടുക്കാനുള്ള നീക്കത്തെ കുറിച്ച് തനിക്ക് അറിയില്ലെന്ന് ഷീല ദീക്ഷിത്. ഡല്‍ഹി നേതൃത്വം തള്ളിയിട്ടും സഖ്യം ആവശ്യമാണോയെന്ന് പരിശോധിക്കാന് കോണ്‍ഗ്രസ് അധ്യക്ഷന് രാഹുല് ഗാന്ധിയാണ് നിര്‍ദേശിച്ചത്. അതേസമയം ഭീകരരെ നേരിടാന് നരേന്ദ്ര മോദിയാണ് മന്‍മോഹന് സിങ്ങിനെക്കാള് മികച്ചതെന്ന വിവാദ വാക്കുകള് വളച്ചൊടിച്ച് ഉണ്ടാക്കിയതാണെന്നും ഷീല ദീക്ഷിത് വ്യക്തമാക്കി.\nആം ആദ്മി പാര്‍ട്ടിയുമായുള്ള സഖ്യം ദോഷകരമാകുമെന്നാണ് രാഹുല് ഗാന്ധി അടക്കമുള്ളവരോട് ഡല്‍ഹി നേതൃത്വം അഭിപ്രായപ്പെട്ടത്. എന്നാല് സഖ്യം ഉണ്ടാക്കേണ്ടതിന്റെ അത്യാവശ്യകത കേജ്‍രിവാള് അടക്കമുള്ളവര് ഇപ്പോഴും ഉന്നയിക്കുന്നുണ്ട്. ആ സാഹചര്യത്തിലാണ് പ്രവര്‍ത്തകര്‍ക്കിടയില് പാര്‍ട്ടിയുടെ ശക്തി ആപ്ലിക്കേഷനിലൂടെ സര്‍വേ എടുക്കാന് കോണ്‍ഗ്രസ് തീരുമാനിച്ചത്. നേരത്തെ മധ്യപ്രദശിലും രാജസ്ഥാനിലും ഛത്തീസ്ഗഡിലും മുഖ്യമന്ത്രിമാരെ തെരഞ്ഞെടുക്കാനും പ്രവര്‍ത്തകര്‍ക്കിടയില് കോണ്‍ഗ്രസ് അധ്യക്ഷന് ശക്തി ആപ്പ് പരീക്ഷിക്കുകയും അതില് വിജയിക്കുകയും ചെയ്തിരുന്നു. എന്നാല് ഇത് സംബന്ധിച്ച് തനിക്ക് അറിവില്ലെന്നാണ് ഡല്‍ഹി സംസ്ഥാന അധ്യക്ഷയായ ഷീല ദീക്ഷിതിന്റെ പ്രതികരണം. അതേസമയം മോദിയെ പ്രകീര്‍ത്തിച്ചുള്ള വിവാദ പരാമര്‍ശം തന്റെ വാക്കുകള് വളച്ചൊടിച്ചതാണെന്നും ഷീല പറഞ്ഞു.\nമന്‍മോഹന് സിങ്ങിനേക്കാള് മോദിയാണ് ഭീകരവാദത്തെ നന്നായി നേരിടുന്നതെന്നായിരുന്നു ഒരു ചാനല് അഭിമുഖത്തില് ഷീല ദീക്ഷിത് പറഞ്ഞത് . എന്നാല് ഇതൊക്കെ തെരഞ്ഞെടുപ്പിനായാണ് മോദി ചെയ്യുന്നതെന്നും അവര് പറഞ്ഞിരുന്നു. ഇതാണ് പിന്നീട് വിവാദത്തിലേക്ക് വഴി വെച്ചത്. കോണ്‍ഗ്രസിന് രാജ്യസുരക്ഷ പ്രധാനമാണെന്നും ഇന്ദിരഗാന്ധിയായിരുന്നു ശക്തയായ പ്രധാനമന്ത്രിയെന്നും ഷീല പറഞ്ഞു.\nAAPSheila DikshitGeneral Election 2019